
ŽVILGSNIS Į JAV LIETUVIŲ BENDRUOMENE 
JOS 5-RIŲ METŲ GYVATOS PROGA 


S “BA RZDUKAS 


JAV Lietuvių Bendruomenės steigimo ak- 
tas, Laikinojo Organizacinio Komiteto priimtas, 
oficialiai buvo paskelbtas ir iškilmingai pasira- 
šytas JAV Lietuvių Bendruomenės šventėje 1951 
m. lapkričio 18 d. New Yorke. Šie penkeri me- 
tai, kuriuos turime nuo oficialaus Bendruome- 


nė gimimo JAV, sudaro gerą progą bent pra- 


bėgomis žvilgtelėti į tas įtaigas, pastangas, už- 
simojimus ir darbus, kurie žymi JAV Lietuvių 
Bendruomenės neilgą kelią. 


Vienos lietuvių organizacijos mintis praeity 


Vienas iš esminių Lietuvių Bendruomenės 
(LB) bruožų yra siekimas apimti visus lietuvius. 
Kas yra gimęs lietuviu, tas priklauso ir savo 
tautinei bendruomenei. Kaip nurodo buv. Lie- 
tuvybės Išlaikymo Tarnybos valdytojas M. Kru- 
pavičius, “Bendruomenės pavyzdys — Lietuvos 
valsčius ar parapija. Kaip parapijos narys — 
kiekvienas krikštytas krikščionis, kaip valsčiaus 
narys kiekvienas valsčiaus ribose gyvenąs Lie- 
tuvos pilietis—ar jis katalikas ar evangelikas, 
ar jis jaunas ar senas, ar jis dvarininkas ar uba- 
gas, taip PLB narys yra kiekvienas žmogus, kie- 
no gyslose teka lietuviškasis kraujas, kas yra 
lietuviškos kilmės, nors ir nematęs Lieiuvos ir 
nenorįs jos matyti" (“Pasaulio Lietuvių Ben- 
druomenės keliu" 16-17 psl.). 


Bet pastangų jungti į vieną organizaciją vi- 
sus lietuvius būta ir seniau. A. Šapokos red. 
Lietuvos istorijoj nurodoma, kad Amerikojė pir- 
mutinis šitą reikalą iškėlė dr. J. Šliūpas: jo rū- 
pesčiu 1885 m. čia buvo įsteigtas Susivienijimas 
Visų Die :uvininkų Amerikoje, be kitų tikslų, 
norėjęs taip pat “pagelbėti kitiems pakelti savo 
tautystę" (žr. 644 psl. ). 

Dabartinės LB užuomazgos reikia turbūt 
jieškoti adv. R. Skipičio vadovautoj Draugijoj 
Užsienio Lietuviams Remti (DULR), kurios tiks- 
las buvo nusakytas šitaip: “Kad trečdalis svetur 
išvykusių lietuvių nepasimirštų kas esą, ir to- 
limuose kraštuose būdami jaustųsi tos pačios 
tautos nariai, kad nenutrūktų jų ryšiai su savo 
tevyne, reikia, kad visa tauta jais rūpintųsi ir 
palaikytų su jais artimą ryšį" (A. Šapokos Lie- 
tuvos istorija 670 psl.). Ši 1932 m. įsisteigusi 
draugija rėmė užsieny gyvenančius lietuvius 
kultūriškai ir materialiai — rūpinosi lietuviškų 
mokyklų steigimu, siuntė išeiviams knygų ir 
vadovėlių, palaikė lietuviškas organizacijas ir 
spaudą, pati leido viso pasaulio lietuvius jun- 
giantį laikraštį ir t.t. Siekdama sudaryti sąlygas 
pasauly  pasklidusiems lietuviams susitikti ir 
bendrai lietuviškus reikalus svarstyti, DULR or- 
ganizavo pasaulio lietuvių kongresus. Pirmas 
toks kongresas inbSĖ) Kaune 1935 m. rugpjūčio 
11*177d:41 . LT 

Lietuvių Bendruomenė laiko egzaminą 


Dr. Šliūpo įsteigtasis visų lietuvių susivie- 
nijimas neilgai teišlaikė. DULR darbą nutraukė 
1940 m. prasidėjęs II pasaulinis karas. Bet bol- 
ševikų okupacijos ir karo iš savo tėvynės iš- 
blokšti lietuviai gerai suprato, kad lietuvius jun- 
giąs tautybės ryšys tegali būti tikrai patvarus ir 
gyvas tik jiems artimai tarp savęs bendraujant. 
Kai tokio bendravimo nebebus, tolydžio silpnės 
ir tarpusavio ryšiai, kartu silps ir pati lietuvy- 
bė. Todėl Vakarų Vokietijoje atsidūrę lietuviai 
jautė gyvą reikalą tautinį bendrumą palaikyti 
organizuotu būdu, ir 1946 m. kovo 4 d. čia gimė 
lietuvių tremtinių bendruomenė, jungianti visus 
lietuvius. 

Tuo būdu Vokietijoje buvo pradėti laikyti 
bendruomenės egzaminai. Jie buvo išlaikyti la- 
bai gerai. Vaisiai įtikino net ir didžiausius skep- 
tikus: “Toji lietuvių tremtinių bendruomenė nu- 
dirbo nepaprastai didelius darbus: suorganizavo 
šimtus lietuviškų mokyklų, palaikė savo tautinę 
kultūrą, stiprino lietuvybę, visomis priemonė- 
mis rėmė Lietuvos laisvinimo bylą“ (1952 m. 
“Lietuvos" 2 nr. 183 psl.). 

Vokietijos lietuvių tremtinių bendro tauti- 
nio darbo pavyzdys parodė tą kelią, kurio mums 
reikėjo. Beliko pasidaryti reikiamas išvadas: 
duoti lietuvių bendruomenei idėjinę atramą ir 
apmesti organizacines formas. "Tai atliko Vy- 
riausiasis Lietuvos Išlaisvinimo Komitetas (Vli- 
kas): 1949 m. birželio 14 d. jis paskelbė Lietuvių 
Chartą ir priėmė laikinuosius Pasaulio Lietuvių 
Bendruomenės santvarkos nuostatus. 

„Lietuvių Charta tai yra visų lietuvių kons- 
titucija. Joje yra surašyti visi tie dalykai, ku- 
riuos kiekvienas lietuvis turi. žinoti, kurių turi 
laikytis ir kuriuos turi savo gyvenime vykdyti. 
Įžangoje pabrėžusi, kad Lietuvių Tauta yra išsi- 
kovojusi teisę laisvai ir nepriklausomai gyventi 
savo tėvų žemėse, kad ji vieninga valia siekia 
išlaikyti, kurti ir ugdyti savo gyvybę, kalbą, 
tautines bei valstybines tradicijas, kad ji, savo 
tautine kultūra visuotinei žmonių giminės pa- 
žangai bendradarbiaudama, vykdo Visagalio va- 
lią ir laisvo žmogaus pašaukimą, toliau Lietuvių 
Charta atskirais paragrafais pasisako dėl vienin- 
„gos Pasaulio Lietuvių Bendruomenės sudarymo, 
dėl tautinės gyvybės išlaikymo, lietuvių kalbos, 
lietuviškos šeimos, tautinės kultūros, valstybinės 
nepriklausomybės, tautinės mokyklos, draugijų, 
lietuviškos knygos, tautos istorijos, tautinio so- 
lidarumo, tautinių spalvų, tautinės šventės, lie- 
tuvio šūkio ir lojalumo gyvenamajam kraštui. 
Visa, kas Lietuvių Chartoje surašyta, yra siekia- 
masis LB tikslas. Uainą ao 
4; Laikinieji PLB santvarkos nuostatai sudaro 
teisinį pagrindą LB kurtis ir tvarkytis atskiruo- 


2 


se kraštuose. Jie taip pat išryškina ir LB po- 
būdį. Būdingieji LB bruožai yra tokie: LB yra 
visuotinė — jai priklauso visi lietuviai; LB yra 
demokratinė — jos organai yra sudaromi rinki- 
mų būdu; LB yra vieninga — kaip viena yra 
lietuvybė, taip turi būti bendros ir pastangos ja 
rūpintis. 

LB vieningumui suprasti įsidėmėtini šie žo- 
džiai, imti iš oficialinių šaltinių: 

“PLB organai negali pasidaryti tos ar kitos 
partijos ekspozitūra. Partijos su savo partiniais 
tikslais PLB organuose neturi darbo" (M. Krupa- 
vičius, “Pasaulio Lietuvių Bendruomenės keliu," 18 
psl.). 

“Jei jau politinis susiskaidymas kaikuriuose vi- 
suomeninio gyvenimo plotuose yra suprantamas ir 
pateisinamas, tačiau žinotina, kad ne į visas šven- 
tyklas ant šio žirgo jojantieji priimami. Pasaulio 
Lietuvių Bendruomenę mes kaip tik norėtume pa- 
vadinti šventykla, į kurią uždrausta įeiti su parti- 
nėmis maldaknygėmis, nes šioje šventykloje tėra 
tik viena malda: lietuvybė. Ji turi mus jungti ir 
stiprinti kovoje dėl tautinės gyvybės išlaikymo, kad 
svečiose šalyse išblaškyti tautiečiai nenuvystų sa- 
vo tautai" (“Pasaulio Lietuvių Bendruomenės ke- 
liu" 34 psl.). 


Vyr. Lietuvos Išlaisvinimo Komiteto nusta- 
tytais pagrindais LB ėmė organizuotis visuose 
laisvojo pasaulio kraštuose, kur tik yra susitel- 
kusių kiek daugiau lietuvių. Į LB kelią taip pat 
įstojo ir JAV lietuviai. 


“Ar Bendruomenės čia reikia?? 


LB organizavimasis daugely kraštų ėjo na- 
tūraliai, be didesnių sunkumų. LB čia tuojau 
atsistojo ant kojų ir pasidarė pajėgi atlikti tuos 
uždavinius, kurie jai skiriami. Atmosfera Ame- 
rikoj nebuvo tokia palanki. Prie jos susidarymo 
prisidėjo skirtingos Amerikos lietuvių gyvenimo 
sąlygos. 

Lietuvių emigracija Amerikoje buvo ne tik 
gausi, bet ir pajėgi. Lietuvybės dvasia čia siūb- 
telėjo ne tai kad banga, bet veržėsi visa srove. 
Darbų balansas čia tikrai įspūdingas: suorgani- 
zuota apie 120 lietuviškų parapijų; įsteigta apie 
70 lietuviškų mokyklų; veikia milijonines apy- 
vartas darą du susivienijimai ir kitos draugijos 
— Amerikos LRK Federacija, Tėvynės Mylėtojų 
Draugystė, Lietuvos Vyčiai, (Čikagos) Lietu- 
vių Literatūros Draugija, . Kunigų Vienybė; 


„Amerikos lietuviai prisistatė arba prisipirko ne- 


maža visuomeninių namų, salių, klubų; jie įsi- 
steigė gausią periodinę spaudą; jie sudėjo mili- 
jonus dolerių Lietuvos laisvės ir atstatymo rei- 
kalams; pagaliau jie suorganizavo Altą, Balfą 
ir kt. bendrines organizacijas. 'Organizavimosi 
pastangos Amerikoje buvo įgijūsios net aiškių 
infliacijos reiškinių, kai buvo“pristeigta net iki 
dviejų tūkstančių įvairiausių smulkučių lietu- 


JAV Lietuvių Bendruomenės Taryba su svečiais ir įvairių sričių referentais, susirinkusi 1955 m. 


Niujorke. Pirmoje eilėje ir kairės: 
Kolupaila, K. Krušinskas, kun. S. Yla... 


viškų draugijėlių. Reikia prisiminti dar ir tai, 
kad savo laiku Amerikos lietuviai buvo pradėję 
organizuoti ir savo kariuomenę, net kelias jos 
divizijas, kuri uniformuota ir ginkluota su savo 
orkestrais rodydavosi įvairiuose paraduose bei 
švenčių iškilmėse. 


Kultūrinį lietuvių gyvenimą palaikė ir kėlė 
(daugiausia prie parapijų) įsisteigę chorai, vai- 
dintojų būreliai ir kt. vienetai. Kultūrinės Ame- 
rikos lietuvių veiklos rėikšmę rodo tas faktas, 
kad, kai Lietuvoje buvo uždrausta spauda, Ame- 
rikoje pasirodė visos eilės mūsų autorių raštai. 
Pabrėžtina, kad Donelaitis, Strazdelis, Daukan- 
tas, Valančius, Ivinskis, Kudirka ir kt. Lietuvą 
pasiekė iš Amerikos! 


Visa tai rodo gyvas tautines pastangas ir 
reikšmingus tautinius užsimojimus, kuriais Ame- 
rikos lietuviai gali pagrįstai didžiuotis. Šitų tad 
įspūdžių veikiamiems senosios emigracijos lietu- 


a 2 į. pirmąją sesiją 
K. Bielinis, prel. Pr. Juras, J. šlepetys, dr. K. Pakštas, prel.-J. Balkūnas, prof S. 


V. Maželio nuotrauka 


vių veikėjams dabar ir kilo klausimas::,kokios 
gi kitos jums reikia lietuvių bendruomenės?, --: 


Bet visa .tai, be retų išimčių, jau tebuvo tik 
šviesi praeitis, kuria naujai į Ameriką atvykę 
lietuviai tremtiniai galėjo gėrėtis, bet negalėjo 
atsiremti. Todėl čia pasirodė pakankamai .gąji 
naujoji LB idėja, į. Ameriką atkeliavusį.. "kartų 
su pačiais tremtiniais. Ji, buvo labai gyva nau 
jai įsisteigusiose lietuvių +remtinių draugijose, 
Jai taip pat pritarė lietuvybės ateitimi besisie- 
loją senosios emigracijos lietuviai. Prel. ai Bal- 


kunas pvz.*1950 m. rašė 174 5 AS 

“Stoviniai santykiai | dažnai Yra nekultūringi) 
Partinės -rietenos yra. bėtikslės, kai valstybė Mel 
egzistuoja ir pati tauta sunaikinimo pavojuje.;Ne) 
„pasitikėjimas ir kaltinimai yra dienas atgyvenę AM 
lykai. Tik konstruktyvi veikla stiprins visų 1p2- 
žiūrų lietuvius. Jei Pasaulio“ Lietuvių | Ben me- 
nė JAV plačiu mastū neorganizuojama, tai kaltas 
tik srovinis nesutarimas. Pasaulio Lietuvių ' Bėn4 

druomenei skiriu pirmą vietą, stiprinant JAV lie- 
tuvybę" (“Lietuvybės silpnėjimo priežastys“ 10 
psl). 


Šitaip prasidėjo Amerikoje kova dėl LB. 
Bendruomenei čia nepritarė tie, kurie tarėsi ją 
Amerikoje jau turį; už ją pasisakė tie, kurie no- 
rėjo ne tik Amerikos, bet ir viso pasaulio lietu- 
vius jungiančios organizacijos Lietuvių Chartos 
tikslams siekti. Nepritarė daugiausia Amerikos 
lietuvių organizacinio gyvenimo viršūnės, LB 
konkrečiai organizuoti ėmėsi apačios — jos apy- 
linkės ir apygardos steigėsi atskirose vietovėse 
(gyviausi LB židiniai buvo Chicagoje ir Connec- 
ticute su New Yorku). Organizavimosi sunku- 
mus pavaizduoja jau čia minėtas prel. J. Balkū- 
nas, kaip LB Laikinojo Organizacinio Komiteto 
(Loko) pirmininkas pasiėmęs didžiąją darbo da- 
lį ir atsakomybę: “Pirmiausia reikia pripažinti, 
— kalbėjo jis 1954 m. balandžio 10 d. New Yor- 
ke įvykusioje LB konferencijoje, — kad visuo- 
menei kam nors nuteikti reikia ją tinkamai in- 
formuoti, įtikinti, auklėti, suorganizuoti". Ta- 
čiau: 

“Dar bendruomenė buvo net negimusi, o jau 
pasipylė prieš ją šmeižtų kampanija. Įvairiausi įta- 
rinėjimai ir pn. mirgėte mirgėjo mūsų spaudoje. 
Atminkim, kad Altas su teisininkais ir be teisinin- 
kų dvejus metus nenoromis svarstė ir pagaliau pa- 
laimino pačią idėją. Altas sutiko, bet visi “keturi! 
pareiškė nepritarią... Nebuvo patogu atmesti kul- 
tūrinį junginį, kuris kūrėsi tokiais pat principais, 
kaip ir pats Altas, tik demokratiniu pagrindu, ko 
Altas visiškai neturi. Nuoširdumo iš politinių vir- 
šūnių nejausdami, Loko nariai vis dėlto įsipareigo- 
jo bendruomenę čia įgyvendinti“ (1954 m. “Darbi- 
ninko" 29 nr.). 


Lokas JAV LB priešakyie 


Taigi užtvanka buvo pralaužta ir Amerikoje. 
Bendruomenės priešakyje atsistojo 1951 m. pra- 
džioje susidaręs Lokas (Laikinasis Organizacin's 
Komitetas), į kurį įėjo: prel. J. Balkūnas. K. 
Bielinis, H. Blazas, W. M. Chase, dr. M. J. Col- 
ney, K. Kleiva, A. Saulaitis, dr. P. Vileišis ir J. 
Vilkaitis (iš Loko buvo pasitraukę A. Lapinskas 
ir į Vokietiją išvykęs prof. K. Žalkauskas). Ka- 
dangi Loko nariai gyveno toli pasisklaidę (dalis 
Chicagoj, dalis New Yorke ir jo srity). tad dar- 
bo sėkmingumo. motyvais buvo išrinkti kaikurių 
jo narių antrininkai: pvz. dr. M. J. Colney ant- 
rininkas buvo dr. B. Nemeckas, H. Blazo — Alb. 
Ošlapas, W. M. Chase — A. S. Trečiokas. K. 
Kleivos — Pr. Vainauskas. J. Vilkaičio — J. Va- 
laitis. Loko prezidiumas pareigomis pasiskirstes 
buvo šiaip: prel. J. Balkūnas — pirm., dr. M J. 
Colney — I vicepirm., dr. P. Vileišis — II vice- 
pirm., A. Saulaitis — sekr. ir W. M. Chase — 
iždininkas. | 

Susitvarkęs viduje, Lokas tuojau griebėsi 
darbo: priėmė statutą (1951 rugp. 18-19 posėdy), 
surengė LB gimimo iškilmes (1951 lapkr. 18 
New Yorke), priėmė laikinuosius JAV LB įstatus 
(1952 kovo 6), inkorporavo LB Connecticuto 
valstybės sekretoriate (1952 vasario 15), sprendė 
apygardų ir apylinkių organizavimo reikalus, su- 
darė Bendruomenės Garbės Teismą, priėmė kar- 
totekos tvarkymo nuostatus ir išspausdino kor- 
teles, organizavo lietuvių spaudos atgavimo su- 
kakties metus ir kt. Darbo vaizdui paryškinti 
primintina, kad Lokas savo kadencijos metais iš 
viso turėjo 21 posėdį ir jo prezidiumas — 44 ofi- 
cialius posėdžius (neminint įvairių pasitarimų). 
Be gausių LB apylinkių susirinkimų, Loko veik- 
los metu taip pat įvyko 6 apygardų suvažiavimai 
ir 4 rajoninės konferencijos, svarsčiusios gyvuo- 
sius LB reikalus. 


Lokas JAV LB priešaky išbuvo ketveriu- me- 
tus su viršum. Daugiausia ribojosi organizaciniais 
reikalais bei darbais. Kaip prisipažįsta jo pirm. 
prel. J. Balkūnas, Lokas esamąja savo sudėtimi 
ir nebegalėjo “imtis jokių dar didesnių darbų“ 
(1954 m. “Darbininko" 30 nr.). Iš kitos pusės 
organizavimo darbus ir pastangas lydėjo nuola- 
tiniai “puolimai ir įtarinėiimai paralyžuoti, stab- 
dyti, pajuokti... kad būtų geriau partijai ar 
srovei'' (ten pat). Nesiimdami plačiau vertinti 
Loko veiklos (tai yra ir ne šio rašinio uždavinys), 
ją apibūdinkime jo pirm. prel. J. Balkūno žo- 
džiais, pasakytais apyskaitiniame Loko praneši- 
me JAV LB Tarybos posėdy 1955 m. liepos 2 d. 
New Yorke: 


“Kas padaryta realaus? Štai yra apie 60 apy- 
linkių ir beveik 10 veikiančių apygardų. Septyni 
tūkstančiai atėjo rinkti Tarybos. Dar keli tūkstan- 
čiai su Bendruomenė susirišusių lietuvių nepasi- 
reiškė rinkimuose. O kiek tautinio judrumo, kiek 
kultūrinio darbo, kiek talkos ir pagalbos teikta 
Balfui, Altui ir kt. Prieš ketverius metus buvo 
organizacinė tuštuma", 


Į JAV LB Tarubos rinkimus 


Vyriausiasis LB organas yra jos Taryba, ren- 
kama visuotiniu, lvgiu, tiesioginiu ir slaptu lie- 
tuviu balsavimu. Organizaciniu laikotarpiu JAV 
LB Tarybos uždavinius atliko Lokas, į kuri buvo 
deleguoti arba pakviesti įvairių visuomeninių bei 
politinių mūsų srovių asmenys, Tuo buvo nori- 
ma sudaryti reikiamą Loko darbui atramą, bet iš 
kitos pusės šiuo pagrindu sudarytame Loke glū- 
dėjo ir jo silpnybės. Turintiems pagrindines 
pareigas savo srovėse kaikuriems Loko nariams 
LB rūpesčiai tegalėjo būti tik antraeiliai ar net 
dar tolimesni. Antra, kaip pastebima ryšium su 
JAV LB Tarybos rinkimais man atsiųstame vie- 
name informaciniame neofici-li:me rašte, “p-r- 


Prel. Jonas Balkūnas, JAV 
Liet. Bendrucmenės Tarybos 
prezidiumo garkės pirminin- 
kas. 


tijų veikėjai Loke praktiškai visus darbus šaldė, 
jei nepasakyti teisingiau — paralyžavo: niekas 
nieko nedirbo, lyg žiūrėjo, ką galės gauti... Jo- 
kia partinėmis aritmetikomis sudaryta komisija 
nieko ligi šiol nedarė. Visi projektai likdavo 
užuominų stadijoje". 

Bet mums dabar ne priekaištai rūpi. Šitai 
primenama tenorint tik pavaizduoti tas nuotai- 
kas, kurios turėjo įtakos nusistatymams rengian- 
tis į JAV LB Tarybos rinkimus. 

Svarstant Tarybos rinkimų sistemos klausi- 
mą, išryškėjo ypačiai dvi nuomonės. Vieni no- 
rėjo, Loko pavyzdžiu, matyti ir LB Tarybą su- 
darytą iš atskirų srovių bei partijų atstovų. Jie 
galvojo šiaip: srovės ir partijos mūsų gyvenime 
yra, ir su šiuo faktu reikia skaitytis. Bendruome- 
nei bus sveikiau, jei jos bus Taryboje atstovau- 
jamos. Kokiu santykiu — priklausys nuo pačių 
rinkikų. Todėl į JAV LB Tarybos rinkimus rei- 
kia eiti priimant proporcinę rinkimų sistemą. 


O kai rinkimai buvo įvykdyti ne pagal pro- 
porcinę sistemą, tai jų vertinimuose suskambėjo 
ne tik priekaištų, bet ir įtarinėjimų gaida. Antai, 
K. Bielinis, buv. Loko narys, rašė: 

“Tačiau nereikia užmiršti vienos, Bendruome- 
nei kenksmingos, aplinkybės. JAV-bių lietuvių 
bendruomenės vadovaujamų organų r'nkimai ėjo 
tokia rinkimų sistema, kad negausios bei neturė- 
jusios stipresnio rinkimų aparato grupės nesurinko 
reikalingo skaičiaus balsų; tad dabar vadovauja- 
muose organuose jos neturi savo žmonių. O kuvo 
kovota už proporcinę rinkimų sistemą. Kokiais su- 
metimais buvo atmesta proporcinė rinkimų siste- 
ma, nesunku suprasti. Bendruomenės organizacijos 
šalininkai tuo nei bendruomenės idėjos, nei jos 
veiklos nesustiprino, bet, priešingai, susilpnino. 

Gaila, kad tai padaryta šiuo metu, kada apa- 
tija ir visuomeninis snaudulys vis plačiau gaubia 
“Lietuvių Dienų" 11 psl.). 


Kiti gi galvojo, kad Bendruomenei propor- 
cinė rinkimų sistema netinka dėl pačios jos pri- 
gimties: Jei pripažįstame ir oficialiai skelbiame, 

kad LB yra nesrovinė, repartinė ir t.t., tad bū- 
dami nuoseklūs bei nuoširdūs, to ir gyvenime 
laikykimės. Kultūriniame junginyje reižią kito- 
kių organizacinių metodų ir priemo:ių. Fendruo- 
menę reikia atremti į kultūrinį potencialą, tad 
į jos darbą turi ateiti visų pirma tie, kurie reiš- 
kiasi kultūrinė iniciatyva. Bendruomenėje ne- 
turi būti vietos politinio gyvenimo elementams 
— kovai dėl valdžios, dėl valdymo sistemos, dėl 
atstovavimo aritmetikos ir t.t. 


Šita nuomonė taip pat turėjo aktyvių šali- 
ninkų, ir tai buvo daugiausia žmonės, jau įsi- 
traukę į gyvąjį bendruomeninį darbą. Ir šių 
eilučių autoriui net keliais atvejais teko už ją 
pasisakyti. 1955 vasario 24 kartu su P. Stravins- 
ku ir K. Žuku Lokui išsiuntėme tokį raštą: 


“Bendruomenei priklauso visi lietuviai. Juos 
visus čia jungia bendrieji siekimai bei uždaviniai: 
tautinės gyvybės išlaikymas, kalbos ir tradicijų 
saugojimas, tautinės kultūros ugdymas ir kt. Taigi 
LB savo prigimtimi yra ir turi būti vienalytė. To- 
dėl visų lietuvių pareiga ir yra saugoti bei stiprinti 
jos vieningumą. 

Reikia džiaugtis, kad mūsų lietuviškose kolo- 
nijose ši vieningumo dvasia yra rūpestingai saugo- 
jama. šios pastangos taip pat reiškiasi ir vietinius 
LB organus renkant: balsuojama už atskirus as- 
menis iš rinkikams pateikiamo bendro sąrašo, kur 
nepažymima nei kandidatų pasaulėžiūra, nei jų po- 
litinė diferenciacija, Todėl LB gyvenime yra jau 
išsikristalizavusi pažiūra, kad tik šitaip išrinktieji 
tegali tartis esą visos LB atstovai, įgalioti jos 1a- 
bui dirbti ir laisvi nuo pašalinių įtakų. Ligšiolinis, 
nors dar ir neilgas, patyrimas jau įtikinamai pa- 
rodė, kad šitoks kelias LB gyvenimui neabejotinai 
yra pats geriausias bei naudingiausias. 

LB Taryba, kaip vyriausiasis jos organas, turi 
taip pat būti LB atspindys. Todėl esame įsitikinę, 
kad tik augščiau nurodytu būdu tegali būti ji ren- 
kama. Siūlymai eiti į LB Tarybos rinkimus atskiro- 
mis grupėmis ir tų grupių interesų kišimas į LB 
gyvenimą laikytini nesuderinamu dalyku su LB 
vieningumo dvasia. Taip vykdant rinkimus, jau pa- 
čiose pirmose LB gyvenimo dienose būtų pasėta jos 
irimo sėkla. Ir dar daugiau: irimo procesas iš vir- 
šaus persiduotų į apačią ir naikintų tai, kas čia jau 
yra laimėta — gražias, visaip remtinas ir palaiky- 
tinas bendruomeninio vieningumo tradicijas. 

Dėl to esame nuomonės, kad ir LB Tarybos 
rinkimai turi būti vykdomi pagal vieną bendrą 
abėcėliškai sudarytą kandidatų sąrašą, rinkikams 
balsuojant už jų pasirinktus asmenis. 

Šitai tačiau nereiškia, kad įvairios mūsų gru- 
pės neturėtų domėtis Lietuvių Bendruomene, jos 
siekimais ar organizaciniais reikalais apskritai: 
kaip ligi šiol, taip ir toliau visokeriopa jų, kaip 
lietuviškų junginių, parama LB pageidaujama bei 
laukiama." 


Pasisakymų prieš proporcinę rinkimų siste- 
mą buvo ir daugiau. Detroito apylinkė reagavo 
net rezoliucija, kurioje sakoma: 

“LB Detroito Apylinkės Valdyba su gailesčiu tu- 


„ri pareikšti, kad pačių JAV LB steigėjų yra ža- 
lojamas pagrindinis LB principas, t. y. apolitišku- 


mas. Tiktai šis vienintelis motyvas nulėmė LB įsi- 
steigimą. Ir tik vien tuo motyvu vadovaujantis 
sėkmingai steigėsi vietovėse apygardos ir apylin- 
kės, kurios per dvejų metų laikotarpį spėjo pui- 
kiai užsirekomenduoti ir įsigyti lietuviškos visuo- 
menės pasitikėjimą. šiandien, t. y. vos praėjus 
trejiems metams, LB steigėjai užmiršo savo nusi- 
statymą ir į LB veda politines tendencijas. 

Mes norime, kad ir Vyr. Taryba būtų renka- 
ma sudarius vieną alfabetinį sąrašą. Toks yra ir 
visos Detroito apylinkės nusistatymas, kurį Jūs ma- 
tote iš vyr, rinkimų komisijai nusiųstos visuotinio 
apylinkės narių susirinkimo, įvykusio 1955 m. m. 
sausio 23 d., priimtos rezoliucijos. 

šia proga pareiškiame, jei nustatytoji rinkimų 
tvarka į Vyr. Tarybą bus pakeista įvedant politines 
kombinacijas, Detroito apylinkės valdyba savo apy- 
linkėje rinkimų neorganizuos ir rinkimuose nedaly- 
vaus" (pas. pirm. Čč. Staniulis, sekr. K. Gricius). 


Minimoji apylinkės susirinkimo rezoliucija 
buvo tokia: 

“Kadangi JAV Lietuvių Bendruomenė yra apo- 
litinė organizacija, jungianti visus lietuvius (išsky- 
rus komunistus), nežiūrint nei jų politinių, nei re- 
liginių nusistatymų, neskiriant, ar jie yra senieji 
ar naujieji ateiviai, todėl kandidatų sąrašai į Vy- 
riausiąją JAV Lietuvių Bendruomenės Tarybą turi 
būti sudaromi alfabetine tvarka (pas. JAV LB De- 
troito apylinkės valdyba: J. Mikaila, č. Staniulis, 
V. Kutkus, A. Misiūnas, E. Bulotienė ir K. Gricius). 


Juozas Alaušius, rašydamas LB klausimais 
ir pasisakydamas prieš jos organizavimą politi- 
nių partijų koalicijos pagrindu, visai teisingai 
pastebi: 
“Viena yra aišku: būdamos pačios savo pri- 
gimtimi skirstymosi išraiška, partijos negali būti 
pagrindu tam, kas kaip tik turėtų partinį susi- 
skirstymą nuveikti augštesne lietuviškos vieny- 
bės sąmone" (1952 m. “Aidų" 10 nr. 466 p.). 


J. Alaušius ten pat pasiūlė ir LB organų 
rinkimų būdą — “į visus bendruomeninius va- 
dovybės rinkimus žiūrėti tik kaip į žmonių dar- 
bui parinkimą, o ne politinių jėgų demonstra- 
vimą... Jei norime sukurti bendruomenę, turi- 
me joje nutildyti partines aistras“ (468 psl.). 

Įdomu dar rinkimų sistemos klausimo svars- 
tymą pasekti pačiame Loke. 1955 m. sausio 29 
d. posėedy, po narių pasisakymų klausimą bal- 
suojant, už proporcinę rinkimų sistemą pasisakė 
4 ir prieš — taip pat 4. Vasario 26 d. posėdy už 
proporcinės rinkimų sistemos įvedimą balsavo 
4, prieš — 3, susilaikė 2. Siūlymas nepraėjo tik 
atsitiktinių (formalinių) aplinkybių dėka: prieš 
balsuojant buvo išsiaiškinta, kad “rinkimų sis- 
temai pakeisti reikia atitinkamai pakeisti ir 
Laik. JAV LB įstatus ir šiam pakeitimui reikia 
6 balsų daugumos". Loko nariai, balsavę už pro- 
porcinę rinkimų sistemą, nebekreipė iįokio dė- 
mesio į bendruomeninį darbą dirbančiųjų asme- 
nų pareiškimus, kurių į Loką buvo atėjusių ne 
tik iš čia minėtų Clevelando bei Detroito, bet ir 
iš Čikogos bei New Yorko apygardų. 


pė 


JAV LIETUVIŲ BENDRUOMENĖS TARYBOS 


Adv. J. šlepetys, pirm. 


Išrenkama pirmoji JAV LB Taryba 


Tarybos rinkimus vykdė Loko sudarytoji V. 
Vaitiekūno pirmininkaujama Vyriausioji Rinki- 
mų Komisija. Pagal jos nustatytą rinkimų tvar- 
ką: a) balsavimo teisę turėjo kiekvienas pilna- 
teisis JAV lietuvis, ne jaunesnis kaip 18 metų 
amžiaus, turįs LB nario knygelę arba tautinio 
solidaruma įnašų kvitą ar kitą atitinkamą pa- 
žymėjimą (4 par.), b) Tarybos nario kandida- 
tu galėjo būti kiekvienas JAV lietuvis, turįs bal- 
savimo teisę, ne jaunesnis kaip 25 metų amžiaus, 
sumokėjęs tautinio solidarumo įnašus (bent) už 
paskutinį pusmetį (7 par.), c) kandidatus į Ta- 
rybą galėjo siūlyti ne mažiau kaip 10 turinčių 
balsavimo teisę lietuvių (16 par.), d) iš atskirų 
kandidatų sąrašų Vyr. Rinkimų Komisija suda- 
rė vieną bendrą sąrašą (20 par.), e) rinkikas 
gautoj balsavimo kortelėj su kandidatų pavar- 
dėmis galėjo atžymėti tuos kandidatus, už ku- 
riuos jis balsuoja (36 par.). Taip pat buvo lei- 
džiama balsuoti ir paštu (42-46 par.). 


in pirmąją JAV LB Tarybą buvo pasiūlyti 
95 kandidatai. Vadinasi, šiuo atžvilgiu  susido- 
mėjimas buvo didelis. Rinkikai turėjo galimybę 
rinktis ir pagal pažintis, ir pagal simpatijas bei 


(vidury), dr. J. Puzinas, vicepirm, dr. 


PREZIDIUMAS 
M. Gimbutienė, sekr. 
V. Maželio nuotrauka 


skonį, ir pagal protesijas. Kandidatų siūlytojai 
yra čia parodę gražios ir sveikintinos iniciatyvos: 


Į Tarybą išrinkti reikėjo 27 narius. Pagal 
balsų skaičių 1955 m. gegužės 1 d. buvo išrinkti 
šie asmenys: kun. Stasys Yla 3673 balsais, prel. 
Jonas Balkūnas 3594, prel. Ignas Albavičius 3264, 
mokyt. Stasys Barzdukas 2850, inž. Antanas Ru- 
dis 2676, prel. Pranciškus Juras 2549, muz. Al- 
fonsas Mikulskis 2491, prof. Steponas Kolupaila 
2473, gen. Kazys Musteikis 2373, kun. dr. Anta- 
nas Juška 2300, gyd. Jonas Bajerčius 2177, prof. 
Vincas Maciūnas 2173, Lietuvių Enciklopedijos 
red. Juozas Girnius 2156, Liet. Encikl. leidėjas 
Juozas Kapočius 2076, kan. Vaclovas Zakaraus- 
kas 2014, gen. Mikas Rėklaitis 2012, dipl. teis. 
Rapolas Skipitis 1990, kun. Benediktas Sugintas 
1987, ped. geogr. Antanas Bendorius 1976, prof. 
Jonas Puzinas 1958, pulk. teis. Jonas Šlepetys 
1923, muzikologas Juozas Žilevičius 1856, dr. 
Marija Gimbutienė 1836, Povilas Gaučys, 1833, 
dr. inž. Algirdas Nasvytis 1770, “Lietuvos Atsi- 
minimų" radijo direkt. Jokūbas Stukas 1767, 
Juozas Boley (Bolevičius) 1758. 

Kaip vertinti rinkimų duomenis? . 

Iš viso buvo paduota 6916 balsų. Iš ais 
skaičiaus nevienas pasišaipė: girdi, iš didelio. dę= 

Stasys Barzdukas, 
JAV Lietuvių Bendruomenės centro valdybos pirmininkas 


besio štai tik koks mažas lietus! Iš tikrųjų JAV 
lietuvių mastu balsuotojų skaičius tikrai gėdin- 
gai mažas. Bendruomenės darbuotojai juo nesi- 
džiaugia. Priešingai: toks belsuotojų skaičius 
jiems kelia nemažų rūpesčių. Jis rodo, kad LB 
idėja Amerikos lietuvių dar neišjudino. Kad 
šauksmas organizuotis už lietuvybę dar nepra- 
laužė abejingumo, sustingimo, dezorganizacijos 
kevalo. Kad daugeliui savas namas ir savi marš- 
kiniai dar meilesni už bendrą lietuvišką kelią. 


Bet šis skaičius nėra jau taip pat ir toks ma- 
žas, kad verstų nuleisti rankas. Per šiuos rinki- 
mus, pasak Juozo Girniaus, “tie, kurie tiki ben- 
druomene, pasijuto nesą dar tokie vieniši, turį 
vienos minties bičiulių visur, nors ir negausiai. 
Antra gi vertus, ir tie, kurie yra grėsiami savo 
širdį labiau atiduoti vienai kuriai partijai, negu 
sielotis dėl pačios lietuvybės, pasirodė daugiau 
ar mažiau supratę, kad lietuvybė yra ta dirva, 
kuri teikia gyvybę ir partiniams medžiams" 
(1955 m. “Aidų" 6 nr. 202 psl.). JAV LB rin- 
kimai neleidžia nuleisti rankų dar ir dėl palygi- 
nimo jų su kitų stambiųjų Amerikos lietuvių or- 
ganizacijų rinkimais: štai per 1955 m. rinkimus 
į Susivienijimo Lietuvių Amerikoje (SLA) Pild. 
Tarybą už prezidentą J. Ks=linauską teb-Isavo 

2246, už ižd. Norą Gugienę 1499, už iždo globė- 
ją E. Mikužiūtę 1572. Tai taip pat tik kuklūs 
skaičiai (žr. 1956 m. “Naujienų" 113 nr.). Čia 
yra visiems kuo susirūpinti. 


JAV LB Taryba jau buvo susirinkusi dviejų 
sesijų. Pirmojoj sesijoj, įvykusioj 1955 m. lie- 
pos 2-3 d. New Yorke, ji svarstė ir sprendė dau- 
giau organizacinius LB reikalus: išrinko centro 
valdybos pirmininką ir pavedė jam sudaryti 
centro valdybą, nutarė įsteigti JAV LB Kultūros 
Fondą, Švietimo Tarybą, Kult. Informacijos Biu- 
rą; antrojoj sesijoj, įvykusioj 1956 m. balandžio 
21-22 d. Clevelande, išklausė centro valdybos ir 
kt. LB organų pranešimų, apsvarstė ir priėmė 
LB įstatus, Kultūros Fondo statutą ir kt. Ne be 
to, kad nebūtų buvę kaikuriais klausimais nuo- 
monių skirtumo, kad nebūtų buvę stipresnių pa- 
sisakymų, bet prof. St. Kolupailos žodžiais: “Nuo- 
stabus dalykas: be partijų, be frakcijų, be tuščių 
ginčų, net be... reguliamino, Taryba darniai dir- 
bo, posėdžiavo, planavo. Man garbė būti tikrai 
lietuviškoje taryboje!" (1955 m. spalio mėn. “Lie- 
tuvių Dienų" 12 psl.). 

Bet sesijų metu jau taip pat išryškėjo ir kai- 
kurios silpnosios LB Tarybos vietos. Kandidatai 
sutiko būti renkami, rinkikai juos išrinkdami pa- 
statė augščiausioje LB vietoje. Taigi “noblesse 
oblige" — pareigų augštumas įpareigoja! Maža 
to, kad eilė Tarybos narių nebedalyvavo nė vie- 
noj jos sesijoj — galėjo nebūti sąlygų atvykti, 
juo labiau, kad LB iždas nebeleidžia apmokėti 
kelionių išlaidų. Daug blogiau, kad Taryboj at- 
sirado narių, apskritai nebesidominčių pačiu LB 
gyvenimu, jos reikalais, net siekimais. Jie laikosi 
nuo LB judėjimo nuošaliai — jų nebegirdime lie- 
tuvybės klausimais reiškiantis viešumoje, jie ati- 
trūkę net nuo tų apylinkių, kuriose gyvena. Ar 
tik tokio pavyzdžio iš jų LB tikėjosi? Esą, jie 
nejuda, kad LB net kelionių išlaidų nemokanti. 
Bet ką jie patys padarė, kad LB būtų turtinges- 
nė? Dėl to suprantamas tas nepasitenkinimas, 
kuris prasiveržia atskirose vietovėse ir į kurį la- 
bai švelniai reagavo pati LB Taryba Clevelando 
sesijoj šia rezoliucija: 

“LB Taryba konstatavo turinti savo tarpe na- 
rių, nedalyvaujančių jos darbuose ir tuo būdu ne- 
pateisinančių rinkikų į juos dėtų vilčių. Taryba ran- 
da reikalo priminti tiems nariams, kad jų užda- 
vinys būtų iš anksto painformuoti LB Tarybos Pre- 


zidiumą apie priežastis, kurios neleidžia jiems į po- 
sėdžius atvykti", 


Atrodo, vienu iš artimiausių LB Tarybos už- 
davinių bus išspręsti klausimą ką daryti, kad pa- 
tys Tarybos nariai nebūtų pasyvūs LB gyvenime. 

JAV LB Tarybai vadovauja prezidiumas, į 
kuri yra išrinkti: pirm. J. Šlepetys, vicepirm. dr. 
J. Puzines ir sekr. dr. M. Gimbutienė. 


Centro valdyba ir kiti LB organai 


LB įstatams bei LB Tarybos nutarimams 
vykdyti, LB veiklai organizuoti ir vadovauti, LB 
apylinkėms, apygardoms ir kt. junginiams ins- 
truktuoti, lietuvių švietimu bei kultūra rūpintis 
ir kitiems įvairiems darbams atlikti yra JAV LV 
Centro Valdyba, trejiems metams renkama LB 
Tarybos. Kaip augščiau buvo minėta, JAV LB 
Tarybos 1955 liepos 2-3 New Yorke įvykusi I 
sesija teišrinko tik CV pirmininką (į CV pirm. 
kėdę teko atsisėsti šias eilutes rašančiajz:m) ir 
pavedė jam sudaryti 7 narių CV. Jis, pasirė- 
męs LB Tarybos nutarimu, 1955 rugpj. 10 d. 
raštu pristatė LB Tarybos prezidiumo pirminin- 
kui J. Šlepečiui tvirtinti šios sudėties JAV LB 
centro valdybą: Tarybos narys dr. Algirdas Nas- 
vytis — vicepirm., Kazys Augulis — sekr., Ju- 
lius Staniškis — iždininkas, Tarybos narys Al- 
fonsas Mikulskis—narys kultūros reikalams, Ig- 
nas Malėnas — narys švietimui ir Juozas Stem- 
pužis — narys kultūrinei informacijai (anglų 
kalba). Tarybos narių balsavimas buvo įvykdy- 
tas paštu, ir 20 jų pasisakė už pristatytos sudė- 
Lies CV: 


CV darbą pradėjo 1955 rugsėjo 1. Pirmaja- 
me, rugsėjo 3 d. įvykusiame posėdyje buvo su- 
tarta, kad CV klausimus svarsto ir nutarimus 
daro savo posėdžiuose, bet kiekvienas narys tu- 
ri savo darbo sritį ir jai vadovauja. Ligi šiol CV 
buvo svarstyti šie klausimai: Kultūros Fondo, 
Švietimo Tarybos ir Informacinio Biuro organi- 
zavimo bei darbo; Kultūros Kongreso ir Pasau- 
lio LB Seimo organizavimo; biuletenio leidimo; 
tautinio solidarumo įnašų rinkimo; LB įstatų kei- 
timo; žurnalo “Lituanus"', Pasaulio Lietuvių Ar- 
chyvo, “Knygų Lentynos" rėmimo; Vasario 16 
gimnazijos kuratorijos; JAV ir Kanados lietuvių 
susiartinimo šventės; kartotekos; organizacinės 
LB santvarkos; LB ženklelio; konkursų; tauti- 
nių lietuvių šokių šventės; LB metraščio; LB 
nario knygelių bei ženklelių ir kt. Bet straips- 
nio rėmai jau nebeleidžia plačiau apie visa tai 
kalbėti, juo labiau, kad kaikurie užsimojimai jau 
gerai viešumai žinomi (pvz. Kultūros Kongre- 
sui yra skirtas net specialus dvigubas “ Aidų" nr.). 


Taip pat atskiro straipsnio reikėtų Kultū- 
ros Fondo, Švietimo Tarybos, atskirų apygardų 
bei apylinkių pastangoms, darbams, sumany- 
mams bei plžnams nagrinėti. Reikia pastebėti, 
kad čia visur pasireiškia gražaus idealizmo, gerų 
norų ir kilnaus pasiaukojimo dvasios dirbti, kad 
lietuviais gimę, lietuviais ir liktume. Tiesa, LB 
darbininkų eilės visur nėra gausios, bet ir ne- 
daugelio pastangomis palyginti daug padaroma. 
Mes ypačiai gėrimės tais savo nariais, kurių dar- 
bu skamba lietuvių daina, kurie prabyla vaidi- 


nimu, kurie skleidžia lietuviškos šviesos spindu- 
lius, kurie reiškiasi straipsniu, mokslo, meno, li- 
teratūros kūriniu, kurie visa tai priima ir palai- 
ko, pagaliau kurie dirba įvairiuose LB organuo- 
se. Gražu, kad darbas čia dirbamas vieningai ir 
sutartinai. 


LB darbo prasmė 


Iš viso to, kas čia buvo sakyta, aiškėja ir 
bendruomeninio darbo prasmė: lietuvybės gaivi- 
nimo ir išlaikymo pastangos atsiremia į tikėjimą 
savo tauta. “"Neišmanau, — sako J. Girnius, — 
kaip būtų galima objektyviai pagrįsti mūsų ti- 
kėjimą savąja tauta, bet patsai sau jį šiaip iš- 
reikščiau: gali sau leistis nutautėjimo kaltės pra- 
bangą kas nori, bet mes negalime. Esame perma- 
ža tauta, kad ir vieno žmogaus nutautėjimas ne- 
reikštų skaudaus nuostolio? (1952 m. “Lietuvos"' 
Žr 10755): 


O ką mums sako mūsų tikrovė? Štai keli jos 
duomenys: 


“Sunku būtų nustatyti, kada kurioj koloni- 
joj pradėjo lietuvybė silpnėti. Bet natūralus su- 
amerikonėjimas palietė visus“ (prel. J. Balkū- 
nas, “Lietuvybės silpnėjimo priežastys" 7 psl.). 
“Senosios kartos jaunieji savų laikraščių beveik 
nebeskaito ... Su naujai atvykusiais tremtiniais 
darosi tas pats, kaip su senaisiais ateiviais: jie 
išsisklaido, dingsta be žinios ir nutautėja kiek 
greičiau, negu senoji karta“ (prof. Kazys Pakš- 
tas, “Amerikos lietuvių vardyno?" įvado 8 psl.). 
“Tos pačios organizacijos, tos pačios parapijos, 
tie patys klubai, tie patys laikraščiai, kurie buvo 
skirti tautinei dvasiai išlaikyti, pamaži virsta til- 
tu, vedančiu iš savosios tautos į svetimąją", kai 
tautinio veikimo “nebegaivina idealistinis nusista- 
tymas išsaugoti ištikimybę savo tautai", arba kai 
tas veikimas virsta tuščiažodžiu formalizmu ar 
rutina (J. Girnius, 1952 m. “Lietuvos" 2 nr. 104- 
105 psl.). 


Šie duomenys taip pat atskleidžia ir LB 
veiklos reikalingumą. Lietuvybei laikytis reikia 
ypačiai dviejų dalykų: gyvo tarpusavio visų lie- 
tuvių ryšio ir tautinio solidarumo jausmo. Nu- 
taustama pasitraukiant iš savųjų tarpo, neten- 
kant tarpusavio ryšio; solidarumo jausmas turi 
ugdyti tą meilę, kuri visus lietuvius laikytų ly- 
giais tos pačios tautos vaikais, tarp savęs broliais. 


Tai LB kelias. Todėl negalima nesutikti su 
prel. J. Balkūnu, kad bendruomenė reikalinga ir 
kad ji daugiau reikalinga regu Altas ir Balfas: 

“šiedu yra laikinai specialiems uždaviniams at- 

likti, o bendruomenė auga visiems laikams ir vi- 

sada lietuvybei išlaikyti. Gerai suorganizuota ben- 

druomenė bus naudinzesnė ir Altui, ir Balfui" (1954 

m. “Darbininko" 30 nrv.). 


Baigdami norime pastebėti, kad Bendruome- 
nės likimas ir jos uždavinių atlikimas yra mūsų 
rankose. Jei kas yra joje negero ir taisytino, taip 
pat galime patys padaryti. Tik negalime sutikti 
su J. Kardeliu, kad Amerikos lietuviai jau tu- 
rėjo bendruomenės organizaciją ir kad tai buvo 
Amerikos Lietuvių Taryba (žr. 1955 spalio mėn. 
“Lietuvių Dienų“ 4 psl.). Jei Altas būtų dirbęs 
bendruomeninį darbą, išdėstytą Lietuvių Char- 
toje, bendruomeniniam sąjūdžiui nebūtų reikė- 
ię Amerikoje prasidėti iš apačios. Antra, kaip 
galėtų Bendruomenės darbui vadovauti žmonės, 
kurie jam nepalankūs ir net priešingi iš esmės 
(žr. čia cituotą Loko pirm. prel. J. Balkūno pa- 
sisakymą)? Štai kas nulėmė naujo kelio pasirin- 
kimą. Be to būtų buvusi Amerikoje ir šiandien 
tuštuma. 

Taigi Bendruomenės ateitis Amerikoje (kaip 


ir visur kitur) priklauso nuo mūsų pačių. Ji stip- 
rės, plėsis ir augs, jei, teisingu J. Kardelio pa- 
sakymu, atsiras pakankamai tautinio susipratimo, 
tautinio sąmoningumo, visuomeninio orientavi- 
mosi bei politinio subrendimo. Ir atvirkščiai: 
Bendruomenė skurs ir vegetuos, jei bus maža jos 
darbą dirbančiųjų, jei vyraus srovingumas, or- 
ganizacinis bei asmeninis ambicingumas, konfe- 
sinis ir kitoks netolerantingumas (1955 spalio 
mėn. “Lietuvių Dienos“). 


Lietuvių Bendruomenės idėja yra didelė. 
Mums atrodo, kad su ja yra sutapęs ir lietuvy- 
bės likimas. Štai kodėl visų gyvųjų bei sąmo- 
ningųjų lietuvių domesys turėtų būti visaip ją 
remti ir ugdyti. Toks ir mano didysis troškimas, 
žvelgiant į JAV Lietuvių Bendruomenę jos penk- 
mečio proga. 


V. Dobužinskis — Skausmingoji Motina 

JUZE AUGUSTAITYTE-VAIČIUNIENĖE 


LAŠAS ANT AKMENS 


Kai pirmutinis lašas ant akmens ištyška 

Ir volungė atskridus ima troškulį malšyt, 
Užputus žiburius namuos, einu, palikus viską, 
Ką kalba dievmedžiai pasiklausyti; — 


Kaip rutos garbinėlis tamsiai žalias 
Sutinka gyvą srovę iš dangaus, 
Kaip pūdymų viedrynas kelias 
Priimt lašų tuksenimo skambaus, — 


Koks minkštas tampa gelsvas molis, — 
Iš jo sukurtas tik Adomas. O Jieva, 
Užmiršus, koks ik begalybių tolis, 

Per upę susimoja su aplyta alyva. 


Aš pakeliu akis, kad jas nulytų, 
Kad praregėčiau tokiu skaidrumu... 
Namai statyti iš sidabro plytų... 
Juose taio gera, miela ir ramu. 


Tik nežinau, ar akmeni lašai pradarė, 
Ar jo širdis dabar bus meilei atvira 

Ir kaip tekės mano žvaigždė vakare 
Padangėm avsisuovusiomis violetine skara. 


LAIŠKAS ŠV. ANTANUI 


Tu nesupyki, kad rašau šį laišką neįdomų: 
Gal jis ir vėl bus nepataisoma klaida! 

Atsimenu — ant tilto upės mėlyno aksomo 
Aš nemokėjau, kaip prakalbinti tave tada. 


Nors tu ne mano vienplaukis tautos šventasis — 
Vaidilos, pranašai keliaudavo vienaplaukiai basi — 
Žinau, kad tavo neturte tiek lobių rasis, 
Kuriuos išalkusioms dienoms neši. 


Jei tu man duotum ta bandele duonos, 
Kur ištiestoje rankoje šypsodamas laikai, 
Aš jos prikraučiau vilnus kluonus, 

Ir lūžtų derliumi tėvynės sodai ir laukai. 


Kur užpūsti žibintai šviesą duoda, 
Kur upės suneša maldas šalies visos, 
Ten maltum savo stebuklingą duoną 
Iš gintarinio kviečio ir tikros tiesos. 


Malūno rankos plazdenančioms baltburėms 
Užburtus brolius, juodvarniais, parmos ... 
Užmėtys rytas langus saulėtoms kepurėms, 
Mes peržengsim ribas vidudienio ir sutemos. 


ŽVAIGŽDĖ 


Spindėdama ji leidžiasi ir kyla, 
O aš nebežinau, kur jos namai... 
Į skambančią sidabro tylą 
Atsigrįžtu ir lemiamai 

Dar vieną lapą užverčiu 

Po jos akių tyru šalčiu. 


Ant kranto upės aušrabangės, 
Kur tu be atvangos skubi, 

Kur milijonų kelias baigės, 
Užgesim delne tam pačiam abi... 
Nepavydėt tau šiandien negaliu 
Man nepasiekiamų tavo kelių. 


E:O02 K OtNSC EFR 1-0 


Jie viską paėmė ir nieko negrąžino ... 
Kažkur gyvais verpetais išskubėj', 
Tik dirigentas rauda prie pianino... 
Paskutinysis garsas miršta palubėj. 


Ateina sutema staktom ir sienom, | 
Iš kandeliabru varkietu nusirita šviesa... 04 
Saulėtus vitražus nukloja mėnesienom, | 
Lyg laidotuvių drobė būtų ištiesta... 


Kaip buvo pranašauta, visa baigės ... 
Kai vėliavų nuleist sargai ateis, 
Plaukuos žibės šalna, ir džiaugsis snaigės, 
Bešokdamos šiaurinių vėjų sūkuriuos ... 

VELNIO ARIJA 


ANTANAS 


1. Dostojevskio aktualumas 


Alois Dempf yra pasakęs, kad Dostojevskis 
priklauso prie didžiųjų žmonijos ugdytojų, kaip 
Homeras ir Platonas, kaip Vergilijus ir Augus- 
tinas, kaip Dante, Tomas, Šekspyras ir Cervan- 
tes, “kurie buvo žmogiškumo mokytojai ne tik 
savai tautai, bet visoms tautoms ir visiems lai- 
kams'.!) Tai, be abejo, teisinga. Jeigu tačiau 
klaustume, kuo šis “žiaurusis talentas“, kaip jį 
vadino jo amžininkai, yra tokios didžios garbės 
pelnęs, turėtume leistis į pačias jo kūrybos gel- 
mes ir ten pajieškoti atsakymo, nes nei Dosto- 
jevskio asmuo, nei publicistiniai jo raštai netei- 
kia pagrindo įrikiuoti jį pasaulio garsenybių ei- 
lėsna. 

Savo gyvenime Dostojevskis turėjo iškęsti 
daugybę smūgių ir pakelti daugybę sunkybių: 
nuteisimas mirti ir bausmės dovanojimas tik eg- 
zekucijos aikštėje, ilgi kalėjimo ir ištrėmimo me- 
tai, nelaiminga pirmoji moterystė su “įtaringa ir 
ligūsto būdo" moterimi, staigi jo mylimo brolio 
mirtis ir prisiėmimas jo šeimos išlaikymo, nuo- 
latinė pinigų stoka, o svarbiausia — nuomario 
liga ir netvarkingųu darbu suardyti nervai yra 
aiškūs įrodymai, kad rašytojui iš tikro buvo lem- 
ta išgerti savo gyvenimo taurę ligi dugno. Iš- 
skyrus keletą prošvaisčių, lydėjusių pirmuosius 
jo kūrybos žingsnius, visa kita skęsta nejaukioje 
tamsoje. Tiktai prieš pat mirtį Dostojevskiui te- 
ko pergyventi tikrą triumfą, būtent, atidengiant 
Puškino paminklą (1880 m. birželio 8 d.), kada 
jis savo kalboje Puškiną interpretavo kaip ru- 
siškojo  visažmogiškumo skelbėją, kviesdamas 
rusų tautą tapti “visų žmonių broliu, visažmo- 
giu"?) ir tuo įvykdyti didžiausio savo poeto tes- 
tamentą. Bet, praėjus aštuoniems mėnesiams po 
šios kalbos, Dostojevskis mirė (1881 m. sausio 
28 d.) ir netrukus buvo pamirštas, nes moraline 
savo asmenybės verte jis vidurkio neprašoko. 
“Kartais tiesiog pragariška savimeilė“ (N. Los- 
skij) degte degė jo širdyje visą laiką. Pirmos'os 
savo apysakos “Vargšai žmonės" (1845-46) pa- 
sisekimo apsvaigintas, jis vėliau, kaip pats pri- 
sipažįsta, negalėjo pakęsti jokios savo veikalų 
kritikos?) Dostojevskis trokšte troško ramaus 
ir gero gyvenimo (BN 70), bet pinigas slydo iš 


1) Die drei Laster. Dostojewskijs Tiefenpsychologie. 
Muenchen 1949, S. 49-50. S 

DOSTOJEVSKIO MIRTIES 75-SIOMS 
METINĖMS PAMINĖTI 


MACEINA 


jo rankų “į visas puses" (BN 48) ir “dingo, vel- 
nias žino kur" (BN 58). Nelaiminga jo santuoka 
su Marija Dmitrijęvna pasunkėjo dar daugiau 
dėl meilės Apolinarijai Suslovai, tai “pragarinei 
moteriai", kurios vaizdą Dostojevskis vėliau nu- 
piešė “Broliuose Karamazovuose'' Grušenkos per- 
sonaže. Iš tikro, Dostojevskis nebuvo nei didvy- 
ris, nei tuo labiau šventasis, kad pasiliktų isto- 
rijoje sava asmenybe. 


Bet ir publicistinė jo veikla negalėjo iškel- 
ti jo į Žmonijos mokytojų rangą, nors, kaip 
Strachovas liudija, Dostojevskis jautė “ypatin- 
go polinkio į šios rūšies užsiėmimą" (SW 12, S. 
3-4). Savo gyvenime jis pats redagavo tris laik- 
raščius') ir buvo bendradarbis daugybės kitų, 
kuriuose skelbė savo poetinius veikalus ir savo 
politinius straipsnius: apie Europą ir Aziją, apie 
katalikybę ir protestantizmą, apie žydų klausi- 
mą, apie karą, bet daugiausia apie rusų tautą ir 
jos istorinę paskirtį pasaulyje. Kai kurie iš šių 
straipsnių įdomu paskaityti ir šiandien, sakysi- 
me, Dostojevskio raginimas pasukti rusiškąją po- 


2) F. M. Dostojewskij, Saemtliche Werke, Piper, Muen- 
chen, Bd. 12, S. 134-35 (cituojama sutr. SW).— TI. S. Ak- 
sakovas yra pavadinęs šią Dostojevskio kalbą įvykiu 
(SW 12, S. 73, 95). N. N. Strachovas, kuris pats dalyva- 
vo Puškino paminklo atidengimo iškilmėse, šitaip vaiz- 
duoja aną Dostojevskio triumfą: “Jau po pirmųjų žo- 
džių, kuriais Dostojevskis pradėjo savo kalbą, visi su- 
kluso ir nutilo. Atrodė, kad ligi šiol dar iš viso nieko 
nebuvo pasakyta apie Puškiną, Įtampa prasiveržė ploji- 
mų audra. Publika nebesusivaldė ir reiškė savo susiža- 
vėjimą be galo... Visi tiesiog puolė prie estrados. Vienas 
jaunuolis, prasiskverbęs ligi Dostojevskio, krito be są- 
monės. Dostojevskį visi sveikino ir bučiavo" (SW 12, 
72). Pats Dostojevskis šitaip apie tai rašo savo žmonai 
(antrajai): “Ne, Ania, ne! Tu negali įsivaizduoti to įspū- 
džio, kurį padarė mano kalba. Man kviečiant į visuotinę 
žmonių vienybę, salė buvo lyg pamišusi... Nepažįstami 
man žmonės verkė, apsikabinę vienas kitą prisiekinėjo 
tapti geresniais, vienas kito nebe neapkęsti, vienas kitą 
mylėti" (plg. K. Močulskij, Dostoevskij, Paris 1947, p. 
526). “Taip buvo pagerbtas Dostojevskis, tos dienos did- 
vyris" (Strachovas, SW, S. 73). šiandien skaitant aną 
garsiąją kalbą, krinta į akis tai, kad Dostojevskis joje 
ne tiek interpretavo Puškiną, kiek dėstė savo pažiūras į 
visažmogiškumą. Puškino interpretacija ten yra tik plo- 
nas siūlelis. 


£) F. M. Dostojewskij, Als schwanke der Boden unter 
mir. Briefe 1837-81, herausg. von K. Noetzel, Wiesbaden 
S. 171 (cituojama sutr, BN). : 
4) “Vremia" (Laikas) 1861-63, 


“Epocha" 1864-65 į 
“Graždanin" (Pilietis. 1873. 5 


litiką Azijos linkme“) Apskritai tačiau visa ši 
publicistika yra dabar bereikšmė. Ji yra per- 
daug susijusi su dienos reikalais, perdaug įkvėp- 
ta Dostojevskio pasitikėjimo rusais ir neapykan- 
tos „Vakarams. Kiek Dostojevskis yra menkas 
pranašas savo publicistikoje, gali parodyti ir šis 
pavyzdys. Štai kaip jis piešia Europos ateitį, 
palygindamas ją su Rusijos ateitimi: “Kai Eu- 
ropoje pažeminantis komunizmas jau bus įves- 
tas, kai ten visi būriais rinksis aplinkui vieną 
virtuvės plytą ir, laikui bėgant, visiškai panai- 
kins atskirus šeimos židinius, kai vaikai augs 
auklėjimo namuose — trys ketvirtadaliai jų bus 
pamestinukai, — tai pas mus dar visur bus švie- 
sos ir tolio, pievų, miškų ir plataus akiračio; 
mūsų vaikai bus auklėjami savų tėvų; ne akme- 
ninėse masėse, o tarp sodų ir javų laukų jie 
augs, regės viršum savęs mėlyną dangų ir juo 
džiaugsis" (SW 13, S. 469). Iš tikro, visa tai 
raidiškai įvyko, tik ne Europoje, o — Rusijoje. 
Lygiai tokios pat vertės yra ir kita Dostojevskio 
pranašystė, esą, katalikų Bažnyčia “jokia kaina, 
niekad ir niekam neišsižadės savo pasaulinės ga- 
lios (Dostojevskis turėjo čia galvoje bažnytinę 
valstybę ir pop. Pijaus IX “Non possumus*'); ji 
greičiau sutiks, kad krikščionybė žlugtų, negu 
kad liautųsi pasaulinis Bažnyčios viešpatavimas" 
(SW 13, S. 31). Pop. Pijaus XI pasirašyta La- 
terano sutartis (1929) ir šį Dostojevskio tvirti- 
nimą pavertė niekais. Neapykanta Vakarų Eu- 
ropai aptemdė Dostojevskio žvilgį politinėj bei 
kultūrinėj srityje; neapykanta katalikų Bažny- 
čiai neleido jam blaiviai pažiūrėti į pasaulinės 
valdžios reliatyvumą. 

Šitie pavyzdžiai aiškiai rodo, kiek Dostojevs- 
kio publicistika yra silpna ir neobjektyvi. Todėl 
teisingai teigia F. Stepun, kad “negerai daro tie, 
kurie Dostojevskį-publicistą šaukiasi pagalbinin- 
ku jo poetiniams veikalams interpretuoti".*) 

Dostojevskio didybė rymo tiktai ant jo dai- 
liosios kūrybos. Tiktai čia jis yra nemirštamas 
ir tik čia jis gali prilygti didiesiems žmonijos 

5) Dostojevskis skatino rusų vyriausybę kreipti dėme- 
sio į Aziją dėl trijų priežasčių: 1. Azija pažadins ruso 
pasitikėjimą savimi (“Europoje mes buvome vergai, Azi- 
joje būsime ponai; Europoje buvome totoriai, Azijoje ir 
mes būsime europiečiai", SW 13, S. 466); 2. Azija galės 
būti erdvė neramiam Rusijos elementui (“visiems ilgesio 
kankinamiems, visiems nuobodžiaujantiems, visiems tin- 
giniams, visiems nusivylusiems" 468); 3. Azija galės būti 
priemonė Europos budrumui užmigdyti. šis punktas yra 
pats įdomiausias: “Jei mes parodysime, kad neturime 
noro, kaip pirmiau, kištis į Europos reikalus, tai jie ten 
dar greičiau susikibs į plaukus... Mums reikia tik palauk- 
ti ir nesikišti net ir tada, jeigu jie mūsų prašytų. O ta- 
da, kai ten sąmyšis prasiverš ir kai politinė jų pusiau- 
svyra grius, mes atsiimsime ir tai, ką atrodo buvome 


prakišę" (SW 13, S. 4171-72). ; 
6) Dostojewskij. Weltschau und Weltanschauung, Hei- 


delberg 1950, S. 8. 


mokytojams, apie kuriuos kalba A. Dempfas. 
Tačiau ir šioje srityje Dostojevskis pergyveno 
savotišką likimą. Visas laikotarpis ligi pirmojo 
pasaulinio karo Dostojevskio nesuprato ir todėl 
ji menkai tevertino. Dar net 1908 metais Andrė 
Gide rašė, kad “milžiniška Tolstojaus figūros 
masė vis dar užstoja akiratį" ir kad Dostojevs- 
kis “rodosi tiktai milžino Tolstojaus užpakaly- 
je"./) Devynioliktajam šimtmečiui Dostojevskio 
pasaulis buvo perdaug fantastiškas ir žiaurus. 
Jam buvo prikišama, esą, jo kūryba neatvaiz- 
duojanti tikrojo gyvenimo, piešianti tik kažkokį 
sloguti, kažkokį sunkų sapną, gal būdingą atski- 
riems nesveikiems individams, bet ne visai ano 
meto bendruomenei. Devynioliktajam šimtme- 
čiui atrodė, kad pasaulis yra tikrai kosmos — 
gražus, darnus, tikslingas padaras. Tačiau Dos- 
tojevskis šaukė, kad šio “kosmo? gelmėse siaučia 
chaosas, kad jis graso prasiveržti ir viską su- 
griauti. Kaip buvo galima tikėti šitam rėksniui? 
Todel anuo metu Dostojevskiu labiau domėjosi 
psichologai, psichiatrai ir kriminalogai, negu 
literatūros ar filosofijos istorikai. Ispanų kritikas 
Gaziel atvirai prisipažįsta negalįs Dostojevskio 
suvirškinti: “Man yra neįmanoma taip prie šio 
žmogaus prieiti, kaip prieinu prie kitų Europos 
rošvtojų. Jo personažų veiksmai ir atoveikos, jo 
subtili ių sąmonės analizė priklauso kitam pa- 
sauliui, kuris nėra mano pasaulis“. Dostojevskio 
kūryba esanti Gazieliui “neišmatuojama paslap- 
tis".*) Šie Žodžiai yra tarti jau 1926 metais ir 
rodo, su kokiomis sunkenybėmis turėjo ano me- 
to žmonės kovoti, norėdami Dostojevskį suprasti. 
Dostojevskio nasaulis neatitiko ano meto žmogaus 
nuotaikos. 


Kodėl taip buvo, paaiškina mums P. Na- 
torp, sakydamas, kad Dostojevskis, kaip ir ap- 
skritai visa rusų literatūra, “maža duoda tam, 
kuris nevaikščioja nuolatos bedugnės pakraščiu", 
bet tik uoliai dirba ir “kovoja už apčiuopiamą tik- 
rovę''." Kitaip sakant, kasdienos žmogus nepa- 
jėgia suprasti Dostojevskio kurybos. “Saloniniam 
protui" (A. Gide) Dostojevskis sako labai maža. 
Tuo tarpu pastarieji du Europos istorijos šimt- 
mečiai iš tikro buvo pilka kasdiena, kurios metu 
buvo uoliai dirbama, už apčiuopiamą tikrovę ko- 
vojama, aiškių tikslų siekiama, bet nebuvo vaikš- 
čioiama bedugnių pakraščiais. Tikrumo bei sau- 
gumo jausmas buvo nuolatinė ano meto žmogaus 
nuotaika. Pasaulis atrodė esąs tikrame kelyje, 


pažanga patikrinta, mokslas šuoliais žcngiąs prie- 


7) Dostojewskij. Aufsactze und Vartraere. Darmstadt, 
S. 9. ati 

8) Plg. G. Portnoff, La literatura rusa en Espana, New 
York 1932, p. 77. i 

9) F. Dostojewskijs Bedeutung fucr die gezenwaertige 
Krise, Jena 1923. S. 20. 


13 


kin, gerovė auganti. I šitokį pasaulį Dostojevs- 
kis, be abejo, netiko. Šis pasaulis suprato ir ver- 
tino geriau Tolstojų, aną “kūno šviesiaregį“ 
(Merežkovskij) ir kasdienos vaizduotoją. Tols- 
tojus pirmiau atėjo į Vakarų Europą, mieliau 
čia buvo priimtas ir geriau suprastas. Savo še- 
šėliu jis buvo ilgai Dostojevskį užstojęs. 

Tačiau karas, komunistų revoliucija, naciz- 
mo įsigalėjimas, vėl karas parodė, kad dviejų 
amžių ramybė buvo ne kas kita, kaip tik apgau- 
lė; kad pažanga yra tik mitas; kad kadaise taip 
garsiai skelbtos žmogaus teisės yra tik graži teo- 
rija; kad žmogus žmogui nėra nei brolis, net 
nei draugas, o žiaurus priešas, naikinąs kitą be 
atodairos ir be pasigailėjimo. Jau tuoj bus pusė 
šimtų metų, kai gyvename “apsėstame pasauly- 
je" (J. Huizinga), kai žlugimo nuotaika nepalei- 
džia slėgusi mūsų širdies, kai visos vertybės yra 
susvyravusios. Šitokioje situacijoje Dostojevskis 
pasirodė labai artimas ir aktualus. Jo persona- 
žai jau nebėra toki fantastiški, kaip 19 šimtme- 
čio skaitytojams, nes mes juos regime vaikščio- 
jančius tarp mūsų pačių. Tai jie valdė ir tebe- 
valdo mūsų bendruomenę, tai jie kalė ir tebe- 
kala tūkstantinius planus, tai jie kartu su mu- 
mis kovoja už savo įsitikinimus ir kenčia dėl pa- 
saulyje siaučiančio blogio. Dostojevskio pasau- 
lis virto mūsų pačių pasauliu. Tolstojaus šešė- 
lis išnyko iš akiračio. Niekas šiandien Tolstoju- 
mi Vakarų Europoje nebesidomi. Skaitant jo 
veikalus, krinta į akį jo menas, jo pastabumas, 
jo sugebėjimas pro vieną žmogaus kūno plyšelį 
parodyti visą jo psichiką. Tačiau pasaulis, ku- 
riame Tolstojaus personažai veikia, mums yra 
pasidaręs be galo tolimas, nes tai 19 šimtmečio 
pasaulis, tai smulkios kasdienos ir privatinės bū- 
ties pasaulis, kuris mums yra dingęs tarsi At- 
lantida. Tuo tarpu Dostojevskio veikėjai gyvena 
kartu su mumis. Jų nuotaika yra mūsų pačių 
nuotaika, jų problemos kankina ir mus, jų ko- 
vos yra ir mūsų rungtynės. Albert Camus vadi- 
na Dostojevskį “egzistenciniu romanistu'' ir ši- 
taip apibūdina jo veikalų vertę: “Visi Dostojevs- 
kio veikėjai jieško gyvenimo prasmės. Tuo jie 
yra. kaip tik modernūs: jie nebijo būti išjuokia- 
mi. Tuo modernus jausmas kaip tik ir skiriasi 
nuo klasikinio. Dostojevskio romanuose klausi- 
mai yra keliami taip griežtai, kad jie mus įparei- 
goja galutinai juos spręsti. Buvimas yra arba 
apgaulingas arma amžinas' '?') Camus labai tei- 
singai suprato Dostojevskio veikalų pagrindinę 
mintį, kuri nedavė ramybės pačiam rašytojui ir 
kuri neduoda ramybės nė dabarties žmogui: bu- 
vimas yra arba apgaulingas arba amžinas. Tre- 
čiojo pasirinkimo nėra. Niekas taip aistringai 
šios dilemos nenubrėžė, kaip Dostojevskis, ir nie- 


10) Der Mythos von Sisyphos, Duesseldorf 1950, S. 135. 

kam ji taip žiauriai nestovi prieš akis, kaip mūsų 
laikams. Štai kame glūdi Dostojevskio aktualu- 
mas. 


2. Filosofi'a ir voezija Dostojevskio kūryboje 


Kai tik užsimename apie kurio nors rašyto- 
jo filosofiją, tuoj mums ateina į galvą klausi- 
ras, kurį kėlė izraelitai, pamatę naująjį savo 
karalių Saulių tarp pranašų: “Ką, ir Saulius tarp 
pranašų?" (1 Sam. 10, 11). Ką, ir Dostojevskis 
tarp filosofų? Argi jis nėra rašytojas ligi kaulų 
smegenų? Kokią turime teisę apšaukti jį filoso- 
fu ir jo veikalus filosofiškai aiškinti? 

Tiesa, Dostojevskis domėjosi filosofija. Sa- 
vo tremties metu Sibire jis skaitė ne tik Evan- 
geliją ir Šekspyrą,'!) bet ir Bažnyčios tėvų raš- 
tus, ir Kanto “Grynojo proto kritiką“, ir ypač 
Hegelio istorijos filosofijos paskaitas (BE 55). 
Maskvoje 1919 metais išleistas Dostojevskio bib- 
liotekos katalogas rodo, kad ir Platono veikalai 
jam buvo nuolatos po ranka. Bet ar visa tai pa- 
daro filosofu? 

Taip pat maža ką sako ir tai, kad Dostojevs- 
kio romanuose yra pribarstyta filosofinių min- 
čių. Storoje savo knygoje R. Lauth'*?) yra su- 
skaitęs net 13 svarbiausių vietų, kur Dostojevs- 
kis sistemingai filosofuoja. Tačiau šitoks atsitik- 
tinis filosofavimas ne tik kad rašytojo filosofi- 
jos neatskleidžia, bet jis gali būti dar net kliū- 
timi: neorganiškai įterptos filosofinės mintys 
virsta tarsi žvirgždu duonoje ir sugadina visą 
veikalo skonį. Argi taip nėra, sakysime, Tolsto- 
jaus “Prisikėlime", kur puslapiais besitęsiančios 
Evangelijos citatos bei moralizavimai pasidaro 
tikrai nuobodūs ir nebepakeliami. Jeigu Dosto- 
jevskis būtų buvęs tik šios rūšies “filosofas"", 
tai seniai jau būtų buvęs pamirštas. Jeigu vis 
dėlto N. Berdiajevas vadina jį genialiu dialekti- 
ku ir didžiausiu rusų metafiziku,'*) tai priežas- 
ties reikia jieškoti kur kitur. 

Viename laiške savo broliui Dostojevskis 
svarsto filosofijos santykį su poezija ir nesutin- 
ka su brolio pažiūromis: “Mano mielas, tu filo- 
sofijoj lyg poetas“ (BE 5). Nuostabus posakis! 
Laiško tąsoje Dostojevskis atskleidžia jo prasmę. 
Jis nesutinka su brolio pažiūromis todėl, kad šis 


sako, esą, “norint daugiau pažinti, reikia mažiau 
jausti" (t. p.). “Tavo sprendimas, — rašo Dosto- 
jevskis, — yra per skubus. Ką gi tu nori žodžiu 


'pažinti' pasakyti?" (BE 5). Ir čia rašytojas iš- 
dėsto savo paties pažiūras, kaip jis supranta 


11) F. M. Dostojewskij, Briefe, hersgb. von A. Elias- 
berg, Muenchen 1914 (cit. sutr. BE). 

12) Die Philosophie Dostojewskijs, Muenchen 1950, S. 
18-20. 

13) Die Weltanschauung Dostojewskijs, auRcieų 1925, 
S: 1: 


VYTAUTAS KASIULIS. 


APREIšKIMAS 
(litografija) 


žmogaus pažinimą. “Gamtą, meilę, sielą, Dievą 
pažįstame širdimi, o ne protu". Mes nesame gry- 
nos dvasios, todėl nepajegiame idėjos suvokti 
tiesiog. “Mes esame prie žemės pririšti Žmonės 
ir galime idėją tiktai įspėti". Tokio įspėjimo or- 
ganas Dostojevskiui yra širdis: ji įspėja idėją ir 
paskui ją perteikia sielai. “Siela arba dvasia gy- 
vena mintimis, kurias jai pašnibžda širdis" (BE 
6). Protas yra “tiktai mašina, varoma sielos ug- 
nimi'"'. Kol jis atsideda mokslui, jis “veikia ne- 
priklausomai nuo jausmų ir tuo pačiu nuo šir- 
dies''. Bet jeigu jis nori pažinti “gamtą, meilę, 
sielą, Dievą, tai čia jau prasideda, — pasak Dos- 
tojevskio, — gryniausia širdies sritis" (BE 6). 
Šiems dalykams pažinti proto vaidmuo yra tik 
antraeilis. Jis apipavidalina ir susistemina šir- 


dies patirtis. 


Šio gnoseologinio dėsnio šviesoje Dostojevs- 
kis sprendžia santykį tarp filosofijos ir poezijos. 
Jeigu filosofiją suprasime kaip “paprastą mate- 
matinę lygtį", tuomet, aišku, ji su poezija netu- 
rės nieko bendro, nes poezija yra visados pir- 
mykštis, o mokslas jau išvestinis dalykas. Moks- 
le išeina aikštėn ne būtis kaip tokia, bet tiktai 
žmonių nuomonės apie būtį. Jeigu tačiau filo- 
sofija pasiliks tuo, kuo ji pradžioje norėjo būti, 
būtent “Dievo sekimu", kaip mokė Platonas, tai 
pagrindinė jos funkcija bus tokia pat, kaip ir 
poezijos. “Atsimink, — rašo Dostojevskis, — 
kad poetas įkvėpimo akimirką suvokia Dievą, 
vadinasi, įvykdo filosofo uždavinį". Nuosekliai 
tad “poeto ikvepimas yra ne kas kita, kaip fi- 
losofo įkvėpimas“: (BE 6). Vadinasi, filosofinio 
pažinimo ir poetinio kūrimo objektas yra tas 

pat: amžinoji būtis. Išraiškos priemonės yra, aiš- 
ku, skirtingos, bet pagrindas lieka tas pat. Štai 
kodėl Dostojevskis broliui ir rašė, kad “tu filo- 
sofuoji, kaip poetas?! 

Šitoje filosofijos ir poezijos esminėje tapa- 
tybėje kaip tik ir glūdi tikrasis Dostojevskio kū- 
rybos charakteris. Dostojevskis yra “filosofiš- 
kiausia galva visoje rusų literatūroje“ (M. 
Braun) ne todėl, kad jis filosofija domėjosi, ir 
ne todėl, kad vienur kitur pabarstė filosofinių 
minčių, bet todėl, kad mėgino įspėti būties mįs- 
lę ir šią mįslę regėti gamtos, meilės, sielos ir 
Dievo paslaptyse. Jis nepasitenkino pavaizdavęs 
būties paviršių su regimomis jos apraiškomis: 
jis mėgino siekti ligi pat būties gelmių. Solov- 
jovas teisingai sako, kad Dostojevskio negalima 
įjungti į “paprastų romanistų eilę“, nes jame 
yra kažkas daugiau, negų mums iprasta roma- 
nuose rasti, ir šitas 'daugiau' paaiškina “jo į a- 
ką žmonėms''.!') Tačiau šis “daugiau" nėra ko- 
kia nors viršinė prielipa Dostojevskio veik:lams, 
nėra jiems svetimas kūnas. Būties paslaptis yra 
Dostojevskio kūrybos pagrindas. Tai kiekvieno 
jo pasakojimo siela, kuri perskverbia visus jo 
personažus, jų mintis bei veiksmus, ir kuri kaip 
tik padaro, kad Dostojevskis išsiskiria iš visų 
kitų romanistų. Dostojevskio romanai yra ne 
veikalai A la thėse, ne aplinkinis kelias filosofi- 
nėms mintims išdėstyti, bet jie yra pirmos rū- 
šies poetinė kūryba. Tarsi paradoksas skamba 
teigimas, kad Dostojevskis yra filosofas tik kaip 
poetas. Tačiau tai tiesa. Grynai filosofinių da- 
lykų jis nėra iš viso rašęs. Jo publicistika, kaip 
sakyta, yra skirta dienos klausimams. Tikrasis 
jo būties pergyvenimas yra galimas rasti todėl 
tik jo romanuose, ir šis pergyvenimas yra toks 
gilus, kad filosofija ir poezija čia susibėga vie- 
nybėn ir sukuria nuostabų junginį, kurį Solov- 
jovas buvo linkęs vadinti “teurginiu menu“ ir 
laikyti Dostojevskį šio meno pirmataku. 


3. Idėjos samvrata Dostojevskio veikaluose 


Savo laiškuose Dostojevskis dažnai kalba 
apie tai, kas jį yra paskatinę rašyti. “O dabar, ba- 


landžiuk, — rašo jis savo broliui, — noriu tau 
papasakoti, kam ašen ryžausi, rimtai viską ap- 
galvojęs, būtent: rašyti romaną ... Šio romano 


pagrindas yra viena idėja“ (BN 146). Ir kitame 
laiške: “Aš turiu daugybę naujų idėjų, kurios 
įtvirtins literatūrinį mano vardą, jei pirmasis 
mano romanas bus atspausdintas? (BN 51). Ar- 
ba vėl: “Aš turiu visą eilę idėjų ir rašiau be pa- 
liovos" (BN 65)... “Aš vėl turiu idėją gana pla- 
čiam pasakojimui, ir ši idėja traukia mane" (BN 
227)... “Aš pradėjau apdirbinėti vieną turinin- 


14) Drei Reden dem Andenken Dostojewskijs gewid- 
met, Mainz 1921, S. 6. 

gą idėją (BN 240)... “Idėja suviliojo mane ir aš 
ją baisiai pamėgau" (BN 270). Šie posakiai ro- 
do, kad Dostojevskio įkvėpimo akstinas buvo idė- 
ja. Kartais vietoj idėjos Dostojevskis sako “min- 
tis": “Šio romano mintis manyje glūdi jau treji 
metai" (BN 247)... “Tai yra mano mėgiamiau- 
sia mintis“ (BN 246). Bet abiejų šių žodžių — 
idėjos ir minties — reikšmė yra ta pati. Vadina- 
si, kai kitiems rašytojams akstinas kurti buvo 
arba kuris nors regimas įvykis arba asmeninis 
pergyvenimas, tai Dostojevskį į kūrybą stūmė 
jo sieloje sušvitusi idėja.!'9) Jos patrauktas, jis 
skaitė knygas, stebėjo žmones, rinkosi jam įdo- 
mią medžiagą. Savo rankraščius jis taisyte tai- 
sė ir po keletą kartų perrašinėjo.!“) Bet tai buvo 
tik paruošimas arba dailinimas kūno, kuriame 
idėja turėjo apsireikšti ir tapti regima. Paties 
kūrybinio akto centrą sudarė idėja, aplinkui ku- 
rią buvo grupuojami asmens ir veiksmai. Ji bu- 
vo variklis, kuri viską kūrinyje judino ir vedė 
prie atomazgos. Idėja yra Dostojevskio veikalų 
siela. Kas tai išleidžia iš akių, Dostojevskio nie- 
kados nesupras. “Tikras ir gilus Dostojevskio 
pažinimas prasideda tik tada, kai jo romanų vei- 
kėjus suvokiame kaip įkūnytas idėias“.!“) 

Vis dėlto padarytume didelę klaidą, jeigu 
Dostojevskio idėjas meėgintume aiškinti tarsi 
abstrakčias sąvokas arba racionelines teorijas. 
Jau anksčiau sakėme, kad Dostojevskio veik3- 
lai anaiptol nėra romanai a 1a thėse. Kitaip ta- 
riant, nors idėjinis elementas juose yra ir labai 
stiprus, nors idėja ir yra buvusi rašytojui įkvė- 
pimo šaltinis, tačiau pats šios idėjos supratimas 
Dostojevskio dvasioje buvo anaiptol ne raciona- 
linis ir idėja nebuvo jam sąvoka. Kaip Dostojevs- 
kis suprato ir pergyveno idėją, paaiškina jis pats 


15) Vienintelis viršinis įvykis, turėjęs tam tikros įta- 
kos Dostojevskio įkvėpimui, buvo studento Ivanovo nu- 
žudymas 1869 metais. Jis buvo nužudytas revoliucinės 
Nečaevo grupės. šios žinios sukrėstas, Dostojevskis ap- 
metė planą ,,„Demonams". Tačiau pats Dostojevskis sako- 
si, kad “Demonų" idėją jau turėjęs seniau ir kad Nečae- 
vo žmogžudystė buvusi tik viršinė paskata! “Norččiau 
čia pat pastebėti — rašo jis Katkovui iš Drezdeno 1870 
m., — kad man nei Nečaevas, nei Ivanovas, nei artimes- 
nės nužudymo aplinkybės nebuvo žinomos. Aš žinau tik 
tiek, kiek laikraščiuose paskaičiau. Bet jeigu aš ir bū- 
čiau smulkiau žinojęs, būčiau vengęs bet kokios tikro- 
vės kopijos" (Unveroeffentlichte Briefe in “Die Neue 
Rundschau" 1925, Nr. 8, S. 822). Taigi ir “Demonai" 
buvo įkvėpti ne tiek viršinio įvykio, kiek jau seniau tu- 
rimos idėjos. 

16) Seniau nesykį girdėtas teigimas, esą, Dostojevskis 
"menkai rūpinosi stiliumi, kompozicija, sąranga" (A. 
Brueckner), esą, jis “negalėjo" apvaldyti savo veikalų 
formos" (Th. Bodisco), šiandien skamba kaip apgailėti- 
nas nesusipratimas, neturįs jokio pagrindo. Po A. L. 
Wolynskio tyrinėjimo (plg. Das Reich der Karamasoff 
Muenchen 1920) niekas neturėtų. teigti, esą, Dostojevs- 
kis buvęs menkas romano kompozicijos meisteris (plg 
K. Močulskij, Dostojevskij, p. 8, 37 ir t.t). 2 

17) F. Stepun, op. cit. p. 32. 


savo palyginti trumpame pasakojime “Šeiminin- 
kė“ (1847). šis kūrinys, Dostojevskio amžininkų 
nesuprastas, teisingai yra laikomas didžiojo in- 
kvizitoriaus legendos pirmataku. Jis vaizduoja 
"silpnos širdies" dramą ryšium su žmogaus lais- 
ve ir slepia savyje daug biografinės medžiagos. 
Pasakojimo svarbiausias veikėjas  Ordynovas 
yra jaunas mokslininkas ir ruošiasi rašyti Baž- 
nyčios istoriją. Mokslas yra jo aistra, kuri jam 
atėmė nakties ramybę, sveiką maistą ir gryną 
orą. Jau vaikystės metais jis atrodė esąs kei:- 
tuclis. Jo darbe niekad nebuvo tvarkos ir sis- 
temos. Jis buvo nešamas pirmojo susižavėjimo, 
pirmojo užsidegimo, pirmojo įkarščio. “Jis pats 
sau susikūrė sistemą; ši gyveno jame metų me- 
tais, ir jo sieloje pamažu kilo dar tamsus, neziš- 
kus, bet kažkaip nuostabiai žavus paveikslas idė- 
jos, isikūnijusios naujoje, aiškioje formoje; ši 
forma veržėsi iš jo sielos ir ją kankino?'.!š) Ne- 
sunkų suprasti, kad Ordynovo darbu Dostojevs- 
kis vaizduoja ne mokslinės, bet meninės kūrybos 
procesą, arba savo vaties kūrybini aktą. 
Naktimis Ordynovas matė, kaip visa, ką jis pra- 
dedant vaikyste, buvo išgyvenęs, svajojęs, kny- 
gose skaitęs, atgijo, susijungė, įgijo kūną ir mil- 
žiniškais pavidalais atsistojo prieš jį. “Jis matė, 
kaip prieš jį augo užburti puikūs sodai, kaip jo 
akyse kilo ir nyko ištisi miestai, kaip ištisi kapi- 
nynai jam pasiuntė savo mirusiuosius, kurie pra- 
dėjo gyventi iš naujo; kaip jo akyse artėjo, dau- 
ginosi ir atgyveno (savo amžių) ištisos gentys 
bei tautos; kaip galop įsikūnijo prie jo ligos 
patalo kiekviena jo mintis, kiekvienas bekūnis 
sapnas, įsikūnijo beveik tą pačią gimimo akimir- 
ką; kaip galop jis mąstė jau ne bekūnėmis idė- 
jomis, bet ištisais pasauliais, ištisomis kūrinijo- 
mis; kaip jis pats tarsi dulkelė skrajojo šiame 
begaliniame, keistame, neregimame pasaulyje“ 
(p. 444-45). Atkreipkime dėmesio į nuolatinį kar- 
tojimą žodžio "ištisas" (celyj): ištisi miestai, iš- 
tisi kapinynai, ištisos tautos, ištisi pasauliai, iš- 
tisos kūrinijos. Tai priemonė, kurią Dostojevs- 
kis sąmoningai naudoja, norėdamas ja išreikšti 
Ordynovo idėjų organiškumą ir visuotinumą: 
jos buvo ne mintys, ne abstrakcijos, ne schemos, 
ne teorijos, bet gyvastingi pavidalai, atbaigti sa- 
vyje, ryškūs Ordynovo akims, organiškai susi- 
jungę vienas su kitu ir sudarą ištisus pasaulius, 
ištisas kūrinių eiles. Ordynovo darbo procesas 
kaip tik ir buvo šių konkrečių, gyvybės pilnų 
pavidalų, šių ištisų atbaigtų pasaulių kūrimas. 
Jie gimė jam staiga, jie nebuvo šio regimojo pa- 
saulio fotografijos, bet kažkas nauja, keista, ligi 
šiol neregėta. Tai buvo šios tikrovės pirmavaiz- 
džiai, platoniškosios idėjos — ne moraline, bet 
metafizine prasme. 


18) F. M. Dostoevskij, Sobranie sočinenij I, 426, 
Moskva, 1956. 


Sis Ordynovo pergyvenimas kaip tik ir duo- 
da mums atsakymą, kas yra idėja Dostojevskio 
kūryboje. Dostojevskio idėja yra augštesnis pa- 
saulis, stovįs prieš žmogaus dvasią gyvastingu 
atbaigtu pavidalu. Kai Dostojevskis sako, kad 
jis turįs idėją, kad jį idėja žavinti, kad jis vie- 
name ar kitame savo romane įkūnijąs idėją, tai 
reiškia re tai, kad jis nori mums perteikti tą ar 
kitą savo pažiūrą, tą ar kitą teorinį savo nusi- 
statymą, bet kad yra paregėjęs naują pasaulį, 
naują kūriniją ir kad mėgina šį savo regėjimą 
išreikšti literatūrine forma. Dostojevskis nuola- 
tos klausia, kaip atrodytų visas mūsų buvimas, 
jeigu žmogus būtų sukurtas ne pagal Dievo pa- 
veikslą, bet pagal kurią kitą idėją. Visi jo roma- 
nai yra mėginimas į šį klausimą atsakyti. Visos 
jo idėjos yra ano naujo žmogaus ir naujo pa- 
saulio gyvastingi paveikslai. Žmonija tūkstančius 
metų tikėjo, kad žmogus yra Dievo paveikslas 
bei panašumas, todėl viską telkė aplinkui šį sa- 
vo tikėjimą ir visai savo gyvenimo sąrangai 
įspaudė šio tikėjimo bruožą. Bet štai mūsų lai- 
kais išniro mintis žmogų bei pasaulį pertvarky- 
ti, perkurti, perstatyti jo dalis, jį pataisyti — 
ne pagal aną seną tikėjimą, bet pagal naują idea- 
lą, kuris yra visiškai kitoks, negu senasis, paties 
Dievo nurodytas Jo Apreiškime. Todėl Dosto- 
jevskis ir klausia, kaip viskas atrodytų, jeigu šis 
naujasis idealas jau būtų įkunytas. Poetiniame 
savo įkvėpime jis regi šį įkūnytą naują idealą 
ištisų pasaulių pavidalu, jis regi šį idealą pasi- 
reiškusį gyvuose asmenyse, konkrečiuose jų 
veiksmuose ir visa tai perkelia į literatūrinio 
pasakojimo rėmus. Todėl Dostojevskio veikalai 
yra ne sklaida to, kas jau yra nuo seno, bet tai 
pateikimas to, kas yra dar visiškai nauja ir ne- 
žinoma. Dostojevskio kūryba yra įkūnijimas ano 
naujo žmonijos idealo: žmogaus bei pasaulio be 
Dievo, be panašumo į Dievą.. Tai įkūnijimas pa- 
saulio, kuris yra valdomas kitokių dėsnių, negu 
juos išreiškė Kristus savo kalno pamoksle. 
Tačiau kadangi šis naujasis idealas tegali pasi- 
reikšti mūsojoje būtyje, o ne kažkur anapus jo- 
sios, todėl tarp šių dviejų pasaulių — tarp seno- 
jo su Dievu ir naujojo be Dievo — atsiranda bai- 
si įtampa, baisi praraja, baisios rungtynės, ku- 
rios skelia būtį į dvi dalis ir jas pastato vieną 
prieš kitą kaip nesuderinamas priešingybes. Kaž- 
koks plyšys eina per visas būtybes. Kažkoks 
skilimas ir nesutikimas išeina aikštėn visuose 
gyvenimo pavidaluose. Dostojevskio kūryba šį 
plyšį atidengia ir šį nesutikimą vaizduoja. Ji 
todėl yra ne tik idėjinė ištiso naujo pasaulio 
prasme, bet ir dualistinė metafizine prasme. Dos- 
tojevskio idėja, palyginta su mūsąja tikrove, da- 
rosi būties dualizmo išraiška. 


(Bus daugiau) 

JONAS M EK RS 


Iš REMINISCENSI1JŲ 


VII. 


Štai vėl, sėdėdamas pajūrio smiltyse, 
pilstau, kaio geltoną smėlį, 

savo prisiminimus, 

gerdamas iš naujo vėl praėjusias vasaras, 
saulę, smiltis ir draugystę, 


ir jausdamas, kaip kiekviena valanda, 
kiekvienas liestas daiktas, kiekvienas 
žmogus, akiratis, medis 

darosi brangus ir nebeatvlėšiamas, 
įsikabinęs šaknimis pačioj prisiminimų 
šerdyje. 


Kažkodėl, mums sėdint tą vasarą, kieme, 

po eglėmis (buvo daugiau svečių, 

ir viduje grojo radijas, buvo girdėtis kalbos, 
ir mes sėdėjome ten po egle 

ir žaidėme kažką, nebeprisimenu — 
kalbėdami apie kažką labai taip nesvarbaus), 
— kažkaip tada atrodė viskas labai paprasta, 
kasdieniška: ir muzika, ir saulė, 

ir žaidimas. Ne taip, kaip štai dabar, 

iš tolo — taip šventadieniškai, 

taip saulėtai. 


Ir tada — mes buvome trise — stovėjome 
išbalusiam pajūrio smėlyje, 

ir mėtėme akmenučius, ar, sėdėdami 
vakaro prietemoj, pilkoj vasarvietėj, 

mes klausėmės lietaus, 

ūužiančio medžių šakose ir kiemo ealėse. 


Rytą buvo šventadieniškai tylu. 

Mes nusileidome žemyn nuo vilos, 

kur įlankoj, paskendusioje rytmečio rūke, 
ūubavo motorlaivių švilpukai — 

ir sustoję, apačioj, žiūrėjome i pilkus, 
mažyčius kranto namukus, 

išsibarsčiusius DO ryto miglą. 


Tą dien atvyko arklių lenktynininkai, 

ir nuo vat ankstyvo ryto 

buvo girdėt arklių prunkštimas, ir jojikai 
valgė šnekėdamiesi pusryčius, ir garsiai, 
laisvai, šūkavo, ir tada, 

pliauškindami raudonais botagais, 

ėjo šilo keliuku — 


ir mes sėdėjome verandoje, 

ištiesę kojas, kėdės atlošoj, 

sekdami nūujus svečius, ir atsisveikindami, 
palydėdami kiekvieną vro duris, 

ir žiūrėdami, kol automobilis 

pradingdavo medžių užsilenkime — 

tada vėl, ilgomis valandom, sėdėdami 
verandoje (ir tiek dauą saulės!) 
kalbėjomės anie svečius, skaitėme 


Dylan Thomas, vartėme senus Collier numerius, 


ir sakėme: žiūrėk, tos žalios kėdės 
yra tartum seni bičiuliai, 
susėdę rateliu kieme no medžiais. 


Ir Ponas Bernardas sėdėjo 00 medžiu, 
ant medinio miško suolo, 

žiurėdamas kažkur ten vienumoj, 
klausydamasis medžiu ūžesio. 


Tą dien viešėjo Pranas. 

Jis šokinėjo ir įuokėsi, taryt pamišęs, 

ir visi kažkaivo vamiše buvo — 

kuo, saule ar iaunyste, ar mišku — 
sunku buvo atspėti. 

Ir Nijolė, susikabinę rankomis su Giedre, 
kartu su Vida — kažinka šnekėdamos, 
ir vlešydamos nuo šakų lanus, 

ėjo taku gilyn vis ir gilyn i mišką. 


Mažai tą vasarą turėjai laiko — 

vis svečiai, ir vis svečiai — 

tačiau aną sekmadienį, pabėgome visi, 

palike valgančius, ėjome gilyn i mišką, 
keturiese, brisdami ver smėli, 

ir šakas, ir dainuodami, ir nieko negalvodami, 
sėdėdami vajūryje ant vakaro smilčių, 
žiurėdami i naktį. 


Ir tada — lietus. Kirsdamas lapus, 
dundėdamas ant stogo, visu 

vasarnamiu jis liejos, didžiulėmis 

srovėm; ir ilgai sėdėiome — mažai 
bebuvo jau svečių .— seni pažįstami, 
Ponia Valerija su sūneliu, ir Rimvydas — 
sėdėjome ilgai vilkoj vasarvietėj, 
klausydamies lietaus ūžimo medžių šakose 
ir kiemo eglėse, 


> 


šnekėdamiesi patylom Es avie šį ir anie 8 
prisimindami ir vėl užmiršdami, Lija 

ir leisdamiesi nakčiai paskandint, 

apgaubt, ir būti nežinia. ||| 


VIII. 


Prisimeni, Ponia Marija, — tą vakarą 
ilgai ėjome temstančiom vasaros gatvėm 
šlaitu žemyn, ir kalbėiomės šiaio apie ši, 
ir avie tą, — ir Alda su Birute, 
rinkdamos į glėbį saujas laukiniu gėlių 
ir miško lanu; 

ir tu, Pauliau, — jūs, nerūvestingi, 

skausmo neliečiami, visad vaikai; tu, 
berželiai vidury kiemo, vraėjusių naktų 

balti liudininkai, — 

prisimeni, kaip ilgai 

vaikščiojome tą nakti, gėrėme kantinoje 
coca-cola, ir tada, kartu, šokom aplink berželį? 


Ir tu, mano baltas Mayence, 

17 sunkūs kroviniu, ir prekiu laivai, 
17 dūmai, ir lietaus vurkšlės — 
Bremenhaven. 


Kur mano namai, kur kraštas mano, tėvynė? 


Ir tu, plačioji, svaigalinga Amerika, 
savo raudonais kalnais, sodriom upėm, 
savo sovalvotais miestais, išsiklojusiais 
vešliuos, begaliniuose slėniuose, 

ant uviu ir vandenynų, 

dundėdama savo uostais, degdama 

savo triukšmingais, volieniniais miestais; 


ir tu, New York, savo skambančias stiklo rankas 
įmerkęs į minkštus debesis, 

į begalini lietu, — savo triukšminaom 

ir begalinėms gatvėm, savo ilgesiu 

apraizgęs mano kiekviena valandą — 

kiekviena gatvė, kiekviena ilanka, 

aikštės ir parkai — 


Bear Mountain, Hicksville, Lake Iraguois, 
mažyčiai Stonų Brook namukai, 


(atsimeni, kaip tąsyk rytą, žiūrėjome 
žemyn nuo vilos, jausdami, 

kaip kiekviena išgyventa minutė 
smeigiasi gilyn, nebeišplėšiamai, 

kaip gyvento, kaip išjausto dalis, 
kaip nuosavo, brangiausio: 

kaip namai). : 5 


Namai, namai. Kiekviena vieta, 
kiekvienas akiratis, susitikimas, veidas; 
kiekvienas sustojimas, nasižiūrėjimas — 
susirišimas, namai. 

Ar nedainavome tada, ilgesingai, 
plaukydami ant Lake Iraguois—ir tavo 
lino akys, Leonora, buvo pilnos vandens 
ir mergaitinio ilgesio — 


klausydamies ežero tylumos, žiūrėdami 
pakrančių medžių, ir taškydami vandenį, 
pamirše vraeiti, ir laiką, 

gyvendami akimirka — 


ar sėdėdami Camp Oscawana, žiūrėdami 

į Hudson, mėlynus kalvų kauburius, 

į Connecticut naktį, pilną plačios, šimtmetinės 
tylos, —a7 nebuvom tąsyk vasinėre 

vien tik i nakti? — 

Ir vėliau, nusileidę žemyn, i vavlūdimį, 
sėdėjome visi ant nakrantės, dainuodami, 
patyliuku, ir sau, 

būdami neatplėšiama 

nakties ir vakrantės dalis. 


Sakyk, Leonora, ar galvojai tąsyk apie namus? 

— ar žiūrėdama į baltas pakrančių atbrailas, 

į žalius akiračius, ir vakara (ir dėnųyje 

buvo pilna žmonių, ir šoko, ir kažkas dainavo, 

ir grojo banjo)? Mes stovėiome prie atramos, 

klausydamies muzikos, žiurėdami į liepsnojantį 

Palisades lanką, gerdami svaiginančią, mistišką, 

skausmingą Amerikos nakti, 

užburiančią ir kerinčią, nebepaleidžiančią, 

apgaubiančią, paneriančią, trinančią prisiminimus, 

trinančią ilaesius, praeiti, traukiančią 

i save, i nat vidurį (ir žmogus vis arojo banjo, 

ir kažkas dainavo, ir šoko, ir liensnodami 

degė Palisades lanaai ir naktinio New Yorko. 
šviesos). 


O, ar nebuvo kiekviena vieta, 

pamatymas, sustojimas — kiekviena minutė: 
namai? 

Ar nebuvo skausmingas kiekvienas atsiskyrimas 
ar nebuvo: namai? 

Ar nebuvo viskas vien susirišimai, 
vien susirišimai ir atsiskyrimai? 


Neklausk manęs. Nei atsakyt ką turiu. 
Alkanas vis, ištroškęs, gerdamas godžiom akim 
ir nenasotinamom, kiekvieną naują akiratį, 
kiekvieną veidą, une, aikštes ir tiltus, 


būdamas žemės neatskiriama dalis, 
prisirišdamas lygiai prie visko, ir skausmingai 
ir nlėšomas atsiskirdamas. 


PROF. DR. JUOZAS ERETAS 


60 METŲ AMŽIAUS SUKAKTIES PROGA 


DR LJ O NA ST GRAN 1 US 


“Tik tas užsitarnauja laisvę ir gyvenimą, ku- 
ris kasdien dėl jų kovoja“, kadaise yra pasakęs 
J. W. Goethe. Tik ta tauta, kuri atkakliai siekia 
laisvės, susilaukia ištikimų draugų, — būtų ga- 
lima pridurti. Tokių ištikimų draugų yra susi- 
laukusi ir lietuvių tauta, kai, pirmajam pasau- 
liniam karui besibaigiant, ji veržėsi į laisvę. Ši- 
tokių ištikimųjų draugų tarpe, be abejonės, yra 
prof. dr. Juozas Eretas, kuris štai atšventė še- 
šiasdešimties metų sukaktį (gimęs Bazely 1896. 
*.*18): 


Kodėl Lietuva — antroji tėvynė? 


Nors gimimo šveicaras, dr. J. Eretas savo 
antrąja tevyne ligšiol tebelaiko Lietuvą, kurioj 
per dvidešimt su viršum metų (1919-1941) gy- 
veno. Jai paaukojo savo gyvenimo gražiausius 
metus ir joje sukūrė gausią, pavyzdingą šeimą. 
Jis pamilo Lietuvą ir jos žmones dėl to, kad 
matė lietuvius nelabai vertinančius pinigą, kaip 
pats sukaktuvininkas kartą viešai prisipažino. 
Nors, baigęs augštuosius mokslus (disertacija 
apie jėzuitų teatrą Šveicarijoje), dr. Juozas Ere- 
tas 1918 metais turėjo kvietimą į Veneciją dės- 
tyti germanistikos, tačiau dėl ankstesnės pažin- 
ties su lietuviais Friburgo studentais jis apsi- 
sprendė vykti į Lietuvą. Tame apsisprendime le- 
miantį vaidmenį atliko ir Mažosios Lietuvos 
patrijotas Mykolas Ašmys, kuris buvo atvykęs į 
Šveicarijos kalnus gydytis nuo džiovos ir drauge 
baigti augštųjų mokslų. Tačiau“ 1918 metais 
siaučianti gripo epidemija paguldė jį į karstą. 
“Prieš mirdamas paprašė mane užimti jo vietą 


Lietuvoje, — prisipažįsta dr. J. Eretas. — Mirė 
paguostas mintimi, radęs pavaduotoją. Taigi 
1919 metais vasarą vykau Lietuvon, bandyda- 
mas vykdyti mirusio draugo testamentą. Kažin 
ar aš be graudenančių mirštančio. Mykolo mal- 
davimų būčiau vykęs ir pasilikęs karo nuterio- 
tame svetimame krašte, kur manęs — be 
džiaugsmingų valandų — laukė kalnas nemalo- 
numų bei nusivylimų", sako profesorius L 
gas", 1956. X. 20). 

Tų nusivylimų skaudžiausias dr. J. ES 
be abejo, buvo autoritetinio režimo 1931 m. at- 
liktas jo“ atleidimas iš universiteto (Teologijos- 
filosofijos fakulteto), nors jame jau buvo išpro- 
fesoriavęs devynerius metus. Tiesa, po dešimties 
menesių jis vėl galėjo sugrįžti į Vytauto Didžio- 
jo universitetą, tačiau valdančiųjų pažemintas, 
tik vyresniojo asistento titulu tegrąžintas, o tuo 
pačiu su žymiai mažesne alga, kurios nebeužteko 
gausiai šeimai išlaikyti. Matydama šitą neteisy- 
bę, L. Katalikų Mokslo Akademija iš savo: lėšų 
skirdavo profesoriui mėnesinį priedą, kad šis 
idealistas turėtų bent kuklų pragyvenimą ir ga- 
lėtų atlikti tą patį darbą, kurį buvo dirbęs. prieš 
atleidimą. Jį ir dirbo profesorius su pirmykšte 
energija iki 1940 metų liepos 15 d., kada Kkomu- 
nistai (A. Venclova) uždarė Teologijos-filosofi- 
jos fakultetą ir jį drauge su rektorium St. Šal“ 
kauskiu bei eile kitų profesorių vėl atleido iš 
universitėto. Ir vienas ir antras atleidimas buvo 
atlikti ne mokslo ir ne pedagoginiais: sumetimais 
— pagrindinė priežastis buvo dr. J. Ereto: tyški 
asmenybė, jo ištikimybė krikščioniškiems ir de- 

mokratiniams principams bei jo didelė įtaka vi- 
suomenėje, ypač jaunime. 

Tačiau šitų moralinių ir materialinių skriau- 
dų dr. J. Eretas nepriskiria visai Lietuvai ir dėl 
to nekerštauja. “Draugo" redakcijos paklaustas, 
ar profesoriui negaila praleisto gyvenimo Lietu- 
voje, dr. J. Eretas atsakė: “Ne, man nė kiek ne- 
gaila. Jeigu dar kartą turėčiau apsispręsti vyk- 
ti ar nevykti, aš nesvyruodamas vėl vykčiau, 
nes Lietuva man pasidarė antrąja tėvyne ir ma- 
no gyvenimo turiniu. Ten radau savo gyvenimo 
draugę Oną Jakaitytę, ten gimė mano vaikai, ten 
trejetą jų palaidojau. Ten išgyvenau kūrybin- 
giausius savo metus, ten suradau retų talentų, 
prietelių ir asmenybių, kurių atminimas ir dabar 
apšviečia mano gyvenimo kelią". 

Bet kokie buvo Lietuvoje tie darbo keliai, 
kuriuose sukaktuvininkas yra palikęs gilias pė- 
das? 


Organizatorius ir jaunuomenės draugas 


Norint suprasti dr. J. Ereto darbus Lietu- 

vai, pirmiausia reikia pasakyti, kad jis turi di- 
delį organizacinį talentą. Lygių jam per 22 ne- 
priklausomos Lietuvos metus vargu ar yra bu- 
vę. Bet šitas organizacinis talentas ryškiausiai 
pasireiškė pirmaisiais keleriais metais po jo ap- 
sigyvenimo Lietuvoje. Štai, vos atvykęs į Lie- 
tuvą ir pakviestas į užsienio reikalų ministeriją 
patarėju, dr. J. Eretas imasi organizuoti spaudos 
biurą, kuris tada buvo taip reikalingas infor- 
muoti pasauliui apie atsikuriančią Lietuvą. Bet 
greitai šito biuro ir viso informacijos departa- 
mento per maža. Lietuvai reikia telegramų agen- 
tūros, kuri greit paskleistų žinias į pasaulį ir iš 
jo priimtas perduotų užsienio reikalų ministeri- 
jai, lietuvių laikraščiams ir radijui. Dr. J. Ere- 
tas suorganizuoja šitokią agentūrą Eltos vardu 
ir jai kurį laiką vadovauja. Jis taip pat tada pa- 
deda organizuoti humanitarinį skyrių Augštųjų 
Mokšlų kursuose. 
+ Kai dėl Želigovskio avantiūros Lietuvai gre- 
sia pavojus, dr. J. Eretas tampa Lietuvos kariuo- 
menės savanoriu. Šveicarų karininko uniformoje 
pro lenkų panosį jis stengiasi iškraustyti iš Vil- 
niaus Lietuvos valstybinį turtą. Einant lietuvių- 
lenkų deryboms Genevoj ir Briusely, dr. J. Ere- 
tas Lietuvos delegacijos sudėty organizuoja spau- 
dos informaciją. 

Būdamas gabus kalboms (be Vakarų Euro- 
pos didžiųjų kalbų jis moka lenkiškai ir rusiš- 
kai), dr. J. Eretas greit išmoko lietuviškai ir pa- 
siryžo veikti lietuvių visuomenėje. Jo žvilgsnis 
pirmiausia nukrypo į Lietuvių Blaivybės Drau- 
giją, kuri veikė jau prieš pirmąjį pasaulinį ka- 
rą, turėjo savo skyrių, arbatinių ir kai kur net 
nuosavų namų. Tačiau per karą šita draugija 

buvo apnykusi, jos svarbesnieji vadai, dažniau- 
siai kunigai, buvo pavargę. Šitai svarbiai drau- 
gijai kovoti su viena nemaloniausių ydų — gir- 
tuokliavimu — dr. J. Eretas ryžtasi įpilti naujo 
kraujo. Blaivinimo reikalams jis įsteigia laik- 
rašti “Sargybą" ir pats dažnai važinėja su pra- 
kalbomis po Lietuvos miestelius. Blaivybės ir 
abstinencijos idėją populiarindamas, jis aplanko 
žymią dalį Lietuvos. Nors jis kalba su svetimu 
akcentu, nors kartais netiksliai pavartoja links- 
nius ir laikus, tačiau į jo prakalbas žmonės gau- 
siai renkasi. Jiems patinka jo iškalba, nes var- 
gu kam anksčiau buvo tekę girdėti šitokį išksl!- 
bų pasaulietį, kuris taip vaizdžiai kalbėtų paly- 
ginimais, metaforomis, aforizmais, kaip šis šau- 
niai atrodąs jaunas svetys, dr. J. Eretas. Nors 
nevisi susirinkusieji pasiryžta būti tokie vyriški 
— mesti ragavę nuodus ir tapti abstinentais. — 
kaip to pabrėžtinai reikalauja kalbėtojas, tačiau 
jo ugninga kalba vistiek padaro įspūdžio. Jau- 
nimas, moksleiviai, studentai po jo prakalbų lie- 
ka sujaudinti. Kai kurie pasiryžta pasekti šiuo 


šauriu vyru. Ir štai jaunuomenėje — pavasari- 
ninkuose, ateitininkuose — kuriasi abstinentų 
būreliai. 


Kad lietuvių jaunuomenė neįprastų sėdėti 
prie stiklo bei stikliuko, o turėtų sveikų pramo- 
gų, dr. J. Eretas imasi organizuoti sportą. Pats 
būdamas geras sportininkas, jis su St. Garba- 
čiausku ruošia pirmąsias didesnes sporto šven- 
tes, redaguoja “Sporto" laikraštį, drauge su K. 
Dineika įsteigia L. Gimnastikos ir Sporto Fede- 
raciją, padeda įsteigti kitą sporto laikraštį “Jė- 
gą ir Grožį", stengiasi sportą išpopuliarinti pa- 
vasarininkuose, kur daugiausia spiečiasi kaimo 
jaunuomenė. 


Savo organizacinį talentą dr. J. Eretas gal 
ryškiausiai atskleidžia katalikų jaunimo '“'Pava- 
sario" sąjungoj. Šitoji organizacija buvo gyva 
ir prieš jo atėjimą. Tačiau 1922-28 metų laiko- 
tarpy, kada dr. J. Eretas jai pirmininkauja, ji 
dar labiau sustiprėja, įgauna naujų formų ir pi- 
ramidinę struktūrą — pačioje apačioje stovi vie- 
tinės kuopos, jas apjungia rajonai apskričių ri- 
bose, o šiuos apjungia regijonai (augštaičių, že- 
maičių, dzūkų, suvalkiečių) ir pagaliau juos vi- 
sus vainikuoja centro valdyba, kuri dėl to ne- 
nustoja ryšio su kuopomis. Šalia laikraščio “Pa- 
vasario", skiriamo eiliniams nariams, dr. Ere- 
tas įsteigia “Pavasarininkų Vadą“", skiriamą jau- 
nimo vadovams auklėti ir instruktuoti. Taip pat 
jo vadovaujama “Pavasario? Sąjungos centro 
valdyba miestiečių jaunuomenei kuria Vyčius, 
o mišrias pavasarininkų kuopas pradeda skirsty- 
ti į vaikinų ir merginų kuopas, tų kuopų nariai 
pradeda nešioti savo organizacinius drabužius; 
pagaliau iš vienos “Pavasario" sąjungos pasida- 


ro dvi savarankiškos organizacijos, sujungtos 
bendroje federacijoje. Nors šis persiskyrimas 
ryškiausiai išsivysto prie dr. J. Leimono, tačiau 
Eretui pirmininkaujant jis jau buvo matomas. 


Visa tai (gausybė įvairių posėdžių, suvažia- 
vimų, konferencijų, švenčių ir kongresų) parei- 
kalavo ne tik organizacinio talento, bet ir mil- 
žiniško darbo, ypač turint galvoj lietuvių ne- 
judrumą bei pasauliečių vadų stoką. Šitam dar- 
bui nudirbti taip pat reikėjo talkininkų. Jų dr. 
Eretas rasdavo savo studentuose. Juos jis trauk- 
davo į darbą su kaimo jaunimu taip intensyviai, 
kaip joks kitas profesorius. Nors šitie studentai 
dažniausiai būdavo visuomeninio darbo nedirbę 
arba mažai tedirbę, tačiau dr. Ereto “paimti į 
rankas" bei jo instruktuojami, susiformuodavo, 
tapdavo ne tik jo talkininkais, bet kai kurie jų 
išaugdavo į vadovus. 

Kiek daug brangaus laiko šis darbas pra- 
rydavo dr. J. Eretui, tik tas gali gerai suprasti, 
kas pats tokį darbą yra dirbęs. Be to, reikia pri- 
minti, kad lietuvių jaunimas (pavasarininkai) ta- 
da ruošdavo nemaža įvairių švenčių ir kongre- 
sėlių. Dr. J. Eretas, kaip vienas geriausių kal- 
bėtojų, i juos dažnai buvo kviečiamas su paskai- 
tomis. Nuo mažesniųjų susibūrimų jis dar su- 
gebėdavo taktiškai atsisakyti, bet kaip nenuvyk- 
ti į didesniuosius, kada jų rengėjai vienokiu ar 
kitokiu būdu primindavo, kad kongresėlis gal ne- 
turės nė pusės pasisekimo, jei jame nekalbės dr. 
J. Eretas? Ir jis turėdavo vykti kalbėti, nors 
ant rašomojo stalo laukdavo krūvos kitų darbų. 
Su “Pavasario" sąjungos reikalais jis buvo nu- 
vykęs net į JAV ir čia su prakalbomis aplankęs 
žymesniuosius lietuvių centrus. 

Dr. J. Ereto asmeninis dalyvavimas darbu 
būdavo būtinas, kai būdavo ruošiami katalikų 
kongresai visos Lietuvos mastu. Pirmojo jauni- 
mo kongreso iniciatoriumi jis pats ir buvo. Ka- 
dangi niekas iki tol (1924 metų) tokių masinių 
organizuotų suvažiavimų nebuvo mėginęs, visa 
atsakomybė dėl tvarkos ir pasisekimo gulė ant 
dr. Ereto pečių. Nors vietiniai veikėjai Šiauliuo- 
se, kur turėjo įvykti kongresas, stengėsi, kiek 
galėdavo, nors profesoriaus artimieji talkininkai 
centro valdyboj taip pat nesnaudė, tačiau dau- 
gelį organizacinių smulkmenų turėjo jis pats ap- 
galvoti arba pats patikrinti kitiems pavestus 
darbus. Ir kaip tik dėl jo organizacinio sugebė- 
jimo, dėl planingo visko numatymo, dėl jo va- 
dovaujančios rankos per patį suvažiavimą, pir- 
masis “Pavasario" kongresas su dainų bei sporto 
šventėmis ir jaunimo tautodailės paroda Šiau- 
liuose 1924 m. liepos mėnesį ne tik gražiai pa- 
vyko, bet ir tapo pavyzdžiu kitų jaunimo orga- 
nizacijų kongresams, net vėlesniems jaunalietu- 
vių kongresams. Todėl, kai vėlesniais laikais bu- 


vo ruošiamas Lietuvos pirmasis eucharistinis 
kongresas ir jubiliejinis “Pavasario? federacijos 
kongresas (1938 m.), be dr. J. Ereto vadovau- 
jančio proto ir rankų nebebuvo galima apsieiti. 
Atrodė, kad be jo kažin kas nepasiseks. 


Profesorius ir rašytojas 


Bet ar šitas didelis organizacinis darbas, ku- 
rį atliko dr. J. Eretas 1919-28 m. laikotarpyje, 
netrukdė profesoriaus darbo? 

Jei tą darbą suprasime pedantiška kabine- 
tinio darbo prasme, aišku, turėsime pripažinti, 
kad trukdė. Nors profesorius savo organizacinio 
darbo intensyviausiais metais praleisdavo ma- 
žiau paskaitų negu kai kurie kiti profesoriai be 
šito darbo, tačiau šituo laiku jis negalėjo atsidė- 
ti mokslinių darbų rašymui (jo studijos iš vo- 
kiečių literatūros pasirodo atskirais leidiniais 
nuo 1927 metų, t. y. nuo to laiko, kai dr. J. Ere- 
tas pradėjo pamažu trauktis iš “Pavasario" są- 
jungos). Tačiau jeigu paklausime, ar prof. Ere- 
tas sugebėjo tada studentus įtraukti į darbą, 
duoti idėjų ir įpratinti savarankiškai galvoti, rei- 
kės pripažinti, kad jis tuo net tada pralenkdavo 
kitus profesorius. Sakysim, jo seminaruose stu- 
dentai negalėdavo simuliuoti, nes profesorius 
kiekvienam duodavo darbo ir reikalaudavo jį 
gerai atlikti. Kas pasirodydavo nesąžiningas ar- 
ba lengvadarbis, tas susilaukdavo tokios kriti- 
kos, kad ji ilgai neišdildavo iš jo atminties. Pro- 
fesoriaus paskaitoms studentai kartais prikišda- 
vo, kad jose lyg per mažai duodama žinių (fak- 
tų, datų), kokių būdavo gausu pedantiškųjų pro- 
fesorių paskaitose. Tačiau pats profesorius tai 
žinodavo ir nekartą pasakydavo, kad jis nelaiko 
savo uždaviniu duoti studentams tokių žinių, 
kokių jie patys lengvai gali pasiskaityti kiekvie- 
name vokiečių literatūros vadovėly. Dr. J. Ere- 
tas stengdavosi studentus supažindinti su teori- 
jomis, su tyrimo metodais, pravesti perspekty- 
vą, sužadinti vaizduotę, kad studentai patys vie- 
nu ar antru klausimu užsidegtų. 

Šituo atžvilgiu prof. Ereto paskaitos gana 
skyrėsi nuo J. Maironio ir vėliau prof. V. Myko- 
laičio-Putino paskaitų. Šitie du profesoriai dės- 
te lietuvių literatūros paskaitas visada kruopš- 
čiai paruoštas: sistemiškai parašytas, kupinas 
turinio, daugiau ar mažiau olimpiškas, tačiau jos 
nesužadindavo nerimo, neatverdavo platesnių 
perspektyvų, neatrodydavo tokios literatiškai 
vaizdingos, kaip prof. J. Ereto vokiečių litera- 
tūros dinamiškos paskaitos. Jos dažniausiai ne- 
būdavo pasirašytos, bet atliekamos vaizdingu žo- 
džiu bei gestu, vietomis pailiustruojamos citatų, 
kartais su digresijomis į gretimus mokslus (filo- 
sofiją, istoriją, sociologiją) bei į kitus menus 
(muziką, teatrą, tapybą, kitas literatūras), kar- 

tais su aliuzijomis į aktualijas. Šitos dinamiškos 
paskaitos niekada nebūdavo nuobodžios. Jos 
kaip tik įdomios būdavo ta dinamiška menine 
forma, kuri atskleisdavo profesoriuje rašytojo ir 
kalbėtojo linkimus. Pažymėtina taip pat, kad dr. 
Eretas mėgdavo epizodinius kursus (kol tai leis- 
davo universiteto statutas). Tokiu epizodiniu 
kursu, rodos, nekartą buvo pasirinkta žurnalis- 
tika, dėl kurios vėliau autoritetinis režimas pro- 
fesoriui yra prikaišiojęs. Tačiau šis kursas lite- 
ratūros studentų kaip tik buvo gana vertina- 
mas. Susipažindamas su visomis žurnalistikos 
rūšimis, su visa jos sudėtinga technika (pvz. su 
straipsnių koregavimu, rinkimu, apipavidalini- 
mu), ne vienas studentas šitas žinias tuoj pat 
galėdavo pamėginti pritaikyti gyvenime, nelauk- 
damas, kol baigs visas literatūros studijas. 


Šiandien, žiūrint iš perspektyvos į dr. J. 
Ereto universitetines paskaitas, jo buvusiam 
studentui atrodo, kad tos tariamos digresijos ne- 
mažiau buvo naudingos būsimam savarankiškam 
darbui negu jose vokiečių literatūros sistemin- 
gos žinios. Jos pamažu sudilo, o daugelis digre- 
sijų paliko gyvų: paskatino, priartino prie gyve- 
nimo. Šito artumo su gyvenimu profesorius J. 
Eretas siekė ir artimu bendravimu su savo stu- 
dentais — čia per privačius pasikalbėjimus, čia 
per pašalinius darbus, čia per dalyvavimą stu- 
dentų organizacijose (pvz. “Šatrijoj"). Iš tik- 
rųjų dr. J. Eretas buvo ir profesorius, ir įkvė- 
pėjas, ir reiklus mokytojas, ir draugas, nors 
tas jo reiklumas studentams kartais atrodydavo 
per kietas. Jo darbas buvo dideliai naudingas, 
nes per jo reiklų ir dinamišką mokymą Lietuva 
gavo nemaža gerų mokytojų, žurnalistų, rašy- 
tojų, visuomenės darbininkų. Kai šiandien dr. J. 
Eretas kalba apie prof. St. Šalkauskio įtaką, 
nurodydamas, kad jo testamento geriausiais 
vykdytojais yra “Brazaičiai, Ivinskiai, Maceinos, 
Griniai, Ylos, Zumeriai, Damušiai, Sužiedėliai ir 
visi tie, kurie 1936 m. Kaune išleido “Romuvie- 
čių deklaraciją" ir redagavo “XX Amžių“ 
("Draugas" 1956. X. 20), profesorius užmiršta 
save ir kai kuriuos kitus. Prie augščiau suminėtų 
reiktų pridėti I. Malėną, St. Barzduką, Iz. Ma- 
tuzevičiūtę, dr. J. Girnių, V. Ramoną, A. Vai- 
čiulaitį, K. Bradūną, P. Jurkų ir daug kitų vy- 
rų ir moterų. Reiktų taip pat priminti už “gele- 
žinės uždangos" mirusius dr. P. Mantvydą, dr. 
Ig. Skrupskelį, dr. Pr. Dielininkaitį ir daugelį 
ten likusių gyvųjų. Jei jie visi vykdė ar vykdo 
St. Šalkauskio testamentą, tai didžioji dauguma 
taip pat yra skolinga ir prof. Eretui, nes toji 
dauguma taip pat yra buvę jo paties artimesni 
ar tolimesni mokiniai-studentai, kurių nevienas 
iki šiol tebejaučia jo įtaką. 

„Nors nespecialistui nėra galima vertinti 


prof. J. Ereto išspausdintų mokslo darbų iš vo- 
kiečių literatūros, tačiau negalima nepaminėti 
jo dviejų knygų apie Goethe (“Jaunasis Goethe" 
1932 ir “J. W. Goethe" 1933). Tai vienintelės 


knygos lietuvių kalba apie šį žymų vokiečių. 


poetą bei rašytoją, kuris, kaip europinės dvasios 
ir minties reiškėjas naujaisiais laikais, papras- 
tai sugretinamas su žymiuoju italų poetu Dan- 
te, kaip vidurinių amžių europinės dvasios atsto- 
vu. Tačiau šitie du vyrai literatūros. mokslinin- 
kų dažnai nebūdavo vienodai kritiškai vertina- 
mi. Kiek Dantės asmeniui ir jo kūrybai nušvies- 
ti buvo panaudojami visi metodai, nepaisant, ar 
nauji duomenys Dantę iškels, ar pažemins, tiek 
į :Goethę literatūros mokslininkai kažin kodėl 
dažnai nedrįsdavo pažvelgti taip atvirai — iš ne- 
vieno veikalo ( (ypač vokiečių) susidarydavo įispū- 
dis, kad jie į Goethę žiūrėdavo lyg pro dirbtinį 
pagražinamąjį šydą arba lyg į pusdievio statulą. 
Tuo tarpu prof. J. Eretas savo knygose apie 
Goethę pažiūrėjo į jį žmogišku žvilgsniu, per- 
daug neišaugštindamas jo teigiamybių ir nenu- 
slėpdamas jo silpnybių. Tai buvo objektyvi stu- 
dija, parašyta moksliniu santūrumu ir reta este- 
tine kultūra. Ir kaip nebūtų keista, tačiau už ši- 
tas vieninteles knygas lietuvių kalba apie Goe- 
thę prof. Eretas yra turėjęs nemalonumų. Ra- 
šančiam šias eilutes yra tekę būti liudininku vie- 
nos tokios piktos reakcijos dėl Goethės tariamo 
išniekinimo, tartum pats reaguotojas būtų buvęs 
užgautas asmeniškai. Tačiau dr. Ereto atliktas 
Goethės atskleidimas (kiek galima pasikliauti 
atmintimi, neturint pačių knygų) toli gražu ne- 
buvo toks jo nuvertinimas, kokį vėliau savo stu- 
dijoj (Um einen Goethe von innen bittend, 
Stuttgart, 1949) davė Jose Ortega y Gasset. Šis 
europinio garso ispanų rašytojas ir filosofas įro- 
dinėja, kad optimistiškas ir olimpiškas Goethe 
yra prasilenkęs su savo poetiniu pašaukimu. 
Primenant Ortegos y Gasset bei K. Jasperso vė- 
lesnius Goethės vertinimus, atrodo, kad dr. J. 
Eretas, kaip ne vokietis, vertino Goethę objekty- 
viai ir drauge pažangiai, nes buvo arčiau tų pa- 
žiūrų, kokios pradėjo įsigalėti po II-jo pasauli- 
nio karo. "Taigi, įei tik dvi šitas knygas apie 
Goethe mūsų sukaktuvininkas tebūtų parašęs 
lietuviškai, tai jau būtų jo žymus įnašas į lietu- 
vių mokslą. Bet dr. J. Eretas jų parašė kur kas 
daugiau. 

Antra, reikia pažymėti, kad profesoriauda- 
mas ir mokslinį darbą dirbdamas dr. J. Eretas 
nemaža dėmesio skyrė lituanistinei darbo pusei. 
Duodamas savo studentams diplominių rašto dar- 
bų temas iš vokiečių literatūros, jis stengdavosi 
rasti ryšį su Lietuva. Jis ir pats dirbo šita kryp- 
timi. Tai liudija jo studijėlė apie Rėzos santy- 
kius su Goethe. Ir paskutinis jo literatūros moks- 


lo darbas, dirbtas Lietuvoj, telkėsi apie tą didijį 
Mažosios Lietuvos vyrą, L. Rėzą. Sako, kad rank- 
raštis jau buvęs netoli pabaigos, kai 1941 m. 
ankstyvą pavasarį dr. J. Eretas turėjo palikti 
Lietuvą, kad išvengtų gresiančio sunaikinimo iš 
komunistų pusės. 


Tas rankraštis ir anksčiau gal būtų buvęs 
baigtas, jei prof. J. Eretas savo rašomų darbų 
nebūtų taip kruopščiai apdirbinėjęs tiek turi- 
nio, tiek formos atžvilgiu. Tą patį tėkstą jis tai- 
sydavo kelis kartus, čia duodamas savo sekreta- 
riams jį perrašinėti mašinėle, čia perrašytus 
puslapius vėl peržiūrinėdamas, vėl braukydamas, 
papildydamas, pakeisdamas sakinius ir atskirus 
išsireiškimus, kad tik būtų tiksliau, sklandžiau, 
vaizdingiau. Šitokiu kruopštumu jis rašydavo ir 
eilinius straipsnius laikraščiams ir žurnalams, bet 
užtai jo straipsniai išeidavo neeiliniai formos at- 
žvilgiu, tokie, kad jie būdavo ne tik įdomūs skai- 
tyti, bet ir naudingi estetinės kultūros pasimo- 
kyti. Apie prof. J. Ereto rašymo kruopštumą nie- 
kas negalėtų geriau paliudyti, kaip “Šviesos"' ir 
“Žaibo'"" spaustuvių darbininkai — kai tekstas 
jau buvo surinktas ir iškoreguotas, jie niekada 
nebūdavo tikri, kad autorius nepanorės paskutinį 
momentą ką nors pakeisti, patobulinti. Vargda- 
vo dėl to darbininkai, vargdavo dėl to ir dabar, 
turbūt, tebevargsta pats prof. J. Eretas, sakinius 
savo vaizduotėj perkeisdinėdamas ir vis tiksles- 
nių bei vaizdesnių žodžių jieškodamas. Šituo at- 
žvilgiu jis buvo ir tebėra tikras menininkas-auk- 
sakalys, savo estetiniais siekimais toli pralenkęs 
ne vieną šių dienų dailiosios literatūros kūrėjų. 
Todėl jo raštai lietuvių kalbos ir stiliaus atžvil- 
giu pralenkia ne vieną lietuvį mokslininką, ku- 
riam lietuvių kalba yra gimtoji. Net kai kurių 
garsių mūsų lituanistų kalba atrodo skurdi ir su- 
jaukta, palyginus su dr. J. Ereto raštų lietuviška 
kalba. Be abejo, tai reliatyvus mastas. Juo neno- 
rima pasakyti, kad jo raštuose kalbininkas ne- 
rastų kokių smulkmenų prikišti. Tuo tik nori- 
ma nurodyti į du dalykus: viena, kad prof. J. 
Eretas lietuvių kalbą brangino ir ją stengėsi to- 
bulinti. 

Ir Lietuvių Rašytojų Draugija, 1954 me- 
tais išrinkdama dr. J. Eretą savo garbės nariu, 
turbūt, turėjo galvoj ne tiek profesoriaus veiklą 
užsieny Lietuvos labui, kiek jo nuopelnus lite- 
ratūros mokslui Lietuvoj bei jo gausių L es- 
tetiškai augštą kultūrą. - 

Baigiant šį straipsnelį profesoriaus J. KA 
60-ties metų proga, telieka palinkėti jam geros 
ilgai tveriančios sveikatos, nes jo kūrybinių su- 
manymų ir darbingumo dar nėra nuslopinę įvai- 
rūs sunkūs bandymai ir savotiška tremtis savo 
paties gimtinėje. tik už tai, kad savo antrajai tė- 
vynei sukaktuvininkas yra daugiau jėgų atidavęs. 

NAUJOJI PAGONYBĖ 


PR. GAIDAMAVIČIUS 


sai Vakarai bando rasti idealą, apie kurį 
galėtų spiestis didžiulės masės žmonių, pamato, 
kad tai nelengvas dalykas. Kybant grėsmei iš 
Rytų, buvo mestas “krikščioniškos civilizacijos" 
šūkis, bet pasirodė, kad jo patrauklumas gana 
silpnas. Jis nerado stipresnio atgarsio masėse ir 
buvo rastas kitas — “American way of life"! 
Europoje jis buvo pateiktas kaip laisvės idealas, 
kuris turįs būti krauju ginamas. Apie tai buvo 
ir tebėra daug kalbama, tačiau nuo to niekas 
nepajudėjo. Energija atsirado tik tada, kai buvo 
pajudintos galingųjų gyslos, kuriomis sruvena ne 
kraujas, 0... žibalas. Tai rodo, kad nei krikš- 
čioniškosios kultūros, nei laisvės idealai Vaka- 
ruose ugnies išskelti nepajėgia. 

Tam paaiškinti galima rasti įvairių pateisi- 
nimų, bet gilioji priežastis glūdi Vakarų nukrikš- 
čionėjimo procese. Ilgus šimtmečius krikščiony- 
be buvo Vakarų kultūros įkvėpėja, jos siela. Ji 
buvo padėta jos pamatuosna. Dabargi pastebi- 
mi reiškiniai, kurie aiškiai liudija Vakarų nu- 
krikščionėjimą ir kartu nuidealėjimą. 

Štai keli pripuolami faktai. Prancūzijoj pri- 
skaitoma virš 8 mil. visiškų pagonų (1943 m. 
statistika). Pamaldose dalyvauja 3770, kitų gi 
duomenimis — 10-1574. Kunigų pašaukimai su- 
mažėję po karo 796 ir XXI š. pradžioje, esą, gre- 
sia jų išnykimas. Švedijoj pamaldas lanko tik 
5/0; vyskupai nebeturi moralinio svorio, ne- 
drįsta netgi kelti kai kurių moralinių klausimų 
viešumoje. Pats arkiv. Brillioth yra pasakęs: 
“Vargiai galima vadinti Švediją krikščioniškų 
kraštu". Labai stambių spragų yra Italijos ir 
D. Britanijos religiniame gyvenime. P. Ameri- 
koj kai kur grižtama prie senųjų dievų—-fetišų. 
Rytų religijos — budizmas, hinduizmas, jogai 
ir kt. — palengva skverbiasi Europon ir Ameri- 
kon. 

Tiesa, yra ir labai teigiamų krikščioniško 
atgimimo reiškinių toj pačioj Prancūzijoj, Itali- 
joj ir kt. Yra netgi herojinių pastangų ta link- 
me, tačiau jos anaiptol nėra visuotinės ir plačių- 
jų masių neužgriebia. Jos toli gražu nepajėgia 
užpildyti atsiradusios tuštumos, kurion veržte 
veržiasi nauji dabarties dievai. Yra keista, bet 
jau nebeišvengiama kalbėti apie naująją pago- 
nybę, ateinančią iš pačių Vakarų. Krikščionybė 
buvo “lux ex oriente", naujoji pagonybė gi “lux 
ex occidente“". Tą naująją “šviesą" drįstu vadinti 
pagonybe, nes ji turi esminio panašumo į anti- 

kinę pagonybę. Kaip ir senovėj, dabarties Vaka- 
rų pagonybėj randame jėgų, asmenų, mitų, ver- 
tybių dievinimą bei laikymą jų absoliutinėmis. 

Pats terminas “pagonis" kildinamas iš “pa- 
gus" — kaimas, “paganus" — kaimo gyventojai. 
Taip krikščionys vadino žmones, dar nepriėmu- 
sius krikščionybės. Daugumas jų gyveno už 
miestų kaimuose, todėl nuo to ir vardą gavo. 
Apskritai, pagonimis vadinami tie, kurie neiš- 
pažįsta tikrojo Dievo ir garbina įvairius dievus. 
Nebūtinai tie dievai turi būti mitologiniai arba 
įasmenintos jėgos antikine prasme. Naujaisiais 
laikais jų pobūdis yra daugiau pozityvistinis — 
biologinis, susidaręs jau pokrikščioniškoj įtakoj. 
Tai naujas pagonybės bruožas, iškilęs pastarai- 
siais dviem šimtmečiais. Jis reiškiasi labai pla- 
čiai ir įvairiomis formomis. Šio bruožo dievai 
užima sritis, kuriose apreikštoji krikščionybė iš- 
blėso. Ne tiktai gamta nemėgsta tuštumos, bet 
ir dvasinis žmonių pasaulis. Į paliktą tuščią 
Kristaus vietą savaimingai veržiasi pseudo-die- 
vai, sukurti pačių žmonių. Paprastai nuo krikš- 
čionybės nutolusieji vadinami netikinčiaisiais, 
“bedieviais"', bet tai nėra visai tikslu. Bedievį 
galėtume rasti nebent teorijoj, praktiniame gy- 
venime visi turi savo Dievą arba dievus. Kiek- 
vienas savo gyvenime ką nors laiko augščiausia 
vertybe — sąmoningai ar nesąmoningai. Tiktai 
vieni garbina tikrąjį apreikštosios religijos Die- 
vą, kiti lenkiasi pseudo-dievams. Dabarties ateiz- 
mas todėl yra ne kas kita, kaip naujoji pagony- 
bė, kurią pravartu pasklaidyti bei pasekti jos 
kelią mūsų dabartin. 


I: ATKILI VARTAI NAUJIESIEMS DIEVAMS 


Krikščionybės pergalės data laikoma 313 m. 
— Konstantino D. edikto metai. Teodozijus D. 
(379-395) uždarė paskutines pagonių šventoves. 
Viešojoj arenoj krikščionybė ėmė vyrauti ir for- 
muoti bekylančios Europos gyvenimą. Ji jautėsi 
tiek pajėgi iš vidaus, kad nepabūgo įjungti sa- 
von sintezėn in pagoniškosios kultūros elemen- 
tų. Tas vidinis integravimo procesas truko ilgus 
šimtmečius ir genialių mintytojų, kaip šv. To- 
mas Akvinietis ir kt., dėka tapo sukurta didžiau- 
sia dr pajėgiausia sintezė, atremta į Apreiškimą 
ir Žžmogiškąjį protą. Rodėsi, kad ji bus tikra 
prasme "perennis" — amžina ir patenkins atei- 
nančias kartas. Deja, pasiektoji pusiausvyra tarp 
Apreiškimo ir žmogiškojo pažinimo pasirodė pa- 


žeidžiama — ir tai iš protinio pažinimo pusės. 
Atsirado mintytojų, kurie pasiekta sinteze nebu- 
vo patenkinti, bandė ją gilinti, platinti ir naujai 
pagrįsti. Taip beplušdami, jie pasuko keliu, ku- 
ris vėliau nuvedė į krikščioniškosios sintezės su- 
ardymą. 

Apreiškimo — žmogiškojo pažinimo sąvar- 
žos ėmė braškėti, kai anglas Vilius Occam (1270- 
1347) pradėjo garsiai skelbti savo nominalizmą, 
kuriuo pasipriešino klestėjusiam abstraktiniam 
galvojimui. Jo manymu, tesąs tik konkrečių 
daiktų pažinimas, t. y. pojūtinis pažinimas. Iš 
to sekė, kad sielos, Dievo pažinimas vargiai be- 
įmanomas. Tradicinius Dievo buvimo įrodymus 
jisai atmetė tvirtindamas, esą, tuo keliu neįma- 
noma įrodyti. 

Dar stipresnį smūgį krikščioniškajai sinte- 
zei sudavė Descartes (1596-1650). Jis kūrė savo 
filosofiją geriausių norų vedamas. Nekartą jis 
sakėsi esąs ištikimas krikščionybei. Nenumaty- 
damas pasekmių, jis savo mintijimo pagrindan 
padėjo panašius pradus, kaip ir V. Occam, bū- 
tent, tesąs tikras tik konkretus pažinimas. Tai 
davė pradžią patirtinei- empirinei filosofijos 
krypčiai, kuri naujaisiais laikais ypač suklestėjo 
ir kuri užkirto kelius į dvasinį pasaulį. Savo 
mintijimą Descartes rėmė ir kitu pradu — bū- 
tent, loginiu akivaizdumu: “Mąstau, reiškia esu". 
Siekdamas aiškumo, jis tuo būdu atidarė kelią 
kitai filosofijos krypčiai — idealizmui, kuriam 
tikrovė telpa idėjoj. 

Ilgai kurtoji krikščioniškoji sintezė buvo 
pažeista didžiųjų protų, kurie žmogiškąjį paži- 
nimą atitvėrė nuo Apreiškimo. Religijos, tiesa, 
jie neatmetė, bet atkirto natūralinį priėjimą 
prie jos. Religija, pasak jų, priimtina, bet tiktai 
Apreiškimo keliu; žmogaus protas čia—bejėgis. 

Šiuo keliu įsibėgėjęs mintijimas nuėjo taip 
toli, kad Apreiškimas, anksčiau buvęs esmine 
krikščioniškosios sintezės dalimi, buvo visiškai 
paneigtas. Jei Descartui jisai buvo dar pri- 
imtinas iš tradicijos, tai naujosios filosofijos puo- 
selėtojams jis ne tik nepriimtinas, bet dargi 
niekinamas kaip “absurdiška mitologija". Tokia 
linkmė Vakarų filosofijoj vyravo ištisus šimt- 
mečius, ypač 18 ir 19 š. Išsirikiavo visa eilė “iz- 
mų", kurie gali būti suvesti į vieną bendrą var- 
diklį — antropocentrizmą, t. y. paties žmogaus 
iškėlimą gyvenimo viršūnėn. Priešdekartiniame 
mintijime visko centre buvo “Teos" — Dievas, 
podekartiniame — “antropos", žmogus. Visa 
kultūra imta telkti nebe apie Dievą, bet apie 
žmogų, kuris lyg Prometėjus vagia ugnį iš Jo, 
grumiasi su Juo ir drauge kenčia. Garbintinas 
darosi nebe “Dievo Sūnus", bet tiktai “žmogaus 
sūnus“. Renanas (1823-1892) pvz. kalbėdamas 
apie mokslo ateitį pareiškė: “Mano giliu įsitiki- 


nimu, ateities religija bus grynas humanizmas, 
t.y. garbinimas viso, kas eina iš žmogaus". Berg- 
sonas, kartą apibūdindamas pozityvistinę link- 
mę, pasakė: “Ateinančios kartos jos darbuose 
matys didžias pastangas sudievinti žmoniją". Pa- 
galiau Nietzsche (1844-1900), miręs ant XX š. 
slenksčio, paskelbė savo garsųjį “Gott ist tot". 
Jo vietoje lieka “Uebermensch" — antžmogis, 
kurio didžioji aistra — savęs dievinimas. 

Prie šios antropocentrinio mintijimo linijos 
reikia jungti ir renesansą, kurio žydėjimo metu 
15-16 š. gyvai reiškėsi antropocentrinė linkmė 
ne tiktai mintijime, bet ir visame gyvenime. Su- 
sižavėjimas pagoniškąja senove užliejo visas kul- 
tūros sritis. Pagoniškosios kultūros pradai bei 
laimėjimai, kurie buvo įjungti krikščioniškon 
sintezėn, buvo iš pastarosios išjudinti. Žmogaus 
iškėlimas antikinėj senovėj labai tiko naujoms 
aspiracijoms. Tas bendras renesansinis nusiteiki- 
mas nejučiomis stūmė visą gyvenimą ta pačia 
antropocentrine linkme, kuria judėjo ir filoso- 
fija. 

Labai daug prisidėjo prie antropocentrinės 
linkmės įsigalėjimo pačios krikščionybės trage- 
dija — didysis skilimas 16 š. Vieną skilimą ji 
jau buvo pergyvenusi, būtent, 11 š. Rytų Bažny- 
čios atsiskyrimą. Antrasis skilimas, radęs jau ap- 
silpusią krikščionybę, ją labai apardė iš vidaus. 
Tai buvo revoliucija, nuo kurios smūgių tebe- 
kenčia ir dabarties krikščionybė. Ji amžiams su- 
kompromitavo krikščionybės vidinį pajėgumą, jos 
absoliutinį pobūdį, kuriuo anksčiau nebuvo abe- 
jojama, ir tuo būdu nutiesė kelią naujai religi- 
jai. Anot F. J. Sheen, “... 16 š. pareikalavo nau- 
jos Bažnyčios, 18-sis naujo Kristaus, 19-sis — 
naujo Dievo, o XX-sis — naujos religijos" (Phi- 
los. of Religion, p. 3). 

Taip čia suminėti veiksniai, kaip pagrindi- 
niai, atkėlė vartus, anksčiau krikščionybės sau- 
gotus, pro kuriuos dabar žygiuoja nauji dievai ir 
mitai. 


II. NAUJOSIOS PAGONYBEĖS FORMOS 


Kai krikščioniškojo Dievo vieton atsistojo 
žmogus ir tapo viso gyvenimo centru, supranta- 
ma, jis atsinešė ir atitinkamas vertybes, kurios 
įvairiausiais savo aspektais buvo suabsoliutintos. 
Praktiniame gyvenime jos reiškiasi įvairiomis 
formomis bei būdais. Bandant sisteminti, galima 
jas suvesti į dvi pagrindines kategorijas: indivi- 
dualines ir kolektyvines. 


1. Individualinės formos 


Proto kultas 


Individualinių formų yra visa eilė, ir todėl 
tenka ribotis tiktai būdingiausiomis. Viena to- 
kių — proto kultas, kurio dievaičiu galima būtų 

vadinti “logos? Mokslas bei pažanga tapo veriy- 
bėmis; kuriomis absoliučiai tikima. Net ir gana 
abejotinės vertės hipotezės, jei jos paskelbiamos 
mokslo vardu, laikomos tikėtinomis. Mokslo žo- 
dis — šventas. Kas jo vardu padaryta ar pasa- 
kyta, yra absoliučiai tikra. Tai galutinė visų pro- 
blėmų atrama, už kurios nėra nieko augštesnio. 
Nėra jokios problemos, kurios mokslas nepajėg- 
tų išaiškinti. Mokslo pažanga esanti tokia, kad 
prieš ją negali atsilaikyti jokios paslaptys — nei 
gamtinės, nei antgamtinės. Kas praeityje buvo 
laikoma paslaptimi, mokslo buvę rasta paprastu 
dalyku. Pvz. žaibas ir griaustinis buvę laikomi 
dievybių apraiškomis, ilgainiui gi mokslo buvo 
rasta, kad tai paprasti gamtos reiškiniai. Jei dar 
šiandieną esą problemų, ilgainiui ir jos bus iš- 
aiškintos. Žodžiu, tikėjimas į mokslą bei jo pa- 
žarnigą yra neribotas. Juk mokslas — visažinis 
ir visagalis! Jis atneša šviesą, kuri nugali visas 
pasaulio tamsybes. Esą, nei krikščionybė, nei 
bet kuri kita religija — apreikštoji ar neapreikš- 
toji — neatnešė tiek šviesos. Tiktai mokslas įga- 
lines Žmogų praregėti ir užvaldyti pasaulį. 

* Mokslo laimėjimų pagautas, žmogus tiesiai 
apsvaigo. Antai Renanas, 19 š. pabaigoj rašy- 
damas apie mokslo ateiti bei pažangą, sušuko: 
“Prote. o Prote, argi nesi Dievas, kurio aš jieš- 
kau? Tikrssis Dievas yra As — nemari 
išmintis ir suverenus mokslas... Kaip žmogus 
yra daugiau ar mažiau žmogus, taip lygiai jis 
yra daugiau ar mažiau Dievas". 

“Ir šiandieną mokslui lenkiamasi kaip išga- 
nytojui, iš jo laukiama galutinės laimės. Moks- 
lo šviesa esanti galutinė evoliucijos stadija, kuri 
tapsianti tikruoju rojumi ir įvykdysianti lau- 
kiamąjį atpirkimą. Tai A. Comte paskelbtosios 
teorijos atgarsiai. Pasak jo, to pozityvizmo tė- 
vo, žmonijos dvasinėj evoliucijoj esą trys tarps- 
niai: teologinis—fiktyvinis, metafizinis—abstrak- 
tinis ir mokslinis—pozityvinis. Pradžioje žmo- 
gus visuose reiškiniuose matęs tiesioginį dievy- 
bių veikimą ir juos aiškinęs mitologiškai. Ve- 
liau jis tuose reiškiniuose matęs abstraktines jė- 
gas, glūdinčias pačiuose daiktuose. Pagaliau jis 
supratęs, kad viskas yra pajungta nesikeičian- 
tiems gamtos dėsniams. A. Comte manė dar, 
kad ateisiąs ir ketvirtas tarpsnis, būtent, gry- 
nai pozityvistinis, kai mokslas galutinai išsiva- 
duosiąs iš metafizikos ir teologijos jungo. Pagal 
pozityvistus, trečiasis tarpsnis — mokslinis — 
esąs prasidėjęs ir gerokai jau pažengęs, todėl 
galutinė žmonijos laimė, mokslo nešama, vis di- 
desniais žingsniais artėjanti. 

Kūno kultas 


Dar plačiau besireiškiąs yra kuno kultas. 
Jo dievaičiai — Bios ir Eros labai jau plačiai 
žengia. Jiedu iš esmės yra maištininkai prieš 

proto, valios arba bet kokios tvarkančios rankos 
autoritetą. Jie šiaušiasi prieš bet kokį jų pajun- 
gimą augštesnei sričiai, nes patys jaučiasi esą 
zugščiausi ir laisvės vardan protestuoja prieš jų 
galios siaurinimą. Jų šūkis — gyvybinis šelimas! 
Žmogaus biologiniai instinktai esą dieviškos jė- 
gos, kuriems jokia moralė negali diktuoti. Jie 
kyla iš paslaptingų gelmių, apreikšdami žmogaus 
misteriją. Jie tūno gilioj pasąmonėj, iš kurios 
prasiveržia dienos švieson, nešdami pasitenkini- 
mą. Juo laisviau jie reiškiasi, juo laimingesnis, 
esą, jaučiasi, žmogus ir juo kūrybiškesnis. Visas 
žmogaus dinamizmas bei kūrybinis polėkis ver- 
žiąsis iš biologinių gelmių. Tuo būdu dieviška 
csanti ne išmintis, ne protas — logos, bet kūnas, 
gamta — Bios - Eros, ypač savo dinaminiu 
aspektu. Dvasia savo pretenzijomis kankinanti 
kūną, užmušanti jo vitalinius pasireiškimus; esą, 
reikia pažaboti dvasinius polekius, neturinčius 
realaus pagrindo, ir išlaisvinti vitalinį kūno di- 
namizmą, res tiktai tuo būdu esą galima susilieti 
su gamta, su joje glūdinčia dieviška jėga. Gam- 
ta esanti būties pagrindas ir todėl neskirtina nuo 
Dievo. Visa, kas gema, yra savaimingas, kūry- 
binis gamtos aktas, kuris esąs nei doras, nei 
nedoras, o tik Žmogui naudingas arba renaudin- 
gas, patrzuklus ar nepatrauklus. 

Tai ne kas kita kaip dionizinė religija, kuri 
buvo populiari senovės Graikijoj ir kurios die- 
vaitis buvo Dionizas. Jis buvo įasmenintas reiš- 
kėjas dinaminės būties, šelstančios, kunkuliuo- 
jančios gyvybinės srovės, savaimingos ekstazės 
ir kartu tragiško sunaikinimo: Krikščionybės ku- 
riam laikui apvaldytas jis vėl ėmė atsigauti su 
reresansu ir, kai proto deivė pasirodė ne visiems 
prieinama, iškilo į pirmąsias eiles. Jo didieji ku- 
nigai buvo Feuerbach, Nietzsche, L. Klages ir 
visa eilė kitų. Jų šiuo klausimu skelbtos .min- 
tys buvo sukilimas prieš apšvietos laikotarpio 


vyraujančią racionalistinę dvasią, kuri nepajėgė 


visų patenkinti. Kaip apšvietos laikotarpio min- 
tytojai ir rašytojai sukilo prieš istorinį autori- 
tetą, prieš jo sankcionuotą įstatymą, taip irra- 
cionalistinė srovė sukilo prieš. vienašališką pro- 
to kėlimą ir pasuko radikaliai priešinga kryp- 
timi. Gimė “Sturm und Drang“ srovė, sukilusi 
prieš protinius varžtus ir skelbianti savaimin- 
gai besiveržiantį gyvenimą, kuris esąs išmintin- 
gesnis ir už išmintį. Goethe, nusivylęs mokslu 
ir magija, savo “Fauste" kviečia atsiduoti aistri- 
nio gyvenimo gelmėms: 


“Didžioji dvasia mane vaniekino, 
Ties manimi gamta užsidarė. 
Siūlas minties jau nutrūko 

Ir seniai bodžiuosi žinia. 

Eime i aelmes nojūtines 

Tildyti degančiu aistrų“? 


LET B ERTS 


RYGOS BOKšTAI 


Jeigu proto kultas ribojosi ir tebesiriboja 
daugiau elitu, tai kvietimas eiti “tildyti degan- 
čių aistrų“ rado atgarsio plačiose masė-e, kurio- 
se krikščionybė buvo gerokai apgesusi. Jai Bios 
ir Eros pasirodė priimtini be didelių misijonierių 
pastangų, o jų katechizmas — toks lengvas, ne- 
reikalaująs jokios savitvardos. Jeigu racionsclis- 
tiniai prancūzų revoliucininkai sodino ant alto- 
riaus proto deivę, tai irracionalistai jos vieton 
stato vitaliniu šėlsmu gyvenantį kūną. Jų p3- 
žiūros išsiliejo plačia srove mene, literatūroj, fil- 
me, sporte, spaudoj ir kasdieniniame gyvenime. 
Vitalinės vertybės užgožė visas kitas ir atsistojo 
žmogiškojo gyvenime centre. Jų puoselėjimas 
peržengė kūno kultūros ribas ir tapo kultu, ku- 


rio didžiausiais skelbėjais tzpo f'lmas, bulvari- 
nė spauda, atitinkami romanai bei knygos. Tan 
balsan, žinoma, atskubė'o vertelgos, kurie, pa- 
sinaudodami Eros filosofija, parūpino ir atitin- 
kamų "relikvijų", ir paveikslų, ir institucijų. Jų 
verslas klestėte klesti, nes Eros garbintojų yra 


legijonai. Pvz. didelio pasisekimo turi “grožio 
karalienių" rinkimai, nes čia Eros pasirodo ma- 
sinančiu patrauklumu ir nuogumu. Išrinktoji 
“Miss America" arba “Miss Universe" vainikuo- 
jama ir rodoma “panem et circenses' šaukian- 
čiai miniai. Tuo tarpu šeimose, ligoninėse, mo- 
kyklose, prieglaudose, misijose besiaukojančios 
moterys visą amžių praleidžia kaip užmirštos 
didvyrės ir šventosios, kurių masės ne tik ne- 

vertina, bet dargi laiko nemadingu, neišmintin- 
gu dalyku. Pasižymėjęs sportininkas yra kelia- 
mas į padanges, laikomas žvaigžde, kurią skuba 
pamatyti smalsuolių minios, gauti jo autografą, 
jo atvaizdą kaip relikviją. Jei kuris jaunuolis 
drįsta apaštalauti misijų kraštuose, įstoja į vie- 
nuolyną ar seminariją, laikoma nesusipratimu. 
Tai yra vaisius pagoniškosios gyvenimo filosofi- 
jos, kurios centre stovi įsitvirtinęs kūnas. 

Prie Bios - Eros kulto apraiškų skirtini nu- 
dizmas ir seksualizmas. Pastaruoju laikų ėmė 
garsėti nudistiniai sąjūdžiai su savo vasaros ko- 
lonijomis ir viešbučiais. Jie turi savo organiza- 
cijas, savo pažiūras, savo “apaštalus". Sąjūdžio 
pagrinde glūdi siekimas įvesdinti nuogumą i so- 
cialinį gyvenimą. Kas puoselėjama uždarose ko- 
lonijose, tikimasi ateityje išplėsti ir padaryti nor- 
maliu, įprastu reiškiniu. Tuo būdu jie siekia su- 
naikinti gėdos jausmą, apie kurio reikšmę ir 
taurumą taip įtikinamai yra rašęs VI. Solovjo- 
vas. Jei nudistiniai sąjūdžiai to pasiektų, Bios 
triumfuotų viešiausiose aikštėse. 

Netenka abejoti, kad prie nudizmo šliejasi 
ir seksualizmas, kurių apraiškų marios. Antiki- 
nėj pagonybėj garsus buvo savo palaidom pa- 
žiūrom Epikūras, į gyvenimo galą betgi reko- 
mendavęs susilaikymą, ir phallus kultas. Taip 
pat žinoma yra rusų chlystininkų sekta, garbi- 
nusi, be kitko, nuogybę. Primityvinėse tautose 
erotinių kultų esama ir dabar. Moderniajame 
gyvenime Eros reiškiasi kaip biologinis šėlsmas, 
kurio pėdsakai ryškūs ir kai kuriuose šokiuose. 
Tas šėlsmas yra jo tikslas, ir tai pagrindinis. Jis 
nuolat siekia jį intensyvinti visom priemonėm 
ir bėgti paskui nykstantį pasitenkinimą. 

Visa tai priklauso Bios - Eros sričiai. Tai ne- 
reiškia, kad krikščionybėje ši sritis yra sunai- 
kinta. Ji egzistuoja ir joje, tačiau ji yra įjungta 
bendrojon vertybių darnon. Joje kūnas turi ati- 
tinkamą vietą, kuri yra esminis laiptas į dva- 
sios pasaulį, bet neatsistoja vertybių centre. Pvz. 
yra nuogybių ir krikščioniškame mene netgi 
šventovėse, bet pro jas spindi kuklumas, nusi- 
žeminimas, menkybė; jame matyti žmogaus sie- 
12, besiveržianti Dievop, o ne biologinis šėlsmas, 
tapęs sau tikslu bei pagrindine vertybe. 


Grožinių vertybių kultas 

Gana artimai susijęs su šia linija ir groži- 
nių vertybių kultas. Rašto žmonėms, nutolusiems 
nuo objektyvinės vertybių sąrangos, grožis tapo 
centrinė vertybė. Jiems, kaip ir Eros - Bios šali- 
ninkams, grožinės vertybės negali būti nei ge- 
ros nei blogos, o tik — patinkamos ar nepatin- 
kamos. Jos geros tik subjektyvine patikimo ar 
nepatikimo prasme. Žmogus jas kuriąs absoliu- 
čiai laisvai, neatsižvelgdamas į jokias objekty- 

vines ar konvencines normas, nesiskaitydamas 
su grožio piktnaudojimu, nes tokio dalyko mene 
išviso negali būti. Gvenimo tobulumas, esą, ku- 
ria ne dorinės, o grožinės vertybės, nes jos ne- 
ša darną ir išlaisvina žmogų iš sąžinės konilik- 
tų, kurių priežastis esanti doriniai įstatymai. 
Tradicinė dorovė esanti dirbtinis dalykas, var- 
žąs žmogaus polėkius, tuo tarpu grožinė kūryba 
esąs spontaniškas prasiveržimas, apreiškiąs žmo- 
gaus didybę. Todėl gyvenimo centre turės vėl 
iškilti Apolonas — grožio bei meno dievas, ku- 
riame savaimingai lenksis darnos pasaulio išsi- 
ilgusi širdis. 

Būdingas šia prasme R. Wagneris, žymusis 
kompozitorius. Jis savo veikalo “Die Kunst und 
die Revolution" (1849) pabaigoj rašo: “Jėzus 
parodė, kad mes visi esame žmonės ir lygūs bro- 
liai; Apolonas betgi ant šio didžiojo brolių ryšio 
uždėjo jėgos ir grožio antspaudą; savo verte 
abejojančiame žmoguje jis pažadino didžiausios 
dieviškos jėgos sąmonę. Tad statykime ateities 
altorių, ir gyvenime ir gyvajame mene, šiem 
dviem tauriausiem žmonijos mokytojam: Jėzui, 
kuris už žmones kentėjo, ir Apolonui, kuris juos 
džiaugsmingon garbėn iškėlė!" 


Taigi šios laikysenos žmogui Jėzus ir Apo- 
lonas yra lygios vertės mokytojai. Jam nerūpi 
istorinė tikrovė ir objektyvinė tiesa, o tiktai me- 
ninė tikrovė, kurioje vienodai telpa ir istoriniai 
ir mitologiniai asmenys. Meninėj plotmėj žmo- 
nės lygiu tikrumu įkūnija grožinį pasaulį. Jų 
sekėjai juose mato savęs projekciją, ir tai žy- 
miai sutirštintą, padidintą, suidealintą. Prasi- 
veržti iki transcendentinio pasaulio jie jau ne- 
bepajėgia. Krikščioniška dvasia mintąs menas 
buvo didis transcendentinio pasaulio vaizduoto- 
jas ir priartintojas. Jis rado ir teberanda daugy- 
bę išraiškos formų, kuriomis prabyla amžinybė 


iš anapus. Dabar padėtis yra pasunkėjusi 
Net ir geriausių norų menininkai, bandą 
išreikšti pvz. religinę mintį ar asmeni — ne- 


retai baigia nesėkme, nes pro jų formas ne'- 
manoma pajusti augštesnio pasaulio. Jos dvelkia 
žeme. išsekusiu žmogumi, dvasinio polėkio sto- 
ka. Ir tai atsitinka todėl, kad gyvenama tiktai 
krikščionybės paraštėse arba ir visai už jos. 
Plaukiančios dabarties srovės, kuri eina ranka 
rankon su filosofinėmis teorijomis, jie yra nu- 
nešami į plotus, kuriose nebėra transcendencijos. 
O be jos, ypač menininkui, trošku. Užtat iis 
vieton jos sukuria savo pasaulį, kuri suabsoliu- 
tina. Pasak A. Malraux, dabarties menininkas, 
nepajėgdamas pasiekti absoliutinio pasaulio nei 
Dievo idėjoj, kurios jis nebeturis, nei grožio įsi- 
veizdavime, ji randąs pačiame savo paveiksle; 
kai menas nebepajėgia išreikšti metafizinio ti- 
kėjimo, kaip tai buvo Bizantijos arba viduram- 


žių laikais, kai jis nebeįstengia idealizuoti pa- 
saulio ir žmogaus, kaip didieji graikų ir Vene- 
cijos skulptoriai, — belieka pasitenkinti savimi 
ir pakeisti tikėjimą meno meile. Malraux žo- 
džiais: “Ar tik mūsų menas, gimęs iš lūžusios 
sąžinės, nelinksta tenkintis vien tapymu?" (P. 
H. Simon, Tėmoins de YV'homme, p. 149-150). 

Apoloninis menas, suabsoliutinęs save, gy- 
vena estetinių vertybių ir vaizdų didybe. Jis 
bando gėrėtis visomis apraiškomis ir matyti jas 
estetiniu požiūriu. Jis pvz. neniekina krikščio- 
niškojo meno, religinės muzikos, liturgijos, ar- 
chitektūros ir t.t. Bet visa tai jis mato jau ne- 
krikščioniškomis akimis. Religinis menas jam 
vertingas tik dėl to, kad teikia pasigėrėjimo; 
kad jame slypi transcendentinio pasaulio išraiš- 
ka, jis nemato. Apoloninis žmogus gėrisi reli- 
gine muzika, koncertais, bet ne dėl to, kad ji 
yra religinė, išreiškianti krikščioniškąsias miste- 
rijas. Šis požiūris jam svetimas, jis nepajėgia jo 
išgyventi ir domisi tiktai formine puse. Jis gali 
su pasigėrėjimu žiūrėti į iškilmingas pamaldas, 
išpintas liturginėmis formomis, bet nepajėgia iš- 
gyventi jų turinio. 

Būdinga ir tai, kad apoloninis žmogus savo 
gyvenimu neįsipareigoja. Jo laikysena yra atsi- 
jusi nuo moralinio įsipareigojimo ir jis plaukia 
per gyvenimą savo estetinės nuovokos vedamas. 
Jis yra įsitikinęs grožinės kūrybos didybe ir ja 
viena tebyvena. K. Jaspers tokią laikyseną va- 
dina demoniška. Esą, estetinė laikysena tuo bū- 
dinga, kad ji niekam neįpareigoja, neangažuoja. 
Joje žmogus užsidarąs ir gyvenąs estetine kon- 
templiacija, jieškodamas kažko migloto, tam- 
saus; esą, jis kalba kartais kaip susijaudinęs mo- 
ralistas čia apie gėrį, čia apie blogį, o kai pasi- 
junta atsidūręs akligatvy, peršoksta nuo mora- 
linės plotmės į estetinę, kurioje nebesą įsiparei- 
gojimo (La foi philosophigue, p. 176). Tai patogi 
Apolono paunksmė, kurioje aptyla sprendimo 
nerandančios pagrindinės gyvenimo problemos. 


Technikos ir kapitalo kultas 


Grožinių vertybių kultas dar nepasiekia 
masių. Jis laikosi daugiausia snobų grupėse ir 
savo įtaka bando užkrėsti ypač inteligentijos 
sluogsnius. Masėms reikia ranka apčiuopiamų 
dalykų, kaip antai mašina ir pinigas. Tai die- 
vaičiai, kurie patraukia minias be apaštalų, be 
kankinių, be apologetų. Jie dabartinėj santvar- 
koj tapo tokie galingi, kad ne be pagrindo gavo 
visagalių vardą, ir jų garbintojų —milijonai. 

Nepriklausomos Lietuvos laikais Adomas 
Jakštas—prel. A. Dambrauskas kalbėdavo apie 
technokratiją kaip ateities santvarką, kurioj vy- 
raus visagalė technika. Vakaruose ir iš dalies 
Rytuose šia linkme yra jau gerokai pažengta. 
Technikos galybė tebeauga — ir tai šuoliais. Ji 


veržiasi į visas gyvenimo sritis, užimdama stam- 
bias pozicijas. Užtat G. Marcel šį reiškinį vadi- 
na pantechnicizmu. Tai ne kas kita kaip tech- 
ninių vertybių emancipacija, išsiveržimas iš tar- 
nautinės padėties į viešpataujamąją. Technika 
yra visuomet buvusi žmogaus tarnaitė, jo va- 
lios ir išminties vykdytoja. XX betgi šimtmety 
ji tiek pažengė, tiek ištobulėjo, kad tarnaitės pa- 
dėtis pasirodė per menka, ir ji panūdo būti už- 
kelta viešpatės sostan. Kadangi dabarties žmo- 
gus nori modernių dievų, kurie pakeistų “pase- 
nusį" krikščionybės Dievą, technika kaip tik ir 
pasirodė tam tinkama. Ji parodė stebuklų, ap- 
stulbinančių mases, kuriose krikščionybės ste- 
buklai skepticizmo jau senokai buvo išblėsinti. 
Pasigirdo šūkis: “Unser Gott ist die Maschine!'" 
Savo stebuklų ir galybės lydima, mašina užėmė 
didžiuosius pramonės centrus ir sutraukė milijo- 
nines mases žmonių, kurie nė patys nepajuto, kaip 
tapo didžiosios socialinės mašinos rateliais, pri- 
sidedančiais prie gamybos. Ir tai dar ne galas. 
Mašina vis tobulinama naujais išradimais. Jau 
dabar ji daugeliu atvejų pralenkia žmogų savo 
precizija, patvarumu, produktingumu. Ji yra pa- 
jėgesnė ne tik savo “muskulais"', bet ir “minti- 
mi'', ir jautrumu, ir budrumu. Tai vis nauji ste- 
buklai, kurie stebina ir kartu svaigina minias. 
Kaip senovėje žmonės garbino savo rankų dar- 
bus — stalus, aukso veršius, netgi atkrisdami 
nuo mMonoteistinio tikėjimo, taip ir dabar jie len- 
kiasi savo padarams. Teoriškai, žinoma, niekas 
to garbinimo nepripažįsta, bet praktikoje tai 
vyksta nejučiomis, nes kai žmogus visa savo sie- 
la yra atsidavęs technikai, savaime jai skiria vi- 
są dėmesį. Ji tampa centrine jo vertybe, apie 
kurią sukasi visas jo gyvenimas. Ir jis neklau- 
sia, kokia yra technikos prasmė. Jis žino tik vie- 
na — siekti vis didesnio mašinos tobulumo, di- 
desnio greičio, didesnės precizijos, vis naujų re- 
kordų. Čia jam atsiveria neriboti plotai ir neri- 
botos galimybės, kurios nustelbia kitas proble- 
mas ir rūpestį kitokiu išganymu. Jisai tiki, kad 
per techniką nugalės savo likimo baimę, apval- 
dys anksčiau bijotas “tamsias"" jėgas ir tuo bū- 
du pasirodys pažangesniu už krikščioniškąjį ti- 
kėjimą. Pastarasis kalba apie prarastą rojų, apie 
jo atgavimą Atpirkimo keliu, bet visa tai pa- 
siekiama tik pomirtiniame gyvenime. Technika 
gi žada sukurti naująjį rojų čia pat ranka pa- 
siekiamame plote, ir tai tokį rojų, kurio ligi šiol 
istorija nera girdėjusi. 

Su šitokiomis vilionėmis bei perspektyvo- 
mis glaudžiai siejasi ir kapitalo galybė. Ne be 
pagrindo Amerikos žemyne pinigas vadinamas 
“allmighty. dollar". Tai irgi savotiškas stabas, 
kuriam turi visi lenktis ir nuo. kurio priklauso 
daugybės žmonių likimas. Jo garbei vykdomi 

žygiai, reikalauja kraštutinio žmogaus jėgų 
įtempimo. Pvz. kad ir maratoniniai plaukimai: 
žmonės plaukia dešimtis mylių rizikuodami net 
gyvybe, kad laimėtų keletą tūkstančių dolerių! 
O kai norima surasti besislapstantį nusikaltėli, 
žmonės viliojami irgi ne kuo kitu. Valstybės 
paslaptys išgaunamos taip pat tuo pačiu keliu. 
Bankas, kaip kapitalo simbolis, tapo masių dė- 
mesio centru. Tai savotiška “šventovė", kur tel- 
kiasi paslaptinga jėga. Visi trokšta turėti jos 
galim=i daugiau, nes su ja galima įveikti likimo 
smūgius bei gyvenimo netikrumą, pašalinti var- 
gą ir iškilti į visuomenės viršūnes. Ta kapitalo 
galia yra magiška, besislepianti lengvuose bank- 
notuose. Viena jų sauja gali reikšti dvarą! Tai 
tarsi tabletė, kurioje sutelkta didelės reikšmės 
energija. | 

V. DOBUŽINSKIS 


BO0STONA 


Būdinga, kad pinigas, kai kurių istorikų 
nuomone, yra kilęs iš sakralinės srities. Pra- 
džioje jis buvęs vartojamas kaip auka dievams 
ir tiktai ilgainiui, ėmus formuotis Graikijoj ir 
Romoj valstybėms, buvęs sekuliarizuotas ir ta- 
pęs tiktai ūkinio gyvenimo įrankiu. Dabar pi- 
nigas, kaip medžiaginio gyvenimo išraiška, daž- 
nu atveju tampa tikslu — ir tai pagrindiniu, 
t. y. augščiausia vertybe. Ten, kur susijungia 
technika ir kapitalas, susidaro dvigalvis bei dvi- 
veidis Janus, kurio visagalybe masės neabejoja. 


Maainio vobūdžio kultas 
I mistiką linkę žmonės nesitenkina minėtais 
"viešaisiais" dievais. Jie jaučia, kad jų likime 
pinasi kažkokios paslaptingos jėgos, prieinamos 
tiktai specialiai apdovanotiems asmenims. Ant'- 


kinė senovė turėjo orakulus, kurių “pranašystė- 
mis'' bei patarimais naudojosi ir imperatoriai, ir 
paprasti žmonės. Iš užsilikusių romėnų orakulų 
pavyzdžių matyti, kad suinteresuotieji pateikda- 
vo ir tokių klausimų: “Kas gims — sūnus ar duk- 
te? Jei sūnus, ar ilgą turės nosį? Jei duktė — 
ar puikių avantiūrų patirs?" Šiandien ta linkme 
yra pasinešę vadinamieji horoskopai — burti- 
ninkai, pranašautojai, regėtojai. Kai kurie laik- 
raščiai pvz. Prancūzijoj tam yra įsivedę specia- 
lius skyrius. Paryžiuje yra ištisa eilė okultisti- 
nių biurų, teikiančių žmonėms įvairių patarimų, 
liečiančių ateitį Kad žmonės jų žodžiu tiki, 
matyti iš statistikos. 1935 m. tokių biurų Pary- 
žiuje buvo 3,480 ir jie sumokėjo 73 milijonus 
frankų valstybinių mokesčių. Lietuvoj tokio ti- 
po regėtoju buvo laikomas prof. J. A. Herba- 
čiauskas, kuris daug ką domino, bet žymesnės 
įtakos neturėjo. Vakaruose maginio tipo regėto- 
jai kartais yra labai įtakingi, ypač žmonėms, gy- 
venantiems primityviu religiniu jausmu, bet ne- 
turintiems intelektinio pagrindo. Jie todėl daž- 
nai maišo krikščioniškojo tikėjimo likučius su 
maginiais prietarais. Jų akyse kunigas irgi yra 
maginis asmuo, turįs paslaptingos galios likimo 
jėgoms suvaldyti bei negerovėms gydyti. Pvz. 
plačiai yra skelbiamos “curė d'Ars" gydomosios 
žolės, “Abbė Soury'“ vaistai, “Soeur Haydėe" 
balzamas ir pan. Verslinė propaganda, žinoma, 
naudojasi žmonių maginiu tikėjimu ir kartu de- 
formuoja tikrąją kunigo sampratą. 

Maginio pobūdžio kultu laikytinos ir paski- 
rų asmenų susigalvotos apeigos. Pvz. Nepr. Lie- 
tuvos laikais Kaune studentų tarpe buvo žino- 
ma grupelė, kuri susirinkusi kur nors kambary- 
je kūrendavo ugnelę ir giedodavo Maironio “Ma- 
rija, Marija“... Panašių reiškinių teko užtikti 
ir Belgijoj darbininkų gyvenvietėse, kur krikš- 
čionybės likučiai tebuvo matyti. Jų, žinoma, ne- 
trūksta ir kituose kraštuose. 

Būdingas maginis reiškinys, labai išplitęs, 
fetišai automobiliuose. Tai įvairios figūros bei 
žeaklai. Kai kas nešioja juos ant savęs, bet dau- 
gumas — prie automobilio vairo. Vairuotojai 
tiki, kad tos figūrėlės saugo juos nuo nelaimių, 
kad jos turi kažkokios maginės jėgos, galinčios 
suvaldyti tamsias pražūties jėgas. Tai grynai 
jausminio pobūdžio tikėjimas, neturįs jokio pro- 
tinio pagrindo. 

Praeities dievų kultas 

Kai kuriuose Europos ir P. Amerikos kraš- 
tuose atgijo susidomėjimas senaisiais dievais. Šis 
sąjūdis ypač jau buvo pradedąs stipriau reikštis 
Vokietijoi. Hitlerio iškilimas buvo stiprus aksti- 
nas nuo krikščionybės atitrūkusiems išeiti viešu- 
mon ir barčvti kurti savo bendruomenes. Pra- 
sidėjo są'ūdžiai už Wotano, Odino ir kt. dievų 


grąžinimą. Jie tai darė vadovaudamiesi ypač 
stipriai klestėjusiu tautiniu jausmu, kuris buvo 
nustelbęs autentinį religinį polėkį. Jie jieškojo 
tautinių dievų, kurie simbolizuotų germaniškąjį 
veržlumą. Tinkamiausias pasirodė Wotan, kuris, 
anot C. G. Jung, išreiškia pagrindinę vokiečių 
savybę ir yra “dvasinis irracionalinės prigimties 
veiksnys, ciklonas, kuris susilpnina augštą kul- 
tūrinę įtampą ir ją sunaikina ... Wotanas yra... 
tikra, nepralenkiama išraiška bei personifikacija 
pagrindinės vokiečių tautos savybės“ (Aufsatze 
zur Zeitgeschichte, p. 13). Todėl Wotanas yra 
audros dievas, kovotojas, neramuolis keliautojas, 
žavėtojas, dainių dievas ir mirusiųjų viešpats, 
panašiai kaip graikų Doinysos — švelnumo bei 
dinamizmo dievas. 

Wotaniškų bei dioniziškų balsų pasigirdo ir 
kitur. Pvz. anglo-saksuose tokiu balsu prašneko 
D. H. Lawrence, savo veikaluose keldamas krikš- 
čionybės išsekimą, žmonijos tragediją ir kvies- 
damas grįžti į atgimstančią, nauja energija 
trykštančią pagonybę. Pastaroji, esą, neturėsianti 
jokių dievnamių, jokių protinių dogmų bei nor- 
mų ir pajėgsianti sujungti bažnyčią, šeimą ir 
įmonę į vieną bendriją, kuri kovosianti su nauja 
viltimi nebe dėl pinigo ar galios, bet dėl indi- 
vidualinės laisvės. 

Lietuvių praeities dievai irgi atsišaukia tan 
balsan, juoba, kad jie yra germanų kaimynai, 
kurių pajudėjimas neliko be įtakos. Antai Vyt. 
Alantas savo “Pragaro pošvaistėmis' aiškiai pa- 
sisako už visišką nusisukimą nuo krikščionybės 
ir grįžimą prie senųjų dievų. Krikščionybė esan- 
ti “importuotas dalykas“, o stabmeldybė — “lie- 
tuvių tautos genijaus padaras“. Lietuviškąją 
stabmeldybę savo romane jisai mato romanti- 
nemis akimis, ją idealizuoja ir siūlo jieškoti 
“užuovėjos"' šiais neramiais laikais aisčių pirma- 
pradžiuose šaltiniuose, kurie esą lietuviams ar- 
timesni už visokias filosofines sistemas. Jis no- 
retų atsukti istorinį filmą ir grąžinti Lietuvą į 
šventų ąžuolynų, amžinosios ugnies, vaidilučių 
ir krivių-krivaičio laikus. 

Tai balsai ir reiškiniai, besirikiuoją toje pa- 
čioje naujosios pagonybės linijoje, kur įvairios 
vertybės iškeliamos absoliutinėn plotmėn. 


2. Kolektyvinės formos 

Stiprėjant antropocentrinei žmogaus sam- 
pratai, bendruomenės gijos, kurias buvo nutiesu- 
si krikščionybė, emė atsipalaiduoti ir net trūki- 
nėti. Anksčiau žmogus jautėsi priklausąs ben- 
druomenei, kurios tėvas yra Dievas. Jis jautė 
savo hierarchinę vietą, žinojo savo uždavinį že- 
mėje, kurioje vykdė Augščiausiojo valią. - Su 
prancūzų revoliucija ir su pramonės atėjimu 
gimė naujas žmogaus tipas, atsipalaidavęs nuo 
tradicinės priklausomybės ir pasinešęs gyventi 

masėje. Jei anksčiau didžiausia jo atrama buvo 
Dievas ir su Juo susirišusi bendruomenė, tai da- 
bar ta atrama tapo — masė. Ji atrodo didžiulė, 
begalinė savo apimtimi, savo skaičiumi, joje sly- 
pi neišmatuojama jėga, galinti statyti Babelio 
bokštus ir juos griauti, tai kolosas, kuris gali 
kiekvieną apsaugoti nuo visokių išorinių pavo- 
jų, teikti vidinio saugumo jausmą, tai tarsi die- 
vybė, kuriai galima atsiduoti ir kurioje galima 
pradingti, bet nepražūti. Panteistiniam Žmogui 
tikra dievybė buvo gamta ir su ja jis tikėjosi 
susiliesiąs; iš jos prieglobsčio jis buvo išėjęs ir 
jos slėpinin jis manė grišiąs. Masės žmogui gam- 
ta nebėra slėpinys. Jos reiškiniai jam tiek žino- 
mi, tiek įprasti ir tiek apvaldyti, kad jie jam 
nebeimponuoja. Jis jaučiasi visa galva už juos 
pranašesnis. Didesnė galybė jam atrodo masė, 
kuri įvairiais veidais įžengė istorijon. "Taip iš- 
kilo masės mitas, kuriuo žavėjosi “tikintieji" ir 
kuriam lenktis buvo priversti “netikintieji"'. 


Marksistinis mitas 

Masės mitas mūsų dabartyje ryškiausiai pa- 
sirodė dviem formom: marksistinių ir naciona- 
listiniu kolektyvizmu. K. Markso idėjos, ypač 
išreikštos jo veikale “Das KapitaV', rado apašta- 
lus, kurie rizikavo savo gyvybe, iki pasiekė val- 
džią. Vėliau jie valdė kitų gyvybes ir ant milijo- 
nų lavonų pastatė savo karalystę, naikinančią 
Dievo Karalystę. Pastaroji, pasak Kristaus pa- 
lyginimo, turinti augti kaip garstyčių grūdas ir 
tapti dideliu šakotu medžiu; jos augimas grin- 
džiamas asmeniniu pasiaukojimu, kurį simboli- 
zuoja kryžius; jos tikslas — “civitas Dei", kurio- 
je viešpatautų meilė, vedanti žmogų atpirkimo 
keliu antgamtinėn pilnatin. Marksistinėj kara- 
Ivstėį augimo procesas varomas jėga, prievarta. 
Čia niekas nelaukia pjūties, kur raugės ir kviečiai 
bus atskiriami; čia užuomazgoj raunamas kiek- 
vienas, netinkąs kolektyvinei karalystei. Joje 
taip pat niekas nemiršta už žmogų bei jo išgel- 
bėjimą. Tai visiškai svetima mintis. Juk žmogus 
čia tera individas, bet ne asmuo. Jo uždavinys 
yra aklai įsijungti i milžiniškos mašinos proce- 
są, tapti kolektyvo dalele ir dingti jame. Jis turi 
pajusti savo menkumą didžiulio koloso — kolek- 
tyvo akivaizdoj. Pasak A. Koestlerio, jis turi 
tapti nuliu begalybės akivaizdoj, Krikščionybėje 
žmogus pajunta savo menkumą Dievo visagaly- 
bės akivaizdoj, bet kartu jis pajunta ir savo 
vertę, nes pats Dievažmogis dėl jo yra miręs. 
Marksistiniame kolektyve žmogus turi išpažinti 
savo menkumą prieš triuškinanti Molochą ir jį 
prievarta garbinti. Jis turi aklai tikėti vadų 
skelbiamu rojumi, kuris kasdien artėja. Tas ti- 
kėjimas turi būti varu ir propaganda skiepija- 
mas. Jeigu kas negali įtikėti, turi vaidinti ti- 
kintį, nes kitaip gresia sunaikinimas. Ciceronas 

savo veikale “De natura deorum'' rašė, kad, esą, 
žmonės garbina dievus iš baimės. Šiuo atveju 
tai tiesa. Juk kolektyviniam Molochui savo va- 
lia lenkiasi tiktai kolektyvizmo elitas, o masės 
— iš baimės. Bet ir vieni ir kiti yra įsukti mil- 
žiniškon mašinon, iš kurios nepajėgia ištrūkti. 
Jie turi jausti, galvoti ir veikti taip, kaip ko- 
lektyvinė mašina diktuoja. Sėdintis prie jos vai- 
ro priverčia judėti, galvoti ir veikti pagal savo 
valią ir savo idėjas. Jo asmuo iškyla kaip au- 
toritetingo ir galingo vado, kuriam priskiriami 
dieviški savumai; gimsta savotiška mistika, ir 
ji paprastą mirtingąjį padaro antžmogiu, ku- 
riam organizuojamas triukšmingas kultas. Prie 
jo siejasi mesianizmas, toli prašokąs socialinių 
reformų plotmę. N. Berdiajevas, gerai pažįs- 
tąs marksistinį kolektyvizmą, pastebėjo, kad jis 
nėra vien ekonominė sistema, kad jo pagrinde 
glūdi mistika, tiksliau tariant — mitas. Jo už- 
davinys esąs perkeisti pasaulį ir žmogų, pada- 
ryti jį laimingu sukolektyvintame pasaulyje. Tai 
tikėjimas, besiremiąs kai kurių “pranašų idė- 
jomis ir gyvenąs mesijiniu laukimu, kuris, be 
kitko, yra grindžiamas ir evoliucijos teorija. Ko- 
lektvvizmas esąs pažangos padaras, tobuliausia 
ateities gyvenimo forma, kuri neišvengiamai įsi- 
galinti visame pasaulyje. Rusų tauta turinti bū- 
ti tos laimingosios ateities misijonierė. Kaip 
priešmarksistiniais laikais rusų tautoj gyvas bu- 
vo mMesianizmas, taip ir dabar jis reiškiasi, tik- 
tai skirtingu turiniu ir skirtinga linkme. “Vie- 
nintelė dievanešių tauta — esame mes, tai yra 
rusų tauta“ — rašė Dostojevskis savo “Demo- 
nuose". Tokia ji buvo, tokia ir pasiliko. Anks- 
čiau ji buvo tautinių dievų bei panslavizmo ne- 
šėja, dabar — kolektyvizmo dievų. Kokius die- 
vus ji iškels ateity — dar nežinia. 


Nacionalistinis mitas 


Antras didelio masto kolektyvizmas yra na- 
cionalistinis bei rasistinis. Ir jame žygiuoja ma- 
sės, bet išsirikiavusios tautinėmis grupėmis. Jų 
kolektyvas nėra visuotinis, nes jame gali tilpti 
tiktai vienos tautos žmonės. Visuotinis jis yra 
tiktai kaip idėja, žadinanti pabusti tautas. Tik- 
rovėje jis yra išskirtinis, keliąs į augštybes tik 
savo tautą. Tik jo tauta yra augščiausia verty- 
be ir tiktai ja jis tiki. Dostojevskis būdingai ra- 
še savo “Demonuose" apie rusų tautą dar prieš 
nacionalistinio  kolektyvizmo atėjimą Vakarų 
Europoj: “Jei didelė tauta netiki, kad ji turi tie- 
są (tik ji viena ir tai išskirtinai, absoliučiai vie- 
na), jeigu ji netiki, kad tik ji viena yra pajėgi 
bei pašaukta kitas tautas pažadinti ir jas savąja 
tiesa išgelbėti, — greitai taps etnografine me- 
džiaga, bet ne didžia tauta! ... Kadangi tėra vie- 
na tiesa, viena vienintelė tauta gali turėti vieną 
tikrąjį Dievą, nežiūrint, kad kitos tautos turi są- 


vo ir tai didelius dievus". Po daugiau kaip pu- 
sės šimto metų ši filosofija ryškiausiai atsiliepė 
šūkyje: “Viena tauta, viena valstybė, vienas va- 
das!' Tuo “tikruoju" dievu tapo nacionalinis ko- 
lektyvas, atstovaująs absoliutinei tiesai. Jame im- 
ta įžiūrėti kažkas mistiško, dieviško; esą, jis 
slepia savyje neišmatuojamą galybę, kuri glūdi 
milijoninėse masėse ir laukia pažadinama. Va- 
do šaukiamas, nacionalistinis kolektyvas galįs iš- 
silieti didžiausiu kūrybingumu ir galingumu. To 
kūrybingumo šaltinis esąs “Rassenseele" — ra- 
sinė gelmė, iš kurios trykšta nacionalinis geni- 
jus. Pasak Rosenbergo, “Der Mythus des XX 
Jahrhunderts“ autoriaus, germaniškoji rasė 
esanti visų vertybių pagrindas, kuriuo remiasi 
ir valstybė, ir kultūra, ir religija. Toji rasė kū- 
rusi didvyrius, pilis, katedras, meną. Didieji vy- 
rai, kaip Tomas Akvinietis, Dante ir kt., buvę 
tikrieji germanai. Rasė esanti slėpiningas pasą- 
moninis šaltinis, kurio sąmoningoji išraiška yra 
didieji žmonės, bet ypač tautos vadas. Pastaro- 
jo lūpomis, kaip didžiojo pranašo, kalba visas 
nacionalinis kolektyvas, ir todėl jam priklauso 
atitinkamas kultas. 


Būdinga pastebėti, kad valdovų kultas buvo 
praktikuojamas ypač Azijoj, kur artintis prie 
jų buvo galima tiktai pagal tam tikras religines 
apeigas. Romos imperija tai pasisavino ir ėmė 
dievinti savo cezarius. Jų pakėlimas į dievus 
buvo atliekamas oficialiu senato aktu. Pvz. 
Aurelijus ir Dioklecijanas įsakydino vadinti 
juos: “dominus et deus". Jų tad įstatymai buvo 
ne žmogiškosios valios padaras, bet dieviškosios. 
Šį kultą krikščionybė sugriovė, bet XX amžiu- 
je jis vėl atgijo naujomis formomis. Deja, šiuo 
momentu vado kultas, vėl nebeaktualus, bet jo 
šaknys nėra išnykusios. Kadangi tas kultas rė- 
mėsi tikėjimu, todėl jo išnykimas negali būti 
staigus, juoba, kad Europoje garbinti vadai li- 
ko jėga bei prievarta nusodinti. Nacionalistinio 
kolektyvizmo dvasia tebėra gyva ir, naujiems 
vėjams padvelkus, gali vėl išsilieti. Žinoma, tas 
išsiliejimas pasireikš nauju aspektu, bet kol kas 
savo pagrinde turės religinį ar, tiksliau sakant, 
pseudoreliginį pobūdį. Netolimoj gi praeity šis 
pobūdis buvo ryškiai matomas, ypač nacional- 
socializme ir fašizme. Juose galima įžiūrėti pa- 
grindiniai religijos elementai: a. augštesnės ga- 
lios pripažinimas, b. jai atsidavimas bei išpaži- 
nimas, Cc. santykiavimas su ja.  Augščiau- 
sioji galia telkiasi nacionaliniame kolektyve bei 
rasėje, kurios gyvoji išraiška yra vadas. Pasta- 
rasis yra tos slėpiningos jėgos nešėjas, mana, 
per kurią tauta pasineria rasės sieloje. Jo kul- 
tas tebėra dar visų atmintyje. Pvz. vienas bu- 
vusių jo garbintojų, H. Rauschning, rašo apie 
partijos kongresus: “Mūsų pamaldos, tai buvo 


siekimas atvesti kiekvieną į savo būties pradžią, 
į savo motiną. Iš tikro tai buvo Dievo tarnyba" 
(La Revolution de nihilisme, p. 54). Tokių apei- 
ginių reiškinių buvo daug: laidojant, priimant 
narius partijon, “Jugendweihe" ir pan. "Tokiu 
būdu visur buvo skiepijamas tikėjimas į vadą 
bei religinis santykis su juo. Pvz. vienas teisč- 
jas, išvydęs vadą rašo: “Pajutau didelį laimės 
virpesį. Pažvelgiau į jo akis, jis į mano, ir aš 
vieno troškau—grįžti namo ir pasilikti vienas su 
šiuo begaliniu įspūdžiu, kurio buvau priblokštas“ 
cit. R. Kanters, Essai su Vavenir de la religion, 
p. 113); 


Šitokio ar jam artimo pobūdžio nacionali- 
nio kolektyvizmo mitas, kaip ir visi kiti, nėra 
miręs — jo laikotarpis dar nėra praėjęs. Pralai- 
mėjęs viename krašte, jis persimeta kitur, kur 
atsiranda atitinkama dvasinė tuštuma. C. G. 
Jung nacionalinį kolektyvizmą vadina “blonde 
Bestie" ir sako: “Juo labiau nyksta krikščioniš- 
kosios pasaulėžiūros autoritetas, juo stipriau ima 
judėti “blonde Bestie" požeminiame savo urve ir 
grasina išsiveržti pražūtingų smūgiu (Aufsatze 
zur Zeitzgeschiechte, p. 117). Jis tai rašė 1918 m. 
ir dabar vėl primena, kad kolektyvizmo grėsmė 
tebetyko ir kad ji grasina grįžimu į primityvinį 
barbarizmą. 

* * * 


Visų naujosios pagonybės formų bendras 
vardiklis yra žmogus įvairiais savo aspektais. 
Vienur jis pasirodo individualiniu veidu, kitur 
— kolektyvizmu. Tai vadinamasis naujasis hu- 
manizmas, kurio absoliutinė vertybė, iškelta į 
visos būties centrą, yra žmogus ir žmonija. Tai 
jo “tikrasis dievas", tai jo “Grand - Etre" — di- 
džioji realybė, kurios statula turinti būti pasta- 
tyta ant visų altorių, pradedant nuo Dievo Mo- 
tinos katedros Paryžiuje. 

Šitokion atmosferon yra patekusi ir oku- 
puotoji Lietuva. Visas jos kultūrinis gyvenimas 
yra sukamas ta linkme. Tai matyti iš dar pasi- 
rodančių lietuvių kalba raštų. Pvz. būdingas 
tos galvosenos liudininkas yra A. Markevičiaus 
novelė “Dievadirbys". Joje autorius vaizduoja 
seną dievądirbį, kuris klebono paprašytas .pada- 
ryti naują Kristaus statulą (senoji sudužusi), 
padarė tokią, kad joje buvo galima atpažinti ma- 
tytas žmogus: drobiniais marškiniais, medinė- 
mis klumpėmis ūsuočius, einąs pakelta galva, 
besišypsąs. Kunigas, ją pamatęs, sako: “Tai ne 
Dievas, o paprastas žmogus...? Dievadirbys: 
“Paprastas, klebonėli ... žmogus, kuris visas gė- 
rybes sukūrė, ir tuos namus pastatė, ir pamai- 
tino, ir aprengė mus. Jį kasdien visur matom, ar 
jis ne mūsų dievas...?" (Literatūra ir menas, 
nr. 14 (1956). Taigi, žmogus — “ar jis ne mūsų 
dievas?" “r - 

LITERATŪRA 


PIO BAROJA 


Spalio 30 d. Madride mirė Pio Ba- 
roja, vienas iš dabartinės ispanų li- 
teratūros šulų. Išskyrus Azoriną, su 
juo iš gyvųjų tarpo pasitraukė pas- 
kutinčė didelė figūra iš tos nuostabiai 
kūrybingos generacijos, kuri žinoma 
1898 vardu. Ji davė tokius vyrus, 
kaip Benavente, Valle-Inclan, Una- 
muno, Ortega y Gasset ir dar kiti. 
Paskutiniais metais jie vienas po ki- 
to nyko iš akiračio, šie ispanų min- 
ties patricijai, ir dabar jų beveik nė 
vieno neliko. 

Pio Baroja gimė 1872 metais San 
Sebastiano mieste, pasiturinčioje 
baskų inžinieriaus šeimoje. Studija- 
vo mediciną, kurį laiką buvo gydy- 
toju Cestonoje, mažame baskų mies- 
telyje, kur, norėdamas kaip nors pra- 
stumti “Ietas ir nuobodžias valan- 
das", jisai pradėjo rašyti noveles. 
Gydytojo darbas nelabai jį traukė, 
ir po dvejų metų Pio Baroja jį me- 
tė, nuvykdamas pas savo brolį Mad- 
ridan. Abu jie dirbo kepykloje. 

Netrukus pasirodė pirmas jo nove- 
lių rinkinys, išspausdintas paties au- 
toriaus 1ešomis. Tačiau knygos nie- 
kas nepirko. Jis susirinko neišpar- 
duotus egzempliorius ir sudegino. Vis 
dėlto sėkla krito į gerą dirvą. Kitas 
baskas, Miguel de Unamuno, para- 
še palankią knygos recenziją, lygin- 
damas ją su Poe ir Dostojevskio raš- 
tais. Į Barojos novelių rinkinį dė- 
mesį atkreipė ir Martinez Ruiz, ku- 
ris šiandien žinomas Azorino slapy- 
vardžiu. Jiedu susibičiuliavo, sudary- 
dami naują literatūros židinį. Iš po 
Pio Barojos plunksnos neįtikėtinu 
greičiu rodėsi romanas po romano. 
Prabėgo keli metai, ir jo vardas bu- 
vo žinomas ne tik Ispanijoje, bet ir 
kituose kraštuose. Tuo pat laiku, ge- 
namas kažkokio išvidinio nerimo, jis 
bastėsi iš kaimo į kaimą, iš mies'o 
į Miestą ne tik Ispanijoje, bet ir ki- 

tur Europoje. Neslėgiamas finansinių 
rūpesčių, jis dabar savo gyvenime 
bandė pasiekti anarchizmo ir tikros 
asmens laisvės idealą. Tačiau mūsų 
amžiuje sunku išlikti, užsidarius <a- 
vo individualizmo kiaute. Įsiliepsao- 
jus pilietiniam karui Ispanijoje, Pio 
Baroja, nors ir būdamas griežtai nu- 
sistatęs prieš komunistus, atsidūrė 
lojalistų pusėje, ir jo vos neištiko 
Lorcos dalia. Prie Pamplonos jis pa- 
teko į Franco šalininkų rankas ir 
vos išvengė kulkos, Tačiau paskuti- 
niu momentu jį paleido, ir jis atsi- 
dūrė Prancūzijoje. Vokiečiams užplū- 
dus šį kraštą, jisai savo noru grįžo 
Ispanijon, kur ligi mirties gyveno 
Madride su savo brolvaikiu. 

Pio Barojos kūrybą galima skelti 
į du laikotarpius, Pirmajame gyve- 
nimas jam atrodo beprasmis, o žmo- 
gus — “pats šlykščiausias daiktas 
šioje planetoje". šiuo laikotarpiu Pio 
Barojos kūryboje knibždėte knibžda 
visuomenės padugnės — valkatos, 
spekuliantai, savižudžiai, visi tie, ku- 
rie negalėjo pritapti prie savo mies- 
telių visuomenės siaurų rėmų. Pio 
Barojos linkimą anarchijon dar su- 
tirštino jo pažintys su Madrido var- 
guomene. Iš čia atsirado jo trilogija 
“La lucha por la vida", kurią dau- 
gelis laiko jo šedevru. Autorius į 
vargšų gyvenimą žvelgia šiltai, ir jį 
būtų galima laikyti proletarinio ro- 
mano pradininku. Tačiau jo veikale 
dvelkia pesimizmas ir gausu polcmi- 
kos. šis bruožas, kurio netrūks'a ir 
kituose jo raštuose, liudija Emile Zo- 
la įtaką. 

Pirmasis laikotarpis, kuriame Pio 
Baroja vaizdavo klajoklius ir palū- 
žėlius, nusitiesė maždaug nuo 1900 
metų ligi 1909. 

Pio Barojos gyvenimą nauja vaga 
pasuko jo tolimas giminaitis, Euge- 
nio Aviraneta, kovęsis prieš Napoleo- 


no pulkus 1809 metais, su Byronu 
vykęs Graikijon ir savanoriu daly- 
vavęs Meksikos karuose. 1830 m. tas 
dėdė nežinia kaip atsidūrė Paryžiuje, 
kai ten virė revoliucija, o prasidėjus 
Ispanijos pilietiniam karui, jis buvo 
liberalų intrygų prieš karlistus cent- 
re. Tokis tai gyvenimas, pilnas nuo- 
tykių ir žygių, Pio Baroją paveikė 
kaip katarsis. Jis susižavėjo savo gi- 
minaičio dinamizmu, nuotykiais ir gy- 
venimo aistra, Iš čia atsirado Baro- 
jos serija “Memorias de un homkre 
de accion". Serija apima 22 knygas, 
iš kurių itin pavykusios yra “El 
aprendiz de conspirador" ir “El e53- 
cuadron del Brigante". šie du vei- 
kalai priklauso prie pačių gerųjų vi- 
soje autoriaus kūryboje. šalia minė- 
tos serijos, pavaizduojančios beveik 
visą pirmąją devynioliktojo amžiaus 
pusę, kaip gerą Barojos filosofinio 
romano pavyzdį galima nurodyti “El 
arbol de la ciencia", gi “Cesar o 
nada" piešia būsimąjį antžmogį, ku- 
ris tačiau baigia visišku bankrotu. 
Barojos vaizduotė ir humoras gra- 
žiai ištrykšta veikale apie Silvestrą 
Paradoksą. Iš jo psichologinių roma- 
nų minėtinas “Camino de perfec- 
cion", turįs autobiografinių bruožų. 
Iš nuotykių romanų prasimuša “Za- 
lscain el aventurero"'. 

Viso labo Pio Barojos kūryba api- 
ma maždaug 80 tomų. Išskyrus apie 
tuziną iš jų, visos kitos jo knygos 
yra romanai, 

A. R. 


DRAMOS KONKURSAS 


JAV Lietuvių Bendruomenės Cle- 
velando apylinkė skelbia konkursą 
dramai parašyti. Konkursą organi- 
zuoja ir vykdo Apylinkės Kultūrinių 
Reikalų Taryba šiomis sąlygomis: 

1. Konkurso dalyviai laisvai pasi- 
renka dramos temą ir žanrą. Rašy- 
dami atsižvelgia į lietuvių teatrams 
įmanomas pastatymo galimybes — 
patalpas, dekoravimą, vaidintojų 
skaičių, vaidinimo laiką (114-2 val). 
Idėjiniu atžvilgiu veikalas turi biti 
teigiamas. 

2. Rankraščiai, pasirašyti slap-- 
vardžiais, turi būti atsiųsti iki 1057 


ANAPUS TEISYBĖS 


ANTANAS GUSTAITIS. Anapus 
teisybės, humoristiniai eilėraščiai, 144 
psl. Gabijos leidinys. 

Nesimokęs jokioje vaidybos studi- 
joje, nevaidinęs jokiame teatre — 
Antanas Gustaitis yra pasidaręs vie- 
na iš ryškiausių pastarojo dešimtme- 
čio mūsų scenos pajėgų. Per tą lai- 
kotarpį jis pasirodė daugiau negu 
100 kartų įvairiuose literatūros va- 
karuose ar koncertuose. Vien jau jo 
pasirodymas scenoje, nekalbant apie 
mimiką, gestus ir intonacijas, gyvai 
nuteikia margą žiūrovų minią. Pats 
Gustaitis pabrėžia esąs sakytojas, ne 
rašytojas. Iš dalies tai yra tiesa: 
Gustaitis ne deklamuoja, tik išsako 
savo eilėraščius; rodos, jis ir rašė 
tik tam, kad pats paskaitytų klau- 
sytojams, bet ne spaudai, 

Tačiau, nekartodamas jau girdėtų 
dalykų, kiekvienai išvykai pateikda- 
mas vis naują “programą", per eilę 
metų sukaupė tų eilėraščių tiek, kad 
jie toli gražu netilpo į stambią poe- 
zijos knygą. Į šį pirmąjį Gustaičio 
rinkinį nepateko ne tik Lietuvoje ra- 
šytieji eilėraščiai, bet ir Vokietijos 
stovykliniai laikai autoriaus čia pa- 
niekinti. Iš anų laikų tebus pasimai- 
šęs vienas kitas gabalas, ir tai ge- 
rokai perdažytas ar nukirptas. Pvz. 
*"Pavasario simfonija", kurios pirma- 
vaizdis “Dievo Paukštelyje“ 1947 m. 


m. rugpjūčio 15 d. šiuo adresu: JAV 
LB Clevelando Apylinkės Kultūrinių 
Reikalų Komisijai, P. Balčiūnui, 3092 
Euclid Heights Boulevard, Cleveland 
Heights 18, Ohio. 

Su rankraščiu atskirame užlipin- 
tame voke atsiunčiama tikroji auto- 
riaus pavardė ir adresas. 

3. Už jury komisijos pripažintą 
geriausiąjį veikalą JAV LB Cleve- 
lando Apylinkė sumoka tūkstančio 
dolerių premiją. 

Jury komisiją sudaro A. Augusti- 
navičienė, I. Malėnas, P. Maželis, E. 
Skujeniekas ir J. Stempužis. 

5. Premijuotojo veikalo teisės pa- 
liekamos autoriui, bet JAV LB Cle- 
velando Apylinkės Vaidilos teatras 
gauna premijuotojo veikalo pastaty- 
mo teisę be atlyginimo autoriui, 


turėjo 11 posmų, šičia susitraukė į 
penkis. 

Įvairių spalvų veikėjai su trafare- 
tan įjaugusiais jų siekimais, asmeni- 
niai, bendruomeniniai ir politiniai 
reikalėliai teikia humoristui gausy- 
bę laikinių ir antlaikinių motyvų. 
Pirmųjų vietų mėgėjai, idealų skel- 


bėjai (žodžiais...), pinigų gerbėjai, 
nieko nenusipelnę sukaktuvininkai, 
netesėti pažadai, skaidrūs atsimini- 


mai, apdūmojimas, kas būtų, jei grįž- 
tų praeitis — šios ir panašios temos 
satyrikui yra dėkingos, ir mūsų au- 
torius gana pakabiai suima ir ap- 
valdo jas. 

Laiko ligos, ėdančios mūsų dienų 
didvyrį, knygoje bus užėmusios pir- 
maujančią vietą: 1. egocentrizmas, 
t. y. savo asmens kulto kėlimas ir 
kartu kito darbų ignoravimas (“Aš"'), 
2. absoliutinis pasyvumas, tingumas, 
išreikštas  augštielninko  gulėjimo 
malonumu (“Augštielninkas"), 3. mo- 
dernus beprincipiškumas, kuriuo “už 
tiek pat vagių, perku, parduodu", 
“taip pat myliu Liucipierių ir Dievą" 
(“Modernioji elegija"), 4. įkūnytoji 
“dorybė", "atspari" melui, taurei, 
neapykantai, meilei ir kitoms pagun- 
doms “šiam grieko pasauly'' (“Dory- 
bės uola") ir pan. Kai tokių didvy- 
rių aplinkui pilna, tai ir visas pa- 
saulis pajuodęs — lygiai totalinių, 
kaip ir demokratinių valdžių san- 
tvarkoje, kur pro visokias “uždangas 
valstybėj ar pirty pastebėtų “do- 
rybių ir apnuogintų kiaulysčių" aki- 
vaizdoje net pats velnias išbąla ir 
“griebias už ragų", kaip kad pana- 
šiu atveju nustebęs žmogus griebias 
už galvos (“Mano velnias"). šia pro- 
ga pasakytina, kad velnio motyvas 
Gustaičio lyrikoje yra gausus ir ori- 
ginalus, tik šion knygon tų motyvų 
nedaug bus patekę. Gustaičio velnias 
gyvena tos pat mūsų planetos pa- 
viršiuje: važinėja Cadillac'u, žavi 
minias, jam visi “po kanopom" beria 
gėles, “o gal netyčia net kunigėlis 
uždėtų ranką man ant ragų" (24 p.). 

Iš Gustaičio, beje, galima būtų rei- 
kalauti visuotinesnių temų ir pro- 
blemų, kurios nebūtų tiek surištos 
su laiku. Juk aktualijos, nūnai eilė- 
raštį padarančios itin gyvą ir popu- 


liarų, greit nueis į PL Archyvą, o 
Gustaičio poezija šiaipjau turi duo- 
menų išlikti šiapus archyvo. Auto- 
rius tai puikiai žino, dėl to jau šian- 
dien bus nuslėpęs anuos, Vokietijoje 
buvusius dar taip aktualius, stovyk- 
linius apdūmojimus. Praktiškai, ži- 
nodami Gustaičio poezijos genezę ir 
paskirtį, suprantame, kad aktualija 
kaip tik sudaro eilėraščio viršūnę 
tuo metu, kai jis pasiekia gyvenimą, 
t. y. kai atlieka savo paskirtį, dar 
aiškiau pasakius, tada, kai autorius 
ji perteikia margai žiūrovų miniai, 
kuriai aktualija yra viskas. Bet kiek 
svorio bus netekę tie eileraščiai ta- 
da, kai skaitytojas jų aktualijų ne- 
bepagaus be komentarų ? 

Visam rinkiniui tiktų motto: “Vis- 
kas kišenėj — nieko galvoj" (54 p.). 
Poeto akiai mūsų buitis — liūdna 
tuštuma, kurioj “kurčias kurčio ne- 
girdi" ir “net akyla akim siuvėjo 
matai, kad nieko nematai" (41 p.). 
žmogaus šuniškumas, kiauliškumas, 
suasilėjimas, ar tiksliau šuniškas, 
kiauliškas, asiliškas žmogus žengia 
per platųjį pasaulį: 

žengia kiaulė per pasaulį 
Ir trinyčiuos, ir frake (130 p.). 


Troškiose “veiksnių ir tarinių" kau- 
tynėse nesinori humoristui net žmo- 
gumi bebūti; verčiau pavirsti pele, 
menka muse ar šunim: 
Palikęs svetimuos kraštuos, 
Norččiau virst šunim, 
Kad nieks neklaustų, kiek kaštuos, 
Tik rūpintųs manim (50 p.). 


Grynų parodijų, kadaise T. Tilvy- 
čio taip apsčiai pamėgtų, Gustaičio 
knygoje nerandame. Užtai nemaža 
yra, taip sakant, santūrių imitacijų, 
kur to ar kito žinomo eilėraščio mo- 
tyvas ar mintis ne apverčiama, tik 
“pritaikoma" mūsų laikams: “Man 
vis tiek pat..!' (27 p.), “Užtrauksim 
naują giesmę, broliai..." (47 p.), “Ne 
tas šiandien didis...' (57 p.). šau- 
niausioji tų imitacijų yra “Vienas 
žodis — ne kalba..." (55 p.). 

Juokui sukelti Gustaitis turi gau- 
sių priemonių. Sakysim, skirtingų 
motyvų (erotinio su politiniu, patrio- 
tinio su asmeniniu...) mišrainė vie- 
name eilėraštyje sužadina. gyvą, 
linksmą nuotaiką. Patetiškas s'ilius, 
tarytum turįs graudenti, iš tikrųjų 
sukelia dvigubą juoką. štai šešia- 
pčdžio jambo iškilmingumu vaizduo- 
jamas mūsų tautiečio atsisveikini- 
mas su Europa ir jojo svajonės bent 
salietros maiše iš Čilės kada sugrįž- 
ti į tėvynę, kad čia juo pabarstytų 
“rugelį ar tabaką“ (38 p.). Įdomus 
nelauktas vaidmenų sukeitimas pvz., 
kai, tikėdamiesi žmogaus įkandimo 
(metaforiškai tatai labai įprasta), 
susilaukiame tikrojo šuns dantų: “Va, 
maniau žmogus, 0 čia — šuva!" 

Antanas Gustaitis 


(121 p.). Arba vėl tokie servantiški 
butaforijų paskirčių sukeitimai: “Ir 
kai nuplyšo kovoj chalatas'' (20 p.), 
“Ir blaškosi audroj prie šonų tuščios 
terbos" (37 p.). Efektyviai panaudo- 
jamas žodžio prasmių įvairumas. 

Tegul ugnies liežuviai raitos 

Ir ryja priešų liežuvius (8 p.). 


Apstu groteskinių plonybių, kaip 
kad blusa, prasiskverbianti pro sar- 
gybų durtuvus, “nepaisius žus, ar nu- 
galės, net prezidentą ji aplanko nak- 
čia ir be eilės" (126 p.). 

Formą poetas valdo meistriškai. 
Puiki kalba, klasiškas ritmas, tiks- 
lus rimas. Siekdamas rimų tikslu- 
mo, nepaiso kartais net gramatinių 
lyčių: margumas — kramtomas gu- 
mas (—kramtoma guma), sumaišius 
— ragaišius (—ragaišis). Vaizdingu- 
mą pasiekia ne tiek metaforomis, kaip 
kad Pulgis Andriušis; tiesiog drebia 
neįprastus vaizdus, netikėtus pasa- 
kymus: “arklys, grojąs gitarom“, 
“nuplikus pelėdos galva", “kai žvel- 
gi pro kilpą kiaulės uodegos". 

Vis dėlto Gustaičio stiprybę suda- 
ro ne pati eileraščio forma, bet jo 
“fabula", Todėl trumpieji eilėraščiai, 
kurių, beje, nedaug tėra, nesudaro 
efekto (pvz. “Laiminga vasara"). 
Užtat labiausiai vykę tie ilgieji, “fa- 
buliniai", pavyzdžiui: “Absoliučiai to- 
bulai", “Jeigu juodas būtų baltas". 
Pastarojo ėilėraščio forma pasieku- 
si virtuozišką žaismingumą. Tas ei- 
leraštis liks klasiškas skambios, gy- 
vos, žaismingos poezijos pavyzdys. 
štai vienas jo posmelis: 

Jeigu vienas parašytų, 
Kits jį nerašyt prašytų, 
Nuogą laikraščiuos paišytų, 

Ant galvos kuolus tašytų, 
Skiedras su smala maišytų, 
Tom skiedrom jį apkaišytų, 
Apkaišytą nupašytų, 
Nupašytas—vėl rašytų,— 
Tokia dviguba pekla 


Tai kultūrinė veikla (SL pa 


Niekas Antanui Gustaičiui iki šiol 
neginčijo rašytojo, ir tai savito rašy- 
tojo, vardo, nors jis dar nebuvo iš- 
leidęs nė vienos knygos. Tačiau pu- 
sės amžiaus sulaukusio autoriaus de- 
biutinė knyga “Anapus teisybės" Gus- 
taitį iškelia į šio lyrikos žanro vir- 
šūnę. Tr tai yra teisinga ir pelnyta: 
kai kiti mūsų rašytojai (Binkis, Žit- 
kevičius, Baronas...) humoristinius 
eilėraščius laiko antraeile specialy- 
be, Gustaičiui jie yra pagrindinė 
duona, Visą savo talento svorį, visą 
poeto dėmesį ir rūpestingumą jis su- 
kaupė į juos, į tą graudžiai links- 
mos nuotaikos poeziją. 


Ben. Babrauskas 


LENKTYNĖS SU šĖTONU 


Vladas Ramojus: LENKTYNĖS SU 
šĖTONU. Karo nuotykiai, 292 psl. 
Išleido Liet. Knygos Klubas 1956 
metais Čikagoje. 

Antroji bolševikų invazija į Lie- 
tuvą ir didelio lietuvių skaičiaus pa- 
sitraukimas iš tėvynės mūsų spau- 
doj iki šiol dar nėra kaip reikiant 
atžymėta. šiuo atžvilgiu gražų įnašą 
padarė Vladas Ramojus savo knyga 
“Lenktynės su šėtonu'', kuri savo lai- 
ku beveik ištisai buvo spausdinama 
“Draugo" atkarpoje. 

V. Ramojų reikia laikyti gabiu pa- 
sakotoju. Jis sugeba įvykius trum- 
pai ir vaizdžiai aprašyti ir nejučio- 
mis skaitytoją pririšti prie knygos. 

Ši knyga ypač yra įdomi šiaurės 
vidurio lietuviams, nes autorius ap- 
rašo lietuvių partizanų veiklą bei 
žmonių nuotaikas anomis tragiško- 
mis dienomis Vabalninko, Kupiškio, 
Pasvalio, Vaškų, Linkuvos ir kitose 
vietovėse ir lietuvių partizanų kau- 
tynes su bolševikų kariuomene prie 
Joniškėlio ir Saločių. Išmušti iš Lie- 
tuvos lietuviai partizanai kartu su 
autorium patenka į Latviją, kur jie 
po klaidžiojimų, bado ir nuovargio 
priversti, kapituliuoja vokiečiams Ry- 
goje. 

Po to js gyvai aprašo lietuvių gru- 
pės dalyvavimą vokiečių fronte Lat- 
vijoj, savo rizikingą pasprukimą iš 
beveik uždaro apsupimo Kuržemėj ir 
lietuvių dalinių nuotaikas Žemaiti- 
joj prieš bolševikų kariuomenei atei- 
nant. Vėliau autorius patenka į Ryt- 
prūsius bei Lenkiją, kur su lietuvių 
grupe įvairiose fronto vietose kasa 
apkasus, kol bolševikai juos suvaro 
į jūrą prie Dancigo. Laimingų būdu 


jo grupė patenka į laivą ir taip pa- 
riekia Daniją, kur jie kariu su VO- 
kiečių belaisviais atsiduria anglų 
rankose. 

Tiek autorius, tiek jo likimo drau- 
gai nebuvo jokie vokiečių simpatikai. 
Jis net ryžosi atsiskirti nuo savo mMo- 
tinos (kuri vyko tolyn nuo artėjančių 
bolševikų), kad pasiliktų su kitais 
partizanais ginti savo gimtojo Va- 
balninko. Ir toliau jo visas tikslas 
buvo tarnauti Lietuvai (jis buvo su- 
tikęs kaip parašiutininkas grįžti į 
Lietuvą), tačiau karo audra jį, kaip 
ir panašaus likimo kitus lietuvius, 
nešė savo keliu. 

ši V. Ramojaus knyga yra gražus 
paminklas lietuviams partizanams ir 
tiems lietuviams kariams, kuriuos li- 
kimas buvo privertęs būti vokiečių 
eilėse, bet kurie kovojo ne už vokie- 
čių reikalus. 

Būtų gera, kad V. Ramojus nenu- 
mestų savo gabios plunksnos, ir ap- 
rašytų tiek savo, tiek kitų tautiečių 
vargo kelią nuo karo pabaigos iki 
įsikūrimo kituose kraštuose. J. V. 


BOSTONO LIET. PARAPI- 
JOS ISTORIJA 


Į Šiaurės Ameriką lietuviai pradė- 
jo emigruoti jau XVIII šimtmetyje. 
žinome, kad už JAV laisvę antroje 
to šimtmečio pusėje yra kovojęs lie- 
tuvis bajoras Tadas Kosciuška. Po 
nepavykusių 1831 ir 1863 m. sukili- 
mų Amerikon bėgo sukilėlių vadai. 
Kicl: vėliau, visokiariopai rusų prie- 
spaudai slėgiant Lietuvą, geresnių 
gyvenimo sąlygų jieškodami, šion 
šalin pradėjo atvykti vis gausesni 
lietuvių būriai. 

Amerikoje lietuvių gyvenimas bu- 
vo nelengvas. Jie čia už mažą atly- 
ginimą dirbo ūkiuose ir fabrikuose, 
kasė anglis ir rausė požeminiams 
traukiniams urvus. Bet sunkus dar- 
bas jų dvasios nepalaužė. Čia jie lais- 
vai galėjo skaityti lietuviškas kny- 
gas, leisti laikraščius, kurti draugi- 
jas, statyti bažnyčias ir atidaryti 
lietuviškas mokyklas. 

Visi šie lietuvių darbai, jų kovos 
ir siekiai nueitų užmarštin, jei nie- 
kas jų neaprašytų, Dėl to miela gir- 
dėti, kad paskutiniu metu labiau su- 
sirūpinta Amerikos lietuvių istorija. 
Antai Kunigų Vienybės iniciatyva jau 
ketvirti metai speciali komisija ren- 
ka istorinę medžiagą ir ruošia didelį 
dviejų tomų Amerikos lietuvių ka- 
talikų istorijos veikalą. Centrinės 
katalikų organizacijos: Katalikų su- 
sivienijimas, Vyčiai, Katalikų Fede- 
racija irgi rūpinasi savo istori'omis. 
Neatsilieka nė parapijos, ir vis dau- 
giau atsiranda gerai parašytų ir dai- 
liai išleistų parapijų istorijų. . 


Viena tokia išėjo iš spaudos praei- 
tų metų gale. Ją parašė dr. Antanas 
Kučas, Scrantono universiteto profe- 
sorius. Ji vadinasi “šv. Petro lietu- 
vių parapija South Bostone". Knyga 
išleista klebono kun. P. Virmauskio 
rūpesčiu auksiniam parapijos jubilie- 
jui paminėti (1904-1954), spaudinta 
Lietuvių Enciklopedijos spaustuvėje 
ir turi 303 puslapius. 


Šios parapijos istoriją beskaityda- 
mas taip, rodos, ir matai tuos Lietu- 
vos bernelius ir tas jaunas mergai- 
tes, kurie, su ašaromis palikę tėviškę 
ir išlipę Bostono uoste, neramiai dai- 
rosi aplink, kaip čia pradėti gyveni- 
mą. Ir štai prasideda kasdieninio 
gyvenimo rutina: sunkus darbas už 
mažą atlyginimą. Tačiau jie nenusi- 
mena. Niūrios savo buities praskaid- 
rinimui tie lietuviai jieško savo tau- 
tiečių, buriasi į draugijas ir pasiryž- 
ta pasistatyti savo bažnyčią. 

Po didžių pastangų ir daugelio ne- 
pasisekimų pagaliau iškyla lauktoji 
bažnyčia, teisiškai įkuriama šv. Pet- 
ro parapija ir iškilmingai pašventi- 
nami lietuvių maldos namai. Dabar 
lietuvis jau gali savo klebonui pasi- 
sakyti savo vargus ir gauti dvasinį 
patarnavimą. Uolūs kunigai ir susi- 
pratę lietuvai rūpinasi savo tautie- 
čių švietimu, atidaro vakarinius ir 
sekmadieninius kursus, jie vėliau iš- 
sivystė į reguliarią mokyklą, ruošia 
minėjimus su paskaitomis, kuria nau- 
jas draugijas, išleidžia laikraštį “Dar- 
bininką"... Bostonas netrukus tam- 
pa rytinės Amerikos lietuvių centru. 


Bostono lietuviams nesvetimi ir 
tevynės reikalai. Jie šelpia nuo karo 
nukentėjusius tautiečius, įkuria Tau- 
tos fondą, remia lietuvių laisvės ko- 
vas ir kiekvieną lietuvišką reikalą, 
protestuoja prieš lenkų smurtą, 
džiaugiasi tėvynės laimėjimais ir ap- 
gaili jos nelaimes, Bolševikams už- 
grobus Lietuvą jie vėl šelpia savo 
vargstančius brolius, kviečia juos į 
JAV ir visais galimais būdais kovo- 
ja už Lietuvos išlaisvinimą. 


šioj knygoje kronologiškai nušvie- 
čiamas visas Bostono lietuvių kata- 
likų per 50 metų nueitas kelias su 
paliktais giliai įspaustais pėdsakais. 
Visa gi šios istorijos reikšmė glūdi 
tame, kad ji sužymėjo nuveiktus Jie- 
tuvių katalikų darbus, apie kuriuos 
skaitydamas senas veikėjas užsidegs 
dar didesniu entuziazmu veikti, o jų 
vaikai, pažinę tėvų žygius, susigės 
ir gal patys imsis katalikiško ir lie- 
tuviško darbo. Jei taip įvyktų, ši 
knyga savo tikslą būtų atsiekusi. 


Pati istorija yra populiarinio po- 
būdžio, bet daro rimtą įspūdį ir, at- 
rodo. kad joje aprašomi dalykai pa- 
remti parapijos archyvo šaltiniais, 


spaudos žiniomis ir veikėjų atsimi- 


nimais. Savo rimtumu ir apimtimi 
ji yra toli prašokusi daugelį kitų 
panašių parapijų jubiliejinių leidi- 


nių. Didžiai reikšminga ir tai, kad 
gale pridėta kun. Alberto Kontauto 
paruoštą santrauka angliškai, nes su 
lietuvių tėvų darbais galės susipa- 
žinti ir tie jų vaikai, kurie lietuviš- 
kai jau nebepaskaito. šiek tiek šlu- 
buoja tik išorinė knygos išvaizda. 
Jos tekstą buvo galima skoningiau 
išdėstyti, 

Baigiant reikia linkėti, kad ir kiti 
klebonai panašių jubiliejų proga sa- 
vo parapijų istorijas rašyti pavestų 
istorikams specialistams. 

Viktoras Gidžiūnas, O.F.M. 


ATSŲSTA PAMINETI 


KOTRYNA GRIGAITYTĖ: širdis 
Pergamente.. Lyrika. Išleido Venta. 
1956 m. 74 p. 

ANTANAS šKĖMA: Pabudimas. 
Drama. Išleido Terra. Chicago, 1956 
64 p. 

SIMAS SUŽIEDĖLIS: Kunigas Jo- 
nas nuo Kryžiaus. Kunigo Jono 
švagždžio biografijos bruožai. Brook- 
lyn, 1956. 286 p. 

ANATOLIJUS KAIRYS; Diagno- 
z6. Trijų veiksmų komedija. Išleido 
Terra. 1956 m. 150 p. 

Angly-Lietuvių Kalbų Žodynas Apie 
20,000 žodžių. Redagavo A. Baravy- 
kas. Išleido Terra. 368 p. Kaina $4.00. 

JERONIMAS CICENAS. Omahos 
Lietuviai. Omaha, Nebraska, 1955 m. 
278 p. 

GUARESCHI: Don Kamiliaus Ma- 
žasis Pasaulis. II-ji dalis. Sulietuvino 
A. Sabaliauskas. Išleido “Tėvų Ke- 
lias'"', Caracas, Venezuela, 1956. 221 
p. Galima gauti šiuo adresu: Sale- 
sians, Crown Point, Ind. 

Nebėki, Broleli. Žodžiai A. J. Ju- 
kubaičio, muzika mišriam chorui K. 
Žžižiūno. Išleido K. Žižiūnas, Kanado- 
je. Kaina nepažymėta. 

Barnabas Ign. Mikalauskas: KE- 
LIOS MINTYS ŽURNALISTUI, 16p., 
išleido Liet. Žurnalistų Sąjungos Niu- 
jorko skyrius Brooklyne 1956 m. 

St. Francis and the Poet. Redaga- 
vo E. B. Patterson, įžangą parašė 
arkivysk, R. Cushingas, išleido De- 
vin-Adair Company New York, 1956, 
164 p. Knygoje surinkti eilėraščiai 
žymiausių poetų, rašiusių apie šv. 
Pranciškų nuo 1200 m. iki šiol. Ten 
randame ir tokius žymius vardus, 
kaip Chestertoną, Longfellową, Ten- 
nysoną, Wordsworthą, Jacopone di 
Todi, Dante Alighieri ir kt. Knyga 
įrišta. Kaina 4 dol. Gaunama visuose 


knygynuose. 


Paulius 


Jurkus, 


laimėjęs 1956 m. “Draugo" premiją 
1000 dol. už romaną “Smilgaičių ak- 
varelė". 

Laureatas mūsų grožiniuose raš- 
tuose nėra svečias. Gimęs 1916 m. 
Žemaičių Kalvarijoje, rašyti eilčraš- 
čius ir noveles pradėjo dar mokyklos 
suole. Gimnazijos mokslą gi išėjo 
Sedoje ir Telšiuose. Paskui Kauno ir 
Vilniaus universitetuose studi'avo lie- 
tuvių literatūrą ir gavo šios mokslo 
šakos diplomą. 


Studijuodamas rūpestingai brandi- 
no savo talentą. Tuo laiku rašž no- 
veles, eilėraščius, knygų recenzijas, 
meno kritikos straipsnius. Buvo pa- 
ruošęs spaudai eileraščių rinkinį, 
“Namų ugnys“, kuris dėl ano laiko 
sukrėtimų negalėjo pasirodyti, Trem- 
tyje taip pat liko ištikimas litera- 
tūrai. Čia jis šalia žurnalistinio ir vi- 
suomeninio darbo parašė tautosakinę 
poemą “Juodvarniai"', tebesančią 
rankraštyje. Amerikoje nuo poezijos 
dėmesį labiau nukreipė i beletristiką. 
JAV jis 1954 m. išleido novelių kny- 
gą “Pavasaris prie Varduvos"'. Be to, 
dirbdamas "Darbininko" redakcijoje, 
rašo straipsnius literatūros ir meno 
klausimais. Romanas “Smilgaičių ak- 
varelė", kuriame aprašoma Lietuvos 
bažnytkaimio buitis, yra jo pirma 
tokio žanro knyga. 

Paulius Jurkus savo novelėse, 1e- 
gendose. eilėse ir šiame romane nuo- 
širdžiai kelia Lietuvos gyvenimo de- 
tales, eidamas prie jų iš giedriosios 
pusės. Daiktus ir įvykius va'zduoja 
ramiai ir gyvai. Tamsiąsias jų vietas 
skaidrina poezija, humoru, sąmojum... 
Premijuotojo romano pavadinimas 
itin būdingas tapybon linkusio rašy- 
tojo dvasiai. 

Premijos įteikimas, įvykęs sausio 
12 d. Čikagoje, Sokolų salėje, buvo 

ŠV. TĖVO KALĖDINIS ŽODIS 


šv. Tėvo kalėdinis žodis pasauliui, 
radijo vilnimis jau aštuonioliktą kar- 
tą pasiekęs tolimiausias Žemės sri- 
tis, šiemet skambėjo ypatingai skau- 
džiose aplinkybėse. Tiesa, visas Pi- 
jaus XII popiežiavimo laikas yra ka- 
rų bei neramumų ženkle. Supranta- 
ma tad, jog ir visos kalėdinės kal- 
bos pasauliui liečia teisingą taiką. 
Tačiau šiemet Kristaus gimimo šven- 
tės džiaugsmas itin skaudžiai buvo 
sudrumstas komunistinių tankų bil- 
dasio Vengrijoje. ši tauta, išsiilgusi 
teisingos taikos, ryžosi jėga sau pra- 
siskinti kelią į laisvę. Jos drąsa ste- 
bino pasaulį, kuris tačiau pasirodė 
bejėgis ištiesti jai tvirtą pagalbos 
zaaką. Nepaisydama Jungtinių Tau- 
tų pakartoto smerkimo, Rusija visu 
svoriu užgulė ant Vengrijos. šių me- 
tų Kalėdose apie 150,000 naujų p2- 
bėgėlių jieškojo sau pastogės Vaka- 
ruose, tūkstančiai buvo komunis:ų 
vežami į Sibirą, milijonai, likę so- 
vietų priespaudoje, šaukėsi teisingos 
taikos ir laisvės. Vengrijos drama 
dar sykį iškėlė visų pavergtųjų tau- 
tų kančią ir troškimą išsivaduoti. 


sujungtas su koncertu bei literatū- 
rine dalimi. Koncertinę programą iš- 
pildė sol. A. Stempužienė, akompa- 
nuojant A. Kučiūnui, literatūrinę — 
laureatas ir akt. V. Valiukas. Pre- 
miją įteikė “Draugo'" spaudos direk- 
torius kun, P. Činikas, M.I.C., pro- 
gramai vadovavo kun. dr. A. Juška, 
“Draugo" bendradarbių klubo pirmi- 
ninkas. Buvo daug sveikinimų žodžiu 
ir raštu, Žodžiu sveikino kons. P. 
Daužvardis, RD pirm. Ben. Babraus- 
kas, kun. V. Bagdanavičius, Romano 
vertinimo komisijos vardu kalbėjo 
pirm. P. Balčiūnas. Kiti komisijos 
nariai buvo V. Mariūnas, A. Augus- 
tinavičienė, A. Sušinskas ir M. Venc- 
lauskas. 

“Draugo" premija už romaną jau 
yra šeštoji. Dienraštis, kasmet skir- 
damas tokią žymią sumą, nuostabiai 
prisideda prie mūsų literatūros ug- 
dymo tremtyje, šiuo metu dėl visuo- 
menės šaltumo vargstant lietuviškai 
knygai, “Draugo" pavyzdys rašto 
žmonėms yra didelė paguoda. 

L. A. 


40 


Tokiose aplinkybėse šiemet ir šv. 
Tėvo kalėdinė kalba skambėjo ypa- 
tinga užuojauta prispaustiesiems ir 
ypatingu perspėjimu prispaudėjams. 
Ji laikoma gal pačia ryžtingiausia 
tarp pasakytųjų 18 metų laikotarpy- 
je. Pijus XII, iki šiol labiausiai pa- 
žymėdamas taikos būtinybę, šių me- 
tų kalboje palietė ir karą, priminda- 
mas krikščioniškos moralės pažiūrą 
apie jo leistinumą gynimuisi. Jau iš 
anksto buvo spėjama, kad šiemet po- 
piežius itin griežtai pasisakys prieš 
komunizmą ir pateiks naujų minčių 
svarbiausiais šio laiko klausimais. 
Ta proga Vatikano radijas buvo su- 
jungtas su 30 Vakarų Europos sto- 
čių, įskaitant “Amerikos Balsą“ ir 
“Laisvosios Europos'' stotis. 

Kalbos pradžioje, priminęs švento- 
sios nakties šviesas ir angeliškų 
giesmių skambėjimą, skelbiantį nau- 
ją gyvenimą, popiežius tuojau pažy- 
mėjo, jog šių laikų žmogus yra ap- 
gautas daugybės netikrų vilčių ir 
nūn jisai yra kviečiamas jieškoti sa- 
vo vizijoms atramos dieviškose pa- 
slaptyse. Jis taptų laimingas, jei ga- 
lėtų dangaus kvietimą priimti tokiu 
nuoširdumu, kokiu priėmė anuomet 
Palestinos piemenys. Tada grįždamas 
nuo Išganytojo prakartėlio, galėtų 
džiaugsmingai garbinti ir šlovinti 
Viešpatį. Žmogui, kuris jieško ramy- 
bės bei šviesos tarp šio amžiaus gi- 
lių priešingybių, šv. Tėvas kaip tik 
pakartotinai ir nurodė Betliejų. 

O tų priešingybių šaknys slypi ta- 
me, kad iš šių laikų žmogaus, kaip 
naujos techninės revoliucijos vykdy- 
tojo ir liudininko, reikalaujama su- 
kurti pertekliaus bei turtų pasaulį, 
tolimą skurdui ir netikrumui. Iš ki- 
tos pusės eina metai, pilni sielvar- 
to ir griuvėsių, pilni baimės, kurivo- 
se nesiseka padėti net pačių kuk- 
liausių pagrindų bent taikos pra- 
džiai. Čia, sako šv. Tėvas, turi būti 
klaida moderniojo gyvenimo esmėje. 
Todėl ir klausia, ar pasiseks š'ų lai- 
kų žmogui, kuris yra tų priešingy- 
bių ir auka, ir autorius, jas įveikti. 

Popiežius pažymi, jog krikščionys 
yra. įsitikinę, kad pasiseks, jeigu pat: 
žmosus bus ištikimas tikėjimui ir 
prigimčiai; jie yra įsitikinę, jog šio 
laiko priešingybių priežasties reikia 


jieškoti giliame plyšyje, atsivėrusia- 
me tarp krikščionybės ir gyvenimo; 
jie yra įsitikinę, jog pirmų pirmiau- 
sia reikalinga pašalinti šį blogį. Yra 
ir tokių, kurie, apsvaiginti tariamos 
žmogaus visagalybės, geidžia persi- 
joti net vertybes, nesančias jų val- 
džioje, būtent tikybą ir įgimtąją tei- 
se. Bet to negalima padaryti dar la- 
biau nepadidinus tų priešingybių bei 
jų pasekmių. Prie Kristaus prakar- 
tėlio gi tikintis žmogus ne vien įžvel- 
gia savo prigimties silpnumą praei- 
tyje ir dabartyje, bet jis mato ir 
naują ateitį, kurią lemia begalinė 
Dievo meilė; jis žino, kaip atgauti 
savo prarastą garbę. 

Tad, kaip pažymi popiežius, ir ky- 
la klausimas, kokiu būdu žmogus ga- 
li rasti sau paguodos tuose skau- 
Ažiose priešingybėse, kurios sunkiai 
užgulė modernųjį pasaulį. čia pat jis 
pateikia pagrindines išsigelbėjimo 
priemones, Pijus XII sako, jog pir- 
moji krikščionio pareiga yra įtikinti 
šių dienų žmogų nežvelgti į s2vo 
prigimtį su nuolatiniu pesim'zmu ar- 
ba su lengvu optimizmu, o labiau 
skaitytis su tikruoju savo paičgu- 
nu. Toliau krikščionis turi taip pat 
kitiems išaiškinti, kad, norin“ is mi- 
nėtų priešingybių išsigelbėti, nereikia 
nusimesti religijos, nes ji mokina at- 
skirti tiesą nuo klaidos ir pateik a 
išganingus sprendimus be smūgių bei 
sukrėtimų. 

Šiandien, kaip pažymi popiežius, vi- 
sų gyvųjų troškimas yra saugumcs. 
Tačiau jis negali būti pasiektas, ka- 
dangi žmogus stojasi Kūrėjo vieton, 
norėdamas maišytis į kūrybos pla- 
nus. Tiesa, laisvė, asmeninė atsako- 
mybė, socialiniai ryšiai, teisingai su 
vokta pažanga iš tikrųjų yra huma- 
niškos vertybės, nes liečia žmogų ir 
neša naudos žmogui, tačiau tuo pa- 
čiu jos yra ir dieviškos vertybės, 
kai žvelgiama į jų šaltinį. šv. Tėvas 
apgailestavo, kad net Vakaruose de- 
dama pastangų  laicizmo vardu 
bendruomenėse griauti šių vertybių 
pagrindus. Ir čia šv. Tėvas pažymi, 
kad jis, nors iki šiol nėra šaukęs 
krikščionių į kryžiaus karą, tačiau 
dabar atkreipia visų dėmesį, jog re- 
ligijos, kaip gyvybinio palikimo, puo- 
limas jau tuo pačiu iššaukia į kry- 
žiaus karą. Popiežius tęsia: “Mes 
esame įsitikinę, jog šiandien akivaiz- 
doje priešo, pasiryžusio vienokiu ar 
kitokiu būdu žmonijai užkrauti ypa- 
tingą ir nepakeliamą gyvenimo san- 
tvarka, tik visų mylinčiųjų tiesą bei 
gėrį vieningas ir drąsus elgesys gali 
išgelbėti ir tikrai išgelbės taiką". š'o- 
je vietoje Šv. Tėvas įspėja didžią- 
sias tautas nepaversti mažųjų tau'ų 
savo apsigynimo bei saugumo “sky- 
dais“, kaip pasitaikė per II pa-eulinį 
karą. '"Tol nebus įgyvendintas solida- 


MENINIS 


SEN AA A S 


SAVOJI ENCIKLOPEDIJA 


Gruodžio mėnesį gavo prenumera- 
toriai Lietuvių Enciklopedijos IX-jį 
tomą, turintį 536 puslapius ir api- 
mantį pabaigą raidės I bei dalį rai- 
dės J (Instrumentalizmas-Jungtavai- 
nikiai). Jį suredagavo dr. Juozas Gir- 
nius. Šiuo tomu jau bemaž įpusėčtas 
drąsus užsimojimas — tremtyje iš- 
leisti didžiulį veikalą, kuris vargu 
būtų galėjęs sparčiau rodytis ir ne- 
priklausomybės metais. 

Enciklopedijos leidimas tremtyje 
yra įsidėmėtinas keliais atžvilgiais. 
Visų pirmiausia jis liudija seną tie- 
są, kad kultūriniai polėkiai našiai 
gali skleistis tik laisvajame pasau- 
lyje, nežiūrint net kai kurių emigra- 
cinių nepriteklių. Toks veikalas tu- 
rėtų būti leidžiamas tėvynėje, talki- 
nant universitetų profesūrai ir dar- 


rumas Europoje, kol tautos neįsisą- 
monins, jog politinis bei ekonominis 
pralaimėjimas vienos kada nors at- 
silieps kitai, 

Paliesdamas kruvinuosius įvykius 
Vengrijoje, Pijus XII pažymėjo, jog 
toji padėtis, neturinti lygių pavyz- 
džių, yra aiški visiems. Nebelieka 
abejonių apie tikslus bei metodus, kai 
tankai triukšmingai rieda per sveti- 
mos valstybės sienas, krauju versda- 
mi žmones gyventi taip, kaip jie ne- 
mėgsta. Tokiu atveju, pastebi popie- 
žius, gynimosi karas negali būti lai- 
komas neteisėtu. šioje savo kalėdi- 
nės kalbos vietoje jis ilgiau sus:o0'0 
prie krikščioniškai moralei nesiprie- 
šinančio karo, kai jis skelbiamas pa- 
vojuje gynimosi tikslu. Tokiu atveju 
katalikas yra įpareigotas atlikti sa- 
vo pareigą. 

Liesdamas Jungtines Tautas, po- 
piežius priminė, kad žalingiausia ten 
yra “vienašališkas nusistatymas, vei- 
kiąs įvairiose aplinkybėse tik pagal 
asmeninius interesus bei jėga ir sie- 
kiąs kaltinti kitus taikos griovimu". 
Kaip visiems žinoma, tokį darbą ja 
vienuolikti metai atlieka Sovietų S 
junga. Toliau pepiežius kalbėjo: Nie, 
kas negali laukti ar pageidauti neį- 
mancmų dalykų net iš Jungtinių 
Tautų, bet reikia kad jų autoritetas 
turėtų svorį ir būtų jaučiamas bent 


bą remiant valstybei. Bet iki šiol dar 
nieko iš ten apie tai negirdėti, kai 
tuo tarpu tremtyje jau beveik pus- 
kelė nužygiuota. Taip sėkmingai va- 
rantis pirmyn, neliko abejonių, kad 
susilauksime ir paskutinio tomo. 
Enciklopedijos leidimas yra įsidė- 
mėtinas dar ir kitu atžvilgiu. Jis su- 
telkė į vienigą darbą lietuvių inte- 
lektualines pajėgas tremtyje. Enci- 
klopedija tapo lyg kokiu aukuru, 
ant kurio dabar kiekvienas deda at- 
našą, nesigailėdamas nuo fizinio dar- 
bo atlikusių poilsio valandų. Visa tai 
byloja apie lietuvių kultūros gaju- 
mą bei mūsų šviesuomenės ryžtą ją 
išsaugoti ir net ugdyti. Pati enci- 
klopedija šiandien tapo nenuilstan- 
čia skatintoja atiduoti tautos labui 
visa tai, kas gauta iš mokslo įstai- 


per stebėtojus ten, kur esminės žmo- 
gaus vertybės yra mirtiname pavo- 
juje". šv. Tėvas, pripažindamas 
reikšmę Jungtinių Tautų smerkian- 
čioms rezoliucijoms, pažymi, jog tie 
nariai nėra verti naudotis jos teisė- 
mis, kurie neįsileidžia net stebėtojų, 
tuo griaudami pačius šios instituci- 
jos pagrindus. Popiežiaus nuomone, 
Jungtinės Tautos privalo naudotis 
karinio įsikišimo teise į valstybes ir 
policijos jėga tvarkai palaikyti. 
Tėvas atvirai išreiškia savo troški- 
ma, kad Jungtinės Tautos vis la- 
biau stiprėtų ir galėtų įgyvendinti 
visuotinį nusiginklavimą. šis reikš- 
mingiausias taikai žygis yra įmano- 
mas tik šios institucijos rėmuose, 
kur pavienės valstybės įsipareigoja 
laikytis tarptautinės teisės, ir tas jų 
įsipareigojimas gali būti patikrina- 
mas oriniu apžvelgimu, nereikalau- 
jančiu svetimos kariuomenės siunti- 
mo. Priėmimas tokios kontrolės būtų 
didelis laimėjimas. 

Pabaigoje šv. Tėvas savo žvilgsnį 
nukreipia į vengrų tautą, dėkodamas 
valstybėms, labdaros organizacijoms 
ir net spaudai už suteiktą bei te'kia- 
mą pagalbą. Ta pačia proga jis iš- 
reiškė ir troškimą, kad sykiu su ar- 
timo meilės darbais būtų nešama ne- 
laimingiesiems ir Kristaus gimimo 
paslapties šviesa. J. Gendrutis 


gų nepriklausomybės bei emigracijos 
metais. Tuo būdu ne vienas ankstes- 
nės kartos žmogus, gal jau kiek ir 
pailsęs, yra čia nuolat paskatina- 
mas atverti per amžių sukrautas ži- 
nias, o jaunieji įtraukiami Į rašymą 
gimtąja kalba. 

Pasklaidę šį IX-tą enciklopedijos 
tomą, kurio pradžioje pateiktas ben- 
dradarbių sąrašas, nustembame jų 
gausumu. Bendradarbių čia aptinka- 
me per 200, rašančių įvairiausiomis 
temomis, Kai kurie jų, nors spaudo- 
je mažai arba net visiškai negirdė- 
ti, vienok dabar atėjo enciklopedi- 
jai talkon su savo specialybės žinio- 
mis. Bet žymiausiąją bendradarbių 
dalį sudaro stambūs vardai, nuolat 
skambą mūsų literatūriniuose ir 
moksliniuose raštuose. Jie visi enci- 
klopedijoje pateikė didžiai brangios 
medžiagos, kurios vertė dar labiau 
kils ateityje. 


Enciklopedija visuomet bus gau- 
sus aruodas žurnalistams, studijuo- 
jančiam jaunimui ir visiems kitiems, 
neatsimetusiems nuo savos kultūros. 
Šiuo metu ji ypatingai pravers jau- 
najai kartai, užsienyje neturėjusiai 
progos gauti pilno lituanistinio iš- 
mokslinimo. Jau dabar mūsų jauni- 
mas, studijuojąs įvairių šalių univer- 
sitetuose, iš pasirodžiusių enciklope- 
dijos tomų gali išsirinkti temas savo 
moksliniams darbams, labiausiai di- 
sertacijoms. Čia jis iš įvairiausių sri- 
čių ras daugybę temų, kurios leng- 
vai duosis toliau vystomos. Pradiniam 
darbui nemaža pagelbos suteiks ir 
po straipsniais pateiktieji bibliogra- 
finiai daviniai. Rašyti gi temomis, 
tiesiogiai ar netiesiogiai susietomis 
su . lituanistika, kiekvienas turėtų 
jausti pareigą. šiame darbe enciklo- 
pedija bus geras pagelbininkas. 


Taip pat ir žurnalistai turėtų 
kreipti dėmesį į šį veikalą. Spaudos 
darbe, net ir tada, kai neina kalba 
apie žymių žmonių sukaktis, enci- 
klopedija gali daug reikšti. Ją nuo- 
lat laikant po ranka, atrodo, būtų 
galima padaryti mūsų periodinę spau- 
dą lietuviškesnę, Enciklopedijoj iš- 
samiai yra aprašyta gimtojo krašto 


vietovės, meno paminklai, istoriniai 
įvykiai, nepriklausomybės metų lai- 
mėjimai, literatūros raida, gimtosios 


kalbos klausimai, visuomeninio gy- 
venimo svarbesnieji reiškiniai... Visa 
tai šiandien labiau reikėtų kelti d'e- 
nos švieson ir neleisti, kad visiškai 
užvožtų mus vien tik tarptautinė po- 
litika, savi nesutarimai ir įvairybių 
vertimai iš svetimų kalbų smalses- 
niųjų skaitytojų pamasinimui. Taip 
srauniai viską nešant svetimoms ban- 
goms, lituanistika, suvokta tiek siau- 
ra, tiek plačia prasme, yra vienin- 
telė uola, į kurią galima įsikibus lai- 
kytis. Rašto žmogus, pasigilinęs į 

enciklopediją, jaus kaip jos medžia- 
gą įdomiau iškelti šią dieną, deri- 
nant ją su gyvenamojo meto aktua- 
lybėmis. Kuo labiau menkėja tauti- 
nių vertybių pergyvenimas, tuo dau- 
giau periodinėje spaudoje turi tekti 
persvara lietuviškiems dalykams. 
Vartant šį ir kitus enciklopedijos 
tomus, taip pat džiugina mintis, kad 
ji, be studentų ir plunksnos žmonių, 
dar veiks ir kitus visuomenės sluogs- 
nius. Nepriklausomybės laikais neį- 
manoma buvo išleisti visų tomų, tad 
ir daugelio su lietuvių kultūra susi- 
jusių Žinių nebuvo galima pateikti 
enciklopedišku tikslumu bei aiškumu. 
O vidurinio ir taip pat augštojo išsila- 
vinimo žmogui sunku išsiversti be 
tokio veikalo. Pirmajam, pasilikus 
mokslo puskelėje, tenka nuolat papil- 
dyti mokykloje įgytą žinyną. Antra- 
jam, nugrimzdus į savo specialybę, 
reikalingas žvilgsnis ir į kitas šakas. 
Be jo žmogus pasilieka siauras vie- 
no dalyko žinovas. Ypač nedovanoti- 
na, jei nuo to nukenčia tautinės kul- 
tūros pagrindiniai dalykai. Čia sava 
enciklopedija, pateikdama medžiagą, 
jau specialistų išstudijuotą, suglaus- 
tą, supopuliarintą, yra lyg versmė, iš 
kurios galima semtis ir pasipildyti. 
Tai ypatingai pravartu amerikietiš- 
koje aplinkoje brendusiai mūsų švie- 
suomenei ir esančiai toliau nuo savo 
tautos. Gal iš šios pusės žvelgiant, 
pradžioje ir buvo pageidaujama, kad 
Amerikoje leidžiama enciklopedija 
ribotųsi tik lituanistika, suvokta, aiš- 
ku, plačia prasme. Bet čia nereikėtų 


pamiršti, jog ir pašaliniai dalykai, 
įvesti į mūsų kalbą ir gavę tinkamą 
terminologiją, tampa lyg savi. Iš ki- 
tos pusės, sunkų laukti, kad šiuo 
metu žmogus pirktų kelias enciklo- 
pedijas. Tad savajai, apimančiai abi 
sritis, lituanistinę ir bendrąją, turė- 
tų rodyti dėmesio visi. Lietuvių En- 
ciklopedija yra šimtmečiais laukta, 
bet iki šiol vis negalėjusi būti įgy- 
vendinta idėja. Nuostabu, kad jos 
valanda išmušė tremtyje tautos isto- 
rijoje skaudžiausią valandą. 

Jau turint 9 enciklopedijos at- 
spausdintus tomus ir keletą baigia- 
mų ruošti, labai vaizdžiai iškyla re- 
dakcinio kolektyvo ir leidėjo, Juozo 
Kapočiaus, pastangos. Atsimintina, 
kad per trejus metus tie 9 enciklo- 
pedijos tomai, kurių kiekvienas turi 
per 500 puslapių, pasirodė tokiu lai- 
ku, kai net paprastai lietuviškai kny- 
gelei jau tapo sunku išvysti dienos 
šviesą. Redakcijos darbą vainikuoja 
pergalė daugelio kliūčių, atsistojan- 
čių skersai kelio. Užtenka prisimin- 
ti, kaip šiandien, daugiui dirbant 
fabrikuose, tapo sunku redakc-ijoms 
telkti medžiagą, ypaž reikalzujarčią 
ilgesnių studijų bei laiko. Enciklop-- 
dijos redagavimą tremtyje, be atejo, 
sunkina ir stovėjimas toliau nuo gim- 
tosios žemės, kurioje lengvai yra 
pricinami moksliniai šaltiniai. Tačiau 
Amerikoje išėję jau 9 šio veikalo to- 
mai rodo, jog toks darbas yra įma- 
nomas ir tremtyje, kai netrūksta no- 
rų ir pasiryžimų, 

L. Andriekus 


METODO KLAUSIMAS SVARSTANT 
MUSŲ LIBERALIZMĄ 


Ligšiol pas mus nebuvo kilęs klau- 
simas, kokį metodą vartoti svarstant 
mūsų liberalizmą. Nūnai šį klausimą 
iškėlė dr. Juozas Girnius savo straips- 
nyje “TLiberalizmo klausimu" (Ai- 
dai 1956, nr, 4), Be kitko, jis pasi- 
sako ir prieš šių eilučių autoriaus 
pasirinktąjį metodinį kelią. Iš savo 
pusės jis siūlo kitą, jo manymu, tiks- 
lingesnį metodą. Kartą šiam klausi- 
mui iškilus, dera dėl jo atsiliepti ir 
išsiaiškinti, 


Kas apsprendžia metodo pasirinkimą, 


Metodas pasirenkamas pagal sie- 
kiamąjį tikslą, o šis mano atveju 
buvo dvejopas: mūsų liberalizmą 
pažinti ir jį vertinti. Siekiant pažin- 
ti tikrovinį liberalizmą, manding, nė- 
ra kito tinkamesnio būdo, kaip in- 
duktyvinis — įvestinis. Tokiu atveju 
imama atskiri reiškiniai bei galvose- 
nos faktai ir, iš jų daromi apibendri- 
nimai.bei principinės išvados. Kitas 

dalykas mūsų liberalizmą vertinti. 
Čia jau tenka vartoti deduktyvinį — 
išvestinį metodą, atseit — išeiti iš 
visuotinių principų ir juos taikyti at- 
skiriems mūsų liberalizmo reiški- 
niams bei galvosenos pasireiškimams. 

Mano pasirinkta ne tik dvigubas 
metodas, bet ir du išeities punktai. 
Liberalizmui pažinti išeita iš paties 
liberalizmo, tuo tarpų jam vertinti 
— iš bendro, visuotinio galvojimo. 
Kodėl antruoju atveju peršokta į 
kitą plotmę, atseit — kodėl nesilai- 
kyta tos pačios liberalizmo plotmės? 
Mano įsitikinimu, liberalizmas netu- 
ri savo visuotinių ir visiems lygiai 
suvokiamų. principų. Jis pats yra tik 
metodas, kuris, tiesa, paliečia prin- 
cipų sritį ir, ją liesdamas, reiškiasi 
įvairiopu subjektyvizmu bei reliaty- 
vizmu, Vertinti tad liberalizmą jo 
paties mastu būtų tas pats, kas im- 
tis subjektyviausio uždavinio, 

Kaip į tą dalyką žiūri J. Girnius? 
Jis siūlo vieną deduktyvinį — išves- 


tinį metodą ir pasisako už vieną 
plotmę, būtent — to paties liberaliz- 
mo. Kodėl? J. Girnius tariasi sura- 
dęs vieną liberalizmo mastą, kurį jis 
vadina “principiniu liberalizmu"'. Ma- 
nydamas, kad toks mastas galimas, 
J. Girnius kaip tiktai ir pasisako už 
mstodini monizmą. Ne tiek pasisako 
ir, sakyčiau, ne tiek pozityviai, kiek 
kritikuodamas manąjį metodinį dua- 
Lzmą. 

Metodinio klausimo J. Girnius savo 
straipsnyje specialiai neišskiria. 
Priešingai, jį įpina į esminį klausi- 
mą, būtent — kas yra liberalizmas 
apskritai, tiksliau — kas jo esmė. 
Metodo klausimas jam išsprūdo ta- 
da, kai jis savo turimą arba susida- 
rytą . liberalizmo esmės sampratą 
bandė lyginti su tikroviniu liberaliz- 
mu ir iškilusiomis dėl to diskusijo- 
Cirnius galvoja, kad blogas 
supratimas iškreipęs pačias 
diskusijas. 

Lietuviškojo liberalizmo vardu, pa- 
gal jį, “dengiama daug kas destruk- 
tyvaus", maišomos asmeninės laisva- 
maninės pažiūros su liberalizmo pa- 
žiūromis, prisiimamas antiklerikaliz- 
mas, kaip panieka krikščionybei ar 
katalikybei. Mūsasis liberalizmas esąs 
laicistiškas, laisvamaniškas, suplak- 
tas su skepticizmu, reliativizmu ir t.t. 

šią mūsų liberalizmo sampratą J. 
Girnius suveda į Br. Railos pažiūras. 
Jas dar paryškina DDT (Demokrati- 
nio Darbo Talkos) rezoliucijomis. 
Kadangi Br. Railos ir DDT rezoliu- 
cijų pažiūros, manding, mažai kuo 
tesiskiria nuo visų kitų mūsų libera- 
lizmo publicistų pažiūrų, tad lietu- 
viškojo liberalizmo apibūdinimas, ko- 
kį pateikia J. Girnius, daugiau bei 
mažiau tinka ir mūsų liberalizmo vi- 
sumai. Tuo atveju mudviejų su J. 
Girniumi požiūriai, sakyčiau, nesi- 
skiria. Tai pripažįsta, bent iš dalies, 
ir J. Girnius. Jo žodžiais, “jei iš tie- 
sų liberalizmas neturėtų mums dau- 
giau pasakyti, kaip pasakė DDT su- 
važiavimas, tektų sakyti be reikalo 
polemizavus su kun. St. Yla, nes ji 
buvus teisų, jei ne apskritai, tai bent 
mūsų liberalizmo atžvilgiu". 

Kur J. Girnius išsiskiria? šio lie- 
tuviškojo liberalizmo jis anaiptol ne- 
laiko atitinkančiu liberalizmo esmę. 
DDT rezoliucijos ir “Br. Railos su- 
gestijonuotoji liberalizmo interpreta- 
cija" J. Girniui atrodo “nepakanka- 
mai  reprezentatyvios liberalizmui 
apskritai". Jis susidaręs įspūdi, kad 
ir “kun, St. Yla priima liberalizmą. 
esant tuo, kuo jis yra Br. Railai... 
Abu vienodai supranta liberalizmą, 
nors, žinoma, nevienodai jį vertina", 
taigi, abu vienodai klysta bent sam- 
pratos požiūriu. 

Kiek kitaip galvoja Br. 
Lengvino slapyvardžiu jis 

"Jis (kun. S. Yla) liberalizmą pa- 
jėgia suprasti tik tikybiniu ir tik ro- 
mietišku požiūriu, ir taip žiūrėdamas 
ji visą randa klaida, laisvamanybe, 
bedievybe. Kun. Ylos straipsniai ne- 
sulaukė platesnių diskusijų iš kitos 
pusės, nes iš tikrųjų su taip falšyvai 


suprasto liberalizmo aiškintojų (m. 
p.Y) mažai kam tegali būti noro 
diskutuoti" (Santarvė 1955, nr. 7-8, 
p. 335). J. Girnius, žiūrėdamas ne 
tikybiniu, bet filosofiniu požiūriu, 
pasirodo, mūsų liberalizmą randa 


esant taip pat laisvamanišku. Mano 
“falšyvai suprastas liberalizmas" J. 
Girniui yra tas pats, kaip jį supran- 
ta ir Br. Raila. Dar daugiau, J. Gir- 
nius pirmiausia pakaltina Br. Railą 
“falšyvai"" supratus arba pagrindinai 
iškreipus liberalizmą, o tuo pačiu 
“suklaidinus" ir kun. Ylą. 


Faktiškai J. Girnius turi mintyje 
metodinę klaidą, kaip jis ją supran- 
ta, ypač mano svarstymų atveju. 
Pirmiausia, jo manymu, reikėjo išsi- 
aiškinti, kas yra liberalizmas apskri- 
tai, o paskui kalbėti apie tikrovinį 
lietuviškąjį liberalizmą. Tada, pagal 
jį, būtų buvę galima išskirti, kas 
mūsų liberalizmo atstovuose yra tik- 
ros liberalinės pažiūros, o kas tik 
laisvamanybė, laicizmas, antiklerika- 
lizmas. šito nepadarius, esą, daug 
kas iš abiejų pusių sumaišyta, suvel- 
ta, atseit — suveltas liberalizmas su 
laisvamanybe, laicizmu ir t.t. Be to, 
iš mano pusės, esą, perglobališkai 
užsimota, sakysim, įtraukiant į libe- 
ralizmą net nacionalizmą. Tuo būdu 
diskusijos tapusios bergždžios, daug 
ką apkartinusios ar net įskaudinu- 
sios. 


Iš tikrųjų, diskusijų kaip ir ne- 
būta. Beveik niekas rimtai nėjo aiš- 
kintis su manimi dėl pagrindinių bei 
esminių mūsų liberalizmo klausimų. 
Tačiau apkartimo nevengta rodyti 
atskirų ir dažnai asmeniškų atsišau- 
dymų forma. Pats Br. Raila, ku- 
riam J. Girnius priskiria ypatingą 
laisvamaniškumą ir  antiklerikaliz- 
mą, piktinosi nekartą tuo, kad šitai 
įsakmiai buvo įvardinama mano 
straipsniuose. Neabejoju, kad labiau- 
siai įskaudinančios turėjo būti mano 
“globališkosios" išvados bei apiben- 
drinimai, padaryti iš atskirų lietu- 
viškojo liberalizmo reiškinių. Tai 
ir yra metodo išvada. Pasirinkęs in- 
duktyvinį metodą, aišku, nega'ėjau 
nedaryti išvadų, atseit — išvengti 
“globališkumo".: Nemanau, kad to 
būtų galima išvengti vartojant ir J. 
Girniaus siūlomąjį tik deduktyvinį 
metodą. Įspūdžiai ir įsiskaudinimai 
bei apkartinimai yra subjektyvus 
dalykas ir jie negali, manding, ap- 
spręsti nei metodo tikslingumą, nei 
jo sėkmingumą. Diskusijų bergždu- 
mo įspūdį J. Girnius galėjo susida- 


ryti tik iš to, kad iš mano oponen- 
tų pusės neita į rimtas diskusijas, 
o bergždžiai jautrintasi. 


Kaip žiūrėti į J. Girniaus 
siūlomąjį metodą? 
Galvojant atitrauktai, J. Girniaus 
siūlomasis deduktyvinis metodas nė- 
ra negalimas. Visuomet pirma išsi- 
aiškinama, kas yra dalyko esmė, o 
paskui bandoma atskirt, kas su es- 
me nesiderina. Konkrečiai kalbant, 
aišku, būtų naudingiau pirma su- 
prasti kas yra liberalizmas, o po to, 
pagal patarlę, atsijoti grūdus nuo 
pelų: patį liberalizmą nuo to, kas 
vadintina kitais vardais. Bet ar tai 
galima kaip tiktai liberalizmo atve- 
ju? Ar galima rasti vieną visuoti- 
niai priimtą mastą, kuris mums pa- 
sakytų, kas yra liberalizmo esmė. 
Skaitytojai pamena kaikurių mū- 
siškių tvirtinimą, kad liberalizmas 
neturi vienos biblijos, atseit — vie- 
no savo šaltinio bei masto. Jeigu to- 
kį vieną mastą — kad ir principinį 
— bandytume jiems nurodyti, ar ta- 
da nepasikartotų priekaištai (kaip 
tai buvo padaryta man iš A. škė- 
mos pusės), jog mes “išsigalvojame 
savo tezes" ir pagal jas norime atsi- 
joti mūsų liberalizmą: išskirti, kas 
sutinka su “mūsų" tezėmis, kas ne. 
Pats J. Girnius pripažįsta, kad li- 
beralizmas yra daugiažodis. šito 
daugiažodiškumo bei daugiaprasmiš- 
kumo nepašalina ir jo pasirinktasis 
“principinis liberalizmas". Kas gi jis 
yra? Atsakymų bus tiek, kiek ir at- 
sakančiųjų. Anaiptol ne dėl to, kad 
atsakantieji nežinotų pagrindinių li- 
beralizmo elementų. Atsakymai pasi- 
dalintų ir išsiskirtų dėl pačios tų 

elementų interpretacijos. 

Esminiais liberalizmo bruožais J. 
Girnius laiko tris dalykus: 1. ne- 
lygstamos žmogaus vertės pripažini- 
mą ir vengimą bet kurios diskrimi- 
nacijos, 2. tiesos ir laisvės santykių 
sprendimą ir 3. demokratijos išpa- 
žinimą. "Tuos tris bruožus būtų ga- 
lima „įvardinti humanizmo, individua- 
lizmo ir demokratizmo elementais. 
Visi tie trys dalykai turi tačiau skir- 
tingiausias savo interpretacijas. 

Toli neinant, imkime mūsų libera- 
lizmo atstovo Henriko Blazo supras- 
tąjį individualizmą (Varpas 1953, nr. 
1, p. 86)). Pagal jį individualizmo 
elementus sudaro: humanizmas, li- 
beralizmas ir demokratija. Elemen- 
tų santykis, kaip matome, nedaug 
tesiskiria, bet skiriasi jų interpreta- 
cija. J. Girnius humanistinį elemen- 
tą — žmogiškosios vertės pabrėžimą 
— kildina iš krikščionybės, o H. Bla- 
zas iš “individo mintijimo atsipalai- 
davimo nuo Bažnyčios priežiūros ir 
cenzūros". J. Girniui tolerancija yra 
krikščioniškosios artimo meilės tęsi- 
nys arba bent papildinys, o H. Bla- 


zui "tolerancija seka iš humanizmo", 


reikia suprasti — tokio, kuris atsi- 
palaidavęs nuo krikščionybės. 
Vakarietinis humanizmas, pasak 


J. Maritaino, turi religinius ir trans- 
cendentinius šaltinius, be kurių jis 
būtų nesuprantamas pats sau. Ta- 
čiau nuo renesanso laikų vakarieti- 
nis pasaulis palaipsniui prisiėmė 
antireliginį humanizmą. Taip žmogiš- 
koji vertė ir laisvė, kitados buvu- 
sios krikščionybės idėja, šiandien 
daromos ateizmo ir pagonizmo žai- 
dimu (plg. Humanisme Integral, Pa- 
ris 1936, p. 13-14). 


Fr. Heer, rašydamas apie europi- 
nės demokratijos šaknis nuo 8 ligi 
18 amžiaus, mini šiuos laisvės sąvo- 
kos išsiskleidimo tarpsnius: prigim- 
tinę teisę, liaudies suverenitetą, vi- 
suomenės “sutartį", pasipriešinimo 
teisę ir žmogaus-piliečio teisę. Šioj 
raidoj seniausia ir pirminė vieta pri- 
klausanti Bažnyčiai, ypač prigimti- 
nės teisės puoselėjimo ir gynimo po- 
žiūriu (plg. "Tausenjaehriger euro- 
paeischer Nonkonformismus: Frank- 
furter Hefte 1954, Hf. 2). Panašiai 


teigia ir Tuebingeno prof. Eduard 
Spranger. Pagal jį, žmogiškosios 
teisės, kaip neliečiamos, ir laisvė 


esančios religinės kilmės ir ta pras- 
me jos reiškiančios “ewig liberale 
Urprinzip" (plg. Was heist libera- 
lismus: Universitas 1953, Hf. 5). 
šiems autoriams būtų artimesnis 
ir J. Girniaus požiūris, nes jis taip 
pat pabrėžia vadinamų liberalinių 
elementų (bent pirmojo) religinę 
kilmę. Tačiau rasime daugybę au- 
torių, kurie tuos pačius elementus 
laikys politinės kilmės dalykais. V. 
Sezemanas teisingai pastebi, kad 
“prancūzų revoliucija suprato lais- 
vę ir lygybę grynai politine prasme, 
kaip demokratinę santvarką, sutei- 
kiančią piliečiams lygias teises" 
(Krikščionybė ir socializmas: Aka- 
demikas 1936, nr. 6, p. 141). Rodos, 
yra esminis skirtumas, ar demokra- 
tinė santvarka suteikia žmogui lais- 
vę ir lygias teises, ar žmogus jas 
turi pačia savo prigimtimi bei pri- 
gimtinės teisės pagrindu, o demokra- 
tija, kaip ir kiekviena kita santvar- 
ka, privalo jas saugoti ir gerbti. 

Liberalizmas yra laicistinė siste- 
ma, kuri esminėms vertybėms atima 
jų kilminį sakralinį charakterį. Jis 
viską matuoja ir vertina tik politi- 
niu mastu. Dėl to liberalizmo esmei 
politika priklauso daugiau, negu bet 
kuri principinė plotmė. Net į šią plot- 
mę liberalizmas ateina su savuoju 
metodu — divide et impera. Libera- 
lizmas yra ne tik laicistinis, bet ir 
dalomasis, analitinis, pluristinis me- 
todas, kai tuo tarpu principinė plot- 
mė yra paženklinta jungimu, sinte- 
ze, vienybe. 

liberalai prieš monistinę 
liberalizmo sampratą 


Patys 


J. Girniaus siūlomasis “principinis 
liberalizmas" negali būti visiems 
vienodai suvokiamas ir priimtinas ne 
tik dėl skirtingiausių interpretacijų. 
Jis nepriimtinas ir dėl to, kad libera- 
lizmas visų pirma yra tikrovinis ir 
pritaikomasis metodas, priklausąs nuo 
vietos ir laiko skirtybių. Ta prasme 
įsidėmėtinas šių dienų Liberalų In- 
ternacionalo autoriteto John M. Scot- 
to įspėjimas patiems liberalams, ku- 
rį jis yra patiekęs savo pranešime 
apie europinį liberalizmą. Kalbėda- 
mas apie liberalizmo principą, jis 
duoda tokį palyginimą: “Jeigu jūs 
dalinsite du iš dviejų, gausite vieną, 
o jei dalinsite keturis iš dviejų, gau- 
site du. Rezultatas skirtinga, bet 
principas dalinti iš dviejų, yra pasto- 
vus'. Panašiai ir “liberalizmas, jo 
"o4žiais, yra 'a body of principle', bet 
šis "body' duoda skirtingus rezulta- 


tus, žiūrint atskiro laiko ir taikant 
ji skirtingoms aplinkybėms. Yra 
juokinga prileidinėti, tęsia jis, kad 


liberalinis atsakymas būtinai turi 
būti tas pats britų problemoms, kaip 
ir liberalinis atsakymas belgų pro- 
blemoms. Jeigu taip būtų, tai libe- 
ralizmas būtų dogma, o ne 'a body 
of principle'.“ 

Scottas pabrėžia, kad liberalizmas 
"įvairiuose kraštuose turi skirtingas 
kryptis, o visiems bendras “princi- 
pas" yra — kovoti prieš jėgą. Skan- 
dinavijoje, jo žodžiais, liberalai ko- 
voja prieš valstyb, laikomą socialis- 
tų rankose, Vokietijoje — prieš oku- 
pacines jėgas, Kanadoje — prieš 
JAV priespaudą ekonomiškajam Ka- 
nados gyvenimui, Prancūzijoje — 
prieš komunistų partiją, o “per visą 
Europą jie (liberalai, Y) yra prieš 
Bažnyčios jėgą" (plg. European Li- 
beralism, Cambridge 1950, p. 3-4). 


Scotto minimas “principas? ma- 
žiausiai teturi ką nors bendra su J. 
Girniaus “principiniu  liberalizmu''. 
Scotto “principas" yra politinės ko- 
vos dalykas. Liberalizmas, Scotto su- 
pratimu, nenori būti dogma princi- 
piškumo prasme, bet jis yra dogma 
politinės ir priešbažnytinės kovos 
prasme. Tuo būdu J. Girniaus “prin- 
cipinis liberalizmas" kertasi ne su 
"politiniu liberalizmu", bet su pačia 
liberalizmo esme, kuri yra ne prin- 
cipiška, o politiška. Būdamas poli- 
tiškas, liberalizmas yra ir tikroviš- 
kas arba tikrovei labiausiai palenk- 
tas bei nuo jos priklausomas. štai ko- 
dėl J. Girniaus siūlomasis deduktyvinis 
metodas, mano supratimu, negali bū- 
ti tikslingas. Priešingai, tikslinges- 
nis induktyvinis metodas, atseit — 
visų pirma pažinti tikrovini libera- 
lizmą, mūsų atveju lietuviškąjį. Po 

to arba pagrečiui dar būtų galima 
palyginti su prancūziškuoju, anglo- 
saksiškuoju, slaviškuojųu ar germa- 
niškuoju ir tik tada daryti išvadą, 
kas yra esmiška ar principiška 'li- 
beralizmui apskritai“. 

induktyvinį 


Ko siekta, panaudojant 


metodą 


Tuo keliu iš mano pusės ir buvo 
eita. Imta atskiri klausimai, telkta 
medžiaga iš mūsų liberalinės spau- 
dos, iš įvairių jos publicistų, neiš- 
skiriant nei pačių jauniausiųjų. Siek- 
ta dokumentuoti jų pasisakymus, 
juos suvesti-į atskirų klausimų gru- 
pę ir taip išgauti galimai bendres- 
nę (apibendrintą) jų  galvosenos 
kryptį. Išvados, kurias teko daryti, 
suprantama, buvo atremtos ne vien 
į cituojamus pasisakymus, bet ir i 
visą perskaitytą medžiagą. Ryškin- 
damas principinę arba su. principais 
susiliečiančią mūsų. liberalizmo at- 
stovų galvosenos pusę, kartu sten- 
giausi ir ją vertinti — visuotiniojo 
arba krikščioniškojo galvojimo švie- 
soje. Susivokti dabartinėje liberali- 
nėje dialektikoje man padėjo ir ta 
praeities spauda (nuo "Aušros" ligi 
1935), kurią kitažos teko perskleisti 
ir pastudijuoti. Jau tada buvau pa- 
stebėjęs, kad daugelio nesusiprati- 
mų priežastis mūsų polemikose bu- 
vo ta, jog mūsų liberalizmo atstovai 
į tuos pačius dalykus žiūri skirtin- 
gai, tas pačias sąvokas vartoja ki- 
ta prasme. Tai matome ir šiandien. 


Liberalizmas, kaip žinia, neturi sa- 
vitų sąvokų, Jis vartoja tas pačias 
visuotinąsias, kurios, žiūrint žodiš- 
kai, neatrodo skirtingos. Visas skir- 
tumas glūdi interpretacijoje. Šį fak- 
tą. atrodo, pripažįsta ir J. Girnius. 
Jis dažnai prisimena “specifinę li- 
beralizmo interpretaciją", tačiau ją 
atmeta, kaip nesuderinamą su “prin- 
cipiniu liberalizmu". Ir čia jo mo- 
nistinis metodas susikerta su ma- 
nuoju. Mano dualistinis metodas at- 
siremia į sąvokų interpretacijos dua- 
lizmo faktą. Tuo tarpu J. Girniaus 
metodas jieško vienos tariamai prin- 
cipinės interpretacijos Mano užda- 
vinys parodyti ir išryškinti esamą 
interpretacijų išsiskyrimą, kurio mes 
nebepakeisime, nes tai yra įvykę il- 
go laiko bėgyje. Tuo tarpų J. Gir- 
nius, pripažindamas, kad “skirtybių 
nepanaikinsime", vis dėlto jieško 
principinio derinio. 


Koks gi buvo mano tik:las ryškin- 
ti interpretacijų skirtumą? Ar su- 
niekinti mūsų liberalus, kaip ne vie- 
nas mano oponentas skubėjo pa- 
reikšti? Man rodos. daugiau pan'e- 
kina liberalą tai, kad jis pats ncži- 
no, kas priklauso liberalinci in'er- 


pretacijai, ir galvoja esąs niekina- 
mas, kas turėtų būti jam, susipra- 
tusiam ir sąmoningam, tik pasidi- 
džiavimas. Kas nori būti liberalas, 
težino kodėl jis galvoja taip, o ne 
kitaip, Lygiai svarbu žinoti ir ki- 
tiems, kur ir kaip mes išsiskiriame. 
žinodami, ką vieni ir kiti tuo pačiu 
klausimų galvojame ir ką tas pačias 
sąvokas vartodami norime pasakyti, 
mes galėtume pasiekti ir didesnio 
visuomeninio susipratimo. Tik clara 
pacta claros faciunt amicos! "Tuo 
tarpu nūnai polemizuojame ir erzi- 
namės arba erziname nesąmoningą 
visuomenę, kuri nesuvokia pagrin- 
dinių mūsų skirtybių ir nesuvoks tol, 
kol nebus jai išryškinta. 


šito ryškinimo kol kas negalime 
laukti iš mūsų liberalizmo atstovų 
pusės. Mūsų liberalizmo kryptis dar 
tebėra labai publicistinė, propagan- 
dinė. Ryškiausieji mūsų liberalizmo 
vadai, nuo Kudirkos ligi Railos, buvo 
ir yra tik publicistai — sakyčiau, ne 
liberalizmo interpretatoriai, bet pro- 
pagatoriai. Poleminis, politinis, prak- 
tinis reikalas jiems buvo ir tetėra 
pirmaujantis. Šio reikalo konte!ste 
užgriebiamos ir sąvokos su gana 
stereotipiška jų interpretacija. Iš es- 
mės jos neaiškinamos. Nelebai 
mėgstama, kai šitai imasi daryti kiti. 
Sąvokinis mūsų galvojimas arba ban- 
dymas mūsų liberalinį galvojimą ryš- 
kinti sąvokų plotmėje iš jų pusės 
kartais  ironizuojamas “sąvokiniu 
žongliavimu". Liberalinė mūsų pub- 
licistika, sakytume, pati vengia at- 
skleisti tikruosius liberalinio galvo- 
jimo skirtumus ir prisibijo, kad kiti 
to nedarytų. Gal tai laikoma nenau- 
dinga politiškai ar psichologiškai. 
Bet ar tai naudinga visuomen'nam 


ir kultūriniam mūsų tautos bręs- 
mui? 
Kol mūsų liberalizmas nerodo 


ženklų ryškinti ir filosofiškiau api- 
brėžti savąjį kelią, tol ir mūsų pa- 
stangos, ryškinant esamus skirtu- 
mus, negali būti palankiai sutinka- 
mos. Su tuo faktu, kaip laikinai ne- 
išvengiamu, reikia skaitytis ir kant- 
riai jį pakęsti. Antra vertus, mūsų 
visuomenės  sąmonėjimo vyksmas 
reikalauja, kad esamus skirtumus 
galimu atvirumu ir blaivumu toliau 
ryškintume. Pažiūrų dualizmas mūsų 
tautoje yra įvykęs faktas ir jokios 
neutralizavimo, retušavimo, vieniji- 
mo ar derinimo pastangos jo nebe- 
pakeis. Neutralizuoti gal ma asme- 
ninius ar grupinius santykius, bet ne 
pažiūrinius skirtumus. šalia šių 
skirtumų mes juk visad turėsime 
bendruosius žmogiškuosius ir taut'- 
nius jungties pradus. Turėsime ir 
kitu bendrų interesų, kurie mums 
padės kendradarbiauti. ; 


Netiksliai suprasta “principinio 
liberalizmo" plotmė 


Atrodytų, kad mudu su J. Gir- 
niumi turėjome panašias intencijas, 
būtent — palengvinti  visuomenini 
supratimą. Bet mudu išsiskyrėme 
pažiūromis tiek į tikslą, tiek į būdą 
jam siekti. J. Girniaus, atrodo, siek- 
ta apvalyti liberalizmą nuo jo gim- 
tosios nuodėmės — laisvamanybės, 
laicizmo, antiklerikalizmo, subjekty- 
vizmo. Šitai pagal jį savaime įvyktų, 
suradus liberalizmui principinę plot- 
mę. Visa, kas šiai plotmei nėra esmiš- 
ka, tektų iš liberalizmo išjungti. 

Tai būtų radikalus ir gana naujas 
liberalizmo reformos bandymas. Pa- 
gal tai, kaip J. Girnius supranta prin- 
cipinį liberalizmą, reiktų iš vienos 
pusės laukti liberalizmo priartėjimo 
visuotiniajai galvojimo plotmei, iš 
antros pusės — reiktų sutikti su kai 
kuriais J. Girniaus siūlomais kom- 
promisais visuotiniojo, bent krkščio- 
niškojo, galvojimo sąskaiton. 


J. Girniaus bandymas yra įdomus 
ta prasme, kad jis jieško principinio 
sprendimo, išeidamas iš vadinamų 
Hiberalinių principų. Kas gi tie libe- 
raliniai principai? Ar jie turi ką 
bendra su liberalizmu, ar jie yra jam 
saviti? Ar tie principai nėra vi- 
suotiniosios plotmės dalykas, tik li- 
beralizmo pasisavinti, lyg ir mono- 
polizuojami ir savo interpretacija 
perkeičiami? Iš to savinimosi tačiau 
anaiptol neseka, kad tie principai yra 
nustoję būti, kuo jie buvo visuoti- 
niajai plotmei. Kalbėti apie juos, kaip 
liberalizmo esmės dalyką, manding. 
yra tikrai netikslinga. Tie liberalinai 
principai, kiek jie buvo ir yra vi- 
suotiniai ir visiems bendri, tiek jie 
buvo ir bus visiems priimtini. Dėl 
to būtų didžiausia nesąmonė juos 
pulti, kritikuoti ar nuo jų atsiriboti. 
Kai puolamas ar kritikuojamas libe- 
ralizmas, tai puolamos iškraipos, ku- 
rias jis padarė ar daro visuotiniųjų 
liberalinių princpų srityje. Pats J. 
Girnius kaip tik tuo pačiu pagrindu 
plaka “specifinę liberalizmo inter- 
pretaciją". Jis kalba apie liberaliz- 
mo neigiamybes, turėdamas galvoje 
visus tuos interpretacinius elemen- 
tus, Kurie iškreipia visuotiniuosius li- 
beralinius principus. Ir vis dėlto 
šiuos principus jis priskiria libera- 
lizmui, o ne visuotiniajai plotmei. 
Atrodo, kad J. Girnius neišskyrė są- 
vokų:  “liberaliniai principai" ir 
“principinis liberalizmas". Liberali- 
niai principai tiek savo kilme, tiek 
ir esme mažiausiai priklauso libera- 
lizmui. Principinio liberalizmo niekad 
mebuvo ir nėra, o tai, ką J. Girnius 
vadina šiuo vardu, tėra jo paties iš- 
vestinis (deduktyvinis) dalykas iš li- 
beralinių principų,  priklausančiųjų 


visuotiniajai plotmei. ča, atrodo, ir 
glūdi J. Girniaus monistinio metodo 
svarbiausioji paklaida, 

Norėdami taisyti tikrovinį libera- 
lzmą, patys šviesieji liberalai (buvę 
ar ligi galo tokiais išlikę), kaip La- 
gare, Fr. W. Foerster, J. Burcharat, 
Rathenau ir kiti, nejieškojo “princi- 
pinio liberalizmo", o kalbėjo apie rei- 
kalą grįžti prie visuotiniųjų principų 
ir jų tikrosios plotmės. Kiti iš jų 
turėjo drąsos kalbėti apie krikščio- 
nybę, kaip visuotiniausią  plotmę. 
Krikščionybė ne tik neišsižada visuo- 
tiniųjų liberalinių principų, bet visu 
rūpestingumu saugo jų integralumą. 
Jos kova prieš liberalizmą, faktiškai 
ir yra kova už tų liberalinių princi- 
pų išsaugojimą nepažeistoj interpre- 
tacijoj. Šitai aiškiai yra pabrėžęs ir 
pop. Leonas XIII, vertindamas libe- 
ralizmą savo enciklikose. 

J. Girnius tad be reikalo įžvelgė 
pavojų ten, kur jo nėra. Prieš tokį 
liberalizmą, kuris būtų laisvas nuo 
laicizmo, laisvamanybės, antiklerika- 
lizmo ar reliativizmo bei subjektiviz- 
mo, tikriausai nesiruošė niekas iš 
katalikų kovoti. Tokį liberalizmą, jei- 
gu iš viso šis vardas čia tinka, jie 
patys atstovauja, nes pirmine ir es- 
mine prasme jis yra krikščioniškas. 

Ta prasme katalikams nereikia 
jieškoti, kas yra liberalizmas apskri- 
tai ar principinis liberalizmas, kad 
galėtų vertinti tikrovinį liberalizmą 
bei jo interpretacijas. Jiems užtenka 
visuotiniojo galvojimo plotmės ir tų 
visuotiniųjų liberalinių principų. Be- 
rods ne kitaip elgėsi ir pats J. Gir- 
nius, kai jis vertino, sakysime, Ka- 
rolio Jasperso egzistencializmą. Ta- 


da jis nejieškojo “egzistencializmo 
apskritai" ar “principinio egzisten- 
cializmo"', bet rėmėsi bendrais gal- 


vojimo principais. šiuo atveju jis 
pats ėjo dualistiniu keliu, vartoda- 
mas ir induktyvinį ir deduktyvinį me- 
todą. Koks tad buvo reikalas nūnai, 
liberalizmo atveju, jieškoti monisti- 
nės plotmės ? 


Mūsų noras ir būdas pasitarnauti 
visuomenei 


Kaikas galvoja, kad J. Girnius no- 
rėjęs mūsų liberalinės visuomenės, 
ypač jaunuomenės, dėmesį pakreipti 
naujų idealistinių jieškojimų keliu. 
Tokios intencijos, jeigu jų iš tikro tu- 
rėta, negali būti peiktinos. Tam tik- 
ras nerimas ir netikrumas mūsų li- 
beralinės visuomenės dalyje tikrai 
jaučiamas. Galimas dalykas, kad 
bręsta išvidinis reikalas pačiam mū- 
sų liberalizmui susirasti teisingesnį, 
savitesnį ir su visuotiniąja prineipi- 
ne plotme suderintą kelią. 

Kartą ir šių eilučių autoriui teko 
kalbėtis su vyresnės kartos mūsų li- 


beralizmo atstovais, kudirkinės kryp: 
ties. Į klausimą, ar nebūtų metas 
jieškoti tikslesnių liberalizmo spren- 
dimų, suderintų su mūsų tautos se- 
nąja tradicija, jie atsiliepė tokiu at- 
sakymu: tam reikalui neturime žmo- 
nių. Šiuose žodžiuose reikia įskaity- 
ti norą ar bent pritarimą reformos 
minčiai. Kaip tik dėlto mūsų, libera- 
lizmo pašaliečių, svarstymai jų pro- 
blemų (kiek jos susiliečia su mūsiš- 
kėmis) kaip tiktai galėtų ir jiems 
daug patarnauti, Tačiau pasitarna- 
vimas gali būti ir netikslus. Jaunes- 
niems ir ypač mažiau kritiškiems 
mūsų liberalams galima sudaryti iliu- 
Ziią, kad reformos pradmenys slypi 
pačiame liberalizme, o ne šalia jo. 
Tokią iliuziją sukuria ir J. Girniaus 
“principinis liberalizmas". Tai, kas 
dar jieškotina ar kurtina, negali bū- 
ti laikoma esamu. Pats J. Girnius 
savo straipsnį, o tuo pačiu ir princi- 
pinio liberalizmo tezes, laiko dar dis- 
kutuotinais dalykais. Tuo tarpu ne- 
diskutuotina yra bendroji principinė 
plotmė. Kodėl ši plotmė negalėtų bū- 
ti ryškinama, atskleidžiama, prista- 
toma ir mūsų liberalinei visuomenei 7 
Tai vienas galimas kelias, kuris ne- 
turėtų nedominti mūsų liberalų, ypač 
tų, kurie nuoširdžiai norėtų jieškoti 
kokio nors susiderinimo su šia plot- 
me. Psichologiškai jiems nebus leng- 
va sutikti su mintimi, kad jiems rei- 
kia grįžti į tai, ko buvo atsisakę. 
Gal jie atsisakė pirmiausia krikš- 
čioniškosios plotmės, o nūn pasiro- 
do, kad ši ir visuotinioji plotmės yra 
pernelyg artimos. Nežiūrint šio ga- 
limo sunkumo, vis dėlto turim pri- 
pažinti ir kitą faktą, kad atsiranda 
vis daugiau žmonių, kurie nebesiten- 
kina neribotu individualistiniu gal- 
vojimu. | 


Antra vertus, mes negalime atsi- 
sakyti pastangų pažinti mūsų libe- 
ralizmo tikrovę, kokia ji yra — ypač 
su jos “destruktyvumais"' ir “prie- 
dangomis". Čia vėl pavojinga kurti 
iliuziją, kad mūsų liberalizme nieko 
nera bloga, arba kas bloga, tai ne- 
bepriklauso liberalizmui, o kažkuriems 
kitiems “vardams". Žiūrint nomina- 
listiškai, tiesa, galima tokius atribo- 
jimus daryti. Bet jei mūsų libera- 
lizmas yra antiklerikališkas, laicis- 
tiškas, laisvamaniškas, tai vis dėlto 
mes negalime šio fakto nei slėpti, 
nei pro jį tylomis praeiti. Kitaip 
mes bėgtume nuo tikrovės pažinimo 
— kažkurių visuomeninės ramybės 
sumetimų dėlei. 


Vienas bičiulis man rašo: “J. Gir- 
nius visų pirma turėtų įtikinti libe- 
ralus, kad jie priimtų jo principinį 
liberalizmą, o tik tada kritikuoti ta- 
ve, kam tu jiems priskiri tai, ko jie 
neturi". pš 

Ne mūsų kaltė, kad prie libera- 
lizmo, kaip labai plačios ir atviros 
plotmės, prisiplaka destruktyvūs ele- 
mentai. Šitai yra pastebima nevie- 
name krašte. Bet ar viskas, kas des- 
truktyvu, laikytina tik prisiplaku- 
siais dalykais? Neseniai H. Rausch- 
ning paskelbė veikalą “Masken und 
Methamorphosen des Nihilismus. 
Der Nihilismus des XX. Jahrhun- 
derts" (Frankfurt a. M. — Wien 
1954). Autorius pabrėžia, kad nihi- 
lizmas priklauso tai dvasinei srovei, 
kuri prasidėjo su renesansu ir kuri 
siekia absoliutaus žmogaus savaran- 
kiškumo. Nihilizmas esąs toks dva- 
sinis vyksmas, kurį daugelis suvo- 
kia kaip išlaisvinimą bei išsilaisvini- 
mą. Faktiškai šis vyksmas atpalai- 
dojąs Žmogų iš bet kurių ryšių su 
būties pagrindu, su tiesa ir vertybė- 
mis, su bendruomene ir žmogiškomis 
institucijomis. Blogiausia, kad šis 
nihilistinis vyksmas siekiąs sukurti 
naują žmogaus sąmonės padėtį ir 
pasidaryti pastoviai veikiančia isto- 
rine jėga. šių dienų nihilizmas pasi- 
reiškiąs įvairiomis galimomis formo- 
mis ir dangstosi įvairiomis kaukėmis. 
Norint nihilizmą nugalėti, esą, reikia 
visų pirma jį gerai pažinti, — pa- 
žinti, kuo jis dangstosi, kokias nau- 
jas formas prisiima arba kaip įsilie- 
ja į senąsias. 

Tų formų, ypač politinių, šiandien 
yra įvairių. Jos bandoma išskirti 
paprasta krypčių .bei srovių klasifi- 
kacija: vienos vadinamos socialisti- 
nėmis, kitos nacionalistinėmis, dar 
kitos liberalinėmis. Nežiūrint forma- 
linių "skirtumų, jos turi ir nemaža 
panašumų. J. Girnius būtų linkęs ri- 
botis tik  formaliniais skirtumais ir 
nejieškoti panašumų. Dar daugiau, 
jis labai nepalankiai sutinka tuos au- 
torius, kurie kalba apie srovių gimi- 
nystes. Tačiau giminystės yra, ir pro 
tą faktą negali praeiti joks stebėto- 
jas. Galima nesutarti dėl vieno tų gi- 
minysčių vardiklio, sakysim, ar mes, 


kaip Rauschning, vadinsime jį nihi- 


lizmu, ar laicizmu su savo palydo- 
vais — laisvamanybė ir antiklerika- 
lizmu. Bet nuo to pats „giminystės 
faktas nepasikeis. 


Svarstydami lietuviškojo gyveni- 
mo, negeroves, mes taip pat negali- 
mę; praeiti pro dvasinę srovių gimi- 
nystę. Pats J. Girnius pripažįsta, kad 
mūsų.. liaudininkai ir socialdemokra- 
tai yra. “tie, kurie. tiesiog oficialiai 
atstovauja liberalizmui (ypač pir- 
mieji, bet kultūrinėje srityje jo pa- 
grindo šaukiasi ir antrieji)". Man 
rodos, juo labiau reikia - priimti dė- 
mesin ir nacionalistinių grupių ofi- 
cialius prisipažinmus prie jų“ libera- 
lizmo. Tuo būdu mūsų atveju yra 
vienas giminystės vardiklis — libe- 
ralizmas. Kalbant apie negeroves, 

kiek jos susietos su specifinėmis li- 
beralizmo interpretacijomis, kaip tik 
ir tenka nesiriboti viena srove. Ne- 
žinau, kodėl J. Girnius man prime- 
na: “Ar tam tikrų lietuviškojo gy- 
venimo neigiamybių iškėlimui nebūtų 
buvę kun. St. Ylai sėkmingesnis ke- 
lias tiesus dėl jų pasisakymas, negu 
tokie globališki kaltinimai, kurie ne- 
teisingai vienan katilan sukišo kal- 
tuosius su nieko nedėtais (ir ta pras- 
me, kad neskyrė “liberalų" nuo “na- 
cionalistų"'...)? J. Girnius turėtų 
patikslinti, kaip jis supranta tiesų 
pasisakymą dėl negerovių, kuris ta- 
čiau neturėtų nei kaltinimo atspal- 
vio, nei globališkų apibendrinimų. J. 
Girnius galvoja, kad “liberalizmo 
klausimas mūsų spaudoje kilo ne iš 
teorinio dėmesio, o iš praktinių mo- 
tyvų'. Gal dėlto jis laukė ir iš ma- 
nęs daugiau praktiškai “tiesaus pasi- 
sakymo"'. 


Ką reiškia praktiškai taisyti 
liberalizmo negeroves ? 


Iš tikrųjų, pats liberalizmas nuo- 
lat save taiso praktiškai. To siekia 
vokiečių  neoliberalizmas, prancūzų 
spritualistinis, humanistinis, socia'is- 
tinis liberalizmas. Pas mus praktiš- 
kai taisomas liberalizmas nūnai san- 
tarvininkų ir "kairiųjų" tautininkų. 

Tokios reformos, kaip rodo patir- 
tis, nepasiekia platesnio tikslo. Jos 
tik skaldo liberalizmą į atšakas, sro- 
ves, kryptis. Jos mažai tepa'iečia 1i- 
beralizmo visumą, mažai tekeič'a jo 
tikrovė. Štai kad ir spiritualistinių 
liberalų pasisakymas: prieš senąjį li- 
beralizmą. Rodos, labai skambiu re- 
habilitacijos vardu P. Lhoste-La- 
chaume (Rėhabilitation du Libera- 
lisme, Paris 1954) iškelia senojo li- 
beralizmo negeroves: kaltina “siste- 
mingai ignoravus moralę ekonominė- 
je srityje", vartojus “nežmoniškus 
išnaudojimus". Ką gi jis siūlo savuo- 
ju spiritualistiniu liberalizmu? Nie- 
ko naujo, tik kritikuoja socialinį ka- 
talikybės charakterį ir augština tą 
pačią individualistinę moralę. Nauja 
“rehabilitacija"". neperžengia sociali- 
nio nemoralumo, kurį atstovavo se- 
nasis liberalizmas, nejieško naujos 
socialinės moralės pagrindų, tačiau 
nepripažįsta krikščioniškosios, kaip 
tai darė senasis liberalizmas. ' 

Praktiškosioš reformos, neatremtos 
į principinį: persilaužimą, manding, 
negali „būti: sėkmingos: Nesėkmingi 
buvo ir. socializmo. bandymai save 
taisyti, kol. pagaliau neprieita radi- 
kaliai ir: principiškai atsisakyti isto- 
rinio materializmo. Jeigu panašiu ke- 
liu pasuktų ir liberalizmas, jeigu jis 
atsisakytų: specifinės interpretacijos, 
tada tektų laukti ' didesnių ir palan- 
kesnių permainų: Bet -atsisakyti sa- 
vos interprėtacijos'-neiškia apgalėti 


subjektivizmą, individualizmą, relia- 
tivizmą ir artėti į objektyviąją, vi- 
suotiniąją plotmę. Laipsniškai turėtų 
švelnčti ir laisvamaniškumas, laiciz- 
mas, antiklerikalizmas, Visiškai iš- 
nykti jie negali, ypač laicizmas, nes 
kitaip liberalizmas nebetektų savo 
egzistencijos pagrindo. 

Pabrėždamas principinį kelią libe- 
ralizmui reformuoti arba apvalyti jį 
bent nuo destruktyvinių pasinešimų, 
aišku, negaliu nesutikti su J. Gir- 
niumi, kuris savo svarstymų svorį 
taip pat perkėlė į principinę plot- 
mę. Pasisakiau tik prieš jo metodą. 
Galimas daiktas, kad J. Girnių bus 
kiek apsprendęs Ortega y Gassetas, 
kurio tezėmis jis apsčiai rėmėsi. Šis 
ispanų liberalų filosofas bei sociolo- 
gas buvo reformistas ne principine, 
bet Kkompromisine prasme. Jis jieš- 
kojo vidurio tarp liberalinio reliati- 
vizmo ir visuotinosios absoliutinės 
tiesos. Toks vidurys iš tikro nėra ga- 
limas arba galimas tik filosofinėje 
konstrukcijoje. Atitinkamai negali 
būti vidurio ir tarp tikrovinio relia- 
tivizmu pagrįsto liberalizmo ir vi- 
suotiniosios principinės plotmės, Li- 
beralizmas arba artėja į visuotiniąją 
plotmę arba nuo jos tolsta. Arteda- 
mas, jis ją laipsniškai pripažį-ta ir 
paremia, o toldamas ją griauna, ir 
tai yra jo nihilistinis vaidmuo. Iš to 
susidaro įvairios liberalizmo ne tik 
formos, bet ir formacijos, Kaip pa- 
tirtis rodo, nei viena formacija dar 
nėra laikoma idealiniu viduriu. Li- 
beralizmas pats iš savęs neturi jokio 
masto, dėl to jis negali rasti ir savi- 
to vidurio. Vienas iš konkrečių įro- 
dymų yra mūs liberalizmo žo 
jos. 

Labiausiai nuo visuotinių ti P Žei 
liberalinių) principų nutolusi, pati 
negatyviausia, buvo rusiškoji libera- 
lizmo formacija, pradėta dr. J. šliū- 
po, vėliau perimta mūsų socialdemo- 
kratinės srovės. švelnesnė. buvo len- 
kiškojo liberalizmo formacija, puose- 
leta dr. V. Kudirkos ir perimta. mū- 
sų demokratų-liaudininkų. Pati švel- 
niausia ir mažiausiai nutolusi nuo 
visuotiniosios plotmės buvo viltinin- 
kų-—-tautininkų liberalinė formacija. 
šių formacijų santykis su visuotinią- 
ja plotme laiko bėgyje keitėsi: šo0- 
cialdemokratinė kryptis: praktiškai 
švelnėjo, o liaudininkiškoji buvo pa“ 
aštrėjusi. Nūnai. tokio paaštrėjimio 
ženklų rodo tautininkiškoji kryptis: 
Vidurio jos pačios“ sig kės gali su- 
sirasti.. 

Mūsų liberalizmo išsibalansavimias: 
jeigu kada jis bus pasiektas, remsis 
ne sukonstruotu paties libėralizmo 
idealu, bet surastūu balansuotu santys 
kiu su visuotiniąja plotme;“ tiksliai 
— 5u visuotiniąja liberalinių prinr: 
pų interpretacija. Idealinės konstriulas 


cijos paties liberalizmo ribose, jo sa- 
vitame darželyje, gal ir galės ma- 
ginti nerealius liberalinius intelektua- 
lus arba jaunus, studentiškuosius 
idealesnio liberalizmo jieškotojus. Li- 
beralinei mūsų visuomenės daugu- 
mai tačiau visa tai bus svetima. Ji 
nepajėgs suvokti tokių liberalizmo 
idealistų, lygiai kaip nespės bėgioti 
paskui praktiškuosius reformistus, 
kurie kaitalioja vardus ir formas, 
bet mažiausiai keičia dalykų esmę. 
Masė laikysis savojo kelio, kuris tik 
tuo ir bus savas, kad išsiskirs iš vi- 
suotiniojo bei krikščioniškojo — dau- 
giau ar mažiau, žiūrint laiko ir vie- 
tos sąlygų. 

Ar verta paisyti masės? šį klau- 
simą sąmoningai primenu, nes jau- 
čiu man kreipsimą priekaištą. J, Gir- 
nius kitados viename savo straips- 
nių (Aidai 1948, nr. 15) buvo pasi- 
sakęs apskritai prieš masę. Jis lin- 
kęės daugiau pasitikėti rinktinėmis as- 
menybėmis ir šių pastangomis sukur- 
ti naują idealiesnę santvarką. 


Be abejonės, jieškant naujesnių 
sprendimų mūsų liberalizmo atveju, 
gal mažiau tektų žvalgytis į masės 
nuotaikas, o daugiau remtis subren- 
dusių asmenybių galvojimu. "Tačiau 
praktiškai ne taip jau lengva išskir- 
ti masinį ir asmenybinį elementus. 
Mūsų liberalizmas, turėdamas stip- 
riausią atramą vidurinėje inteligen- 
tijoje, vis dėlto, mano supratimu, te- 
bėra daugiau masinio pasireiškimo 
ženkle, negu individualinio. Masi- 
niam pasireiškimui, kaip žinia, dau- 
giau būdinga nuo ko nors atsiriboti 
arba prieš ką nors kovoti, negu po- 
zityviai ko nors siekti ar konstruk- 
tyviai kurti. 

Atsiriboti nuo Bažnyčios, kartais 
tik vienu kitu atžvilgiu, pas mus jau 
reiškia beveik tą patį, ką ir išpažin- 
ti liberalizmą. Dar konkrečiau — li- 


beralizmui save priskiria ne vienas 
tų, kurie nemėgsta krikščionių de- 
mokratų, nepriklauso katalikiškai 
organizacijai arba priklauso tokiai, 
kuri save nelaiko katalikiška arba 
ideologiška. Masiniam mūsų libera- 
lizmo charakteriui tenka priskirti 
ir tą reaktyvinį gynimąsi nuo bet 
kurios kritikos. 

Mūsų kritikos arba svarstymai iš 
dalies gali didinti masinį reaktyvu- 
mą. Gali net sudaryti įspūdį, kad tuo 
būdu tik pakeliami liberaliniai nusi- 
teikimai mūsų visuomenėje, Iš tik- 
rųjų, tokie nusiteikimai gali kilti, 
nes, J. Maritaino žodžiais, liberaliz- 
mas gyvena iš kliūčių ir jomis lai- 
kosi; kai kliūčių nėra, jis smunka. 
Ta prasme individualistinis liberaliz- 
mas yra negatyvinė, opozicinė kryp- 
tis (plg. op. cit. 170). Kai mūsų li- 
beralizmas neturi nūnai realių kliū- 
čių, jo opoziciškumui gali praversti 
bet kurios fiktyvios kliūtys. Tokių, 
manding, prikuriama mūsų publicis- 
tikoje net pergausiai. Ta prasme ir 
mūsų kritikos gali sudaryti dėkingą 
progą jautrintis bei jautrinti visuo- 
menę, galvojant, jog iš to liberalz- 
mas turėtų laimėti sau daugiau pa- 
lankumo. 

šitam masiniam reiškimuisi mes 
statome tačiau ir tam tikrus barje- 
rus. Mes apeliuojame ne į masines 
nuotaikas, o į individualinį protą, 
kuris atsiliepia blaiviu galvojimu ir 
kritišku svarstymu. Tokiam svars- 
tymui bus pasitarnavęs ir J. Girniaus 
straipsnis, Pasiaiškinę su juo meto- 
dinius skirtumus, mes dar galėtume 
lyginti savuosius požiūrius kitais 
klausimais, ypač dėl liberalinių prin- 
cipų interpretacijos. Bet tai jau bū- 
tų kitos progos reikalas. 

Stasys Yla 

J. Girniaus atsakymas bus “Aidų" 
vasario numeryje. Red. 


LIETUVIŲ TAUTOS ISTORIJA BESIDOMINTIEMS 


) 2 Yra daug lietuvių tautos istori- 
jos problemų, kurios reikalingos ar- 
timiausioje ateityje pernagrinėti, nes 
jos žalingai veikia tautos interesus. 


2. Yra skubus ir neatidėliotinas rei- 
kalas surinkti istorinę medžiagą, nes 
"laikas ir sąlygos negailestingai ją 
naikina. : 

3. Yra jau atėjęs laikas rimtai su- 
sirūpinti istorikų prieaugliu, nes iki 
tolei dar nieko šioj srity nepadaryta. 
aud Yra skubus,, „reikalas ateiti į pa- 
'galbą lituanistinių mokyklų (ar kla- 
sių) istorijos mokytojams, nes jie pa- 
likti be .niekeno „pagalbos. 

Darbų daug. Pavienių — partiza- 
ninių pajėgų šiems darbams atlikti 


neužtenka. Reikia sutelktinių, nuo- 
latinių, organizuotų jėgų, Tas rūpes- 
tis ir privertė JAV ir Kanados lie- 
tuvių kongreso metu istorijos sekci- 
jos posčdžiui pasiūlyti kurti Lietu- 
vių Tautos Istorijos Draugiją. Po- 
sėdžio dalyviai, labai gyvai tą klau- 
simą išdiskutavę, padarė nutarimą 
minėtą draugiją steigti. Jos nariais 
gali būti po visą pasaulį išsibarstę 
lietuvių tautos istorija besidomį lie- 
tuviai: istorikai, istorijos mokyto- 
jai, istoriją studijuoją studentai ir 
istorijos mėgėjai. 

Draugijos suorganizavimui sudary- 
ta organizacinė komisija iš Vincento 
Liulevičiaus, Alicijos As ir dr. 
K. Matulaičio. 


Organizacinė komisija  augščiau 
minėtus asmenis prašo: 
1. pranešti savo nusistatymą dėl 


kuriamos draugijos, 

2. ar mano būti jos nariu, 

3. duoti sugestijų dėl įstatų, 

4. atsiųsti savo adresus, 

5. kelti sumanymų dėl draugijos 
veiklos organizavimo (gairės būsi- 
mai valdybai), 

Kai bus gautos sugestijos, komi- 
sija sudarys įstatų projektą ir iš- 
siuntinės visiems žadantiems būti na- 
riais ir naujai gautiems adresa- 
tams. Iš gautų pastabų bus sudary- 
ta galutinė įstatų redakcija ir pagal 
juos, jei dauguma bus pasisakę “už", 
bus pravesti korespondenciniai vado- 
vybės rinkimai. Tuo paskutiniu dar- 
bu org. komisija ir baigs savo veik- 
Ją. 

Organizacinei Komisijai rašyti šiuo 
adresu: Pasaulio Lietuvių Archyvas 
— LTID, 2601 W. Marguette Road, 
Chicago 29, Ill., U.S.A. 


LTID Organizacinė Komisija 


LIETUVIŲ TAUTINIŲ 
ŠOKIŲ ŠVENTĖ 


1. Pirmoji Amerikos ir Kanados 
lietuvių tautinių šokių šventė rengia- 
ma Čikagoje 1957 m. birželio 30 d. 
šventės tikslas — skleisti lietuviško- 
sios kultūros apraiškas ir parodyti 
lietuvių tautinių šokių grožį ir savi- 
tumą saviesiems ir svetimiesiems. 

2. Šventė rengiama Lietuvių Ben- 
druomenės Čikagos Apygardos valdy- 
bos, JAV ir Kanados Liet. Bendruo- 
menių vardu. šventės rengimui suda- 
rytas komitetas: Bruno Shotas, pir- 
mininkas; Juozas Kreivėnas, teisėjas, 
Alfonsas Wells ir Jonas Jasaitis, vi- 
cepirmininkai; Antanas Gintneris, iž- 
dininkas; Stasys Daunys, generalinis 
sekretorius; Albina Poškienė ir Agnė 
Jasaitytė, sekretorės; Justas Kudir- 
ka, Zigmas Dailidka ir Eugenijus 
Bartkus, nariai. L. B. Čikagos apy- 
gardos valdybą atstovauja Jonas Ja- 
saitis. 

3. Repertuaro komisiją sudaro: Ju- 
zė Vaičiūnienė, Halina Radauskienė, 
Irena Šilingienė, Bronė Jameikienė ir 
Bruno Shotas. 

4, Čikagos lietuvių parapijinės mo- 
kyklos pasirodys su savo atskira pro- 
grama, kurią tvarko komiteto vice- 
pirmininkas J. Kreivėnas. 

5. Lietuvių, tautinių šokių suvieno- 
dinimui ir suderinimui Čikagoje su- 
daryta speciali tautinių šokių grupė, 
kurios šokiai bus nufilmuoti' ir fil- 
mos išsiuntinėtos visoms lietuvių tau- 
tinių šokių grupėms, įsiregistravu- 
sioms dalyvauti Pirmojoje Amerikos 
ir Kanados lietuvių S S DA 
savaitėje. 

LV Y KAI 


e JAV prez. D. Eisenhoweris, kal- 
bėdamas Kongrese apie pagalbos 
teikimą Artimųjų Rytų valstybėms 
prieš komunistų agresiją, Rusijos 
klastingą politiką pavaizdavo paverg- 
tųjų Pabaltijo valstybių pavyzdžiu. 
Prezidentas kalbėjo: “Prisiminkime 
Estiją, Latviją ir Lietuvą. 1939 m. 
Sovietų Sąjunga su šiomis tada ne- 
priklausomomis valstybėmis pasirašė 
savitarpio pagalbos paktus, ir sovie- 
tų užsienio reikalų ministeris, kreip- 
damasis į nepaprastą penktąją augš- 
čiausios tarybos sesiją 1939 m. spa- 
lio mėnesį, iškilmingai ir viešai pa- 
reiškė, kad 'mes esame už skrupu- 


“6. Repertuaro komisija Pirmajai 
lietuvių tautinių šokių šventei suda- 
rė tokią programą: Vyrų šokiai: Ože- 
lis, Žygūnas, Mikutis, Moterų šokiai: 
Kepurinė, Sadutė, Blezdingėlė. Ben- 
dri šokiai: Rugučiai, šustas, Malū- 
nas, Senių tryptinis (polka), Kalve- 
lis, Letūnas. Tryptinis, Kubilas, Jon- 
kelis. Repertuaras dar gali būti pa- 
pildytas. 

7. Jei kelios tautinių šokių gru- 
pės norėtų atskirai pasirodyti, joms 
leidžiama, bet šokiai negali būti pa- 
imti iš bendrojo repertuaro. 

8. Visos įsiregistravusios šventėje 
dalyvauti tautinių šokių grupės tuo- 
jau praneša vadovo pavardę ir adre- 
są. Kadangi dauguma šokių paimta 
iš J. Lingio tautinių šokių vadovo, 
ši knyga siunčiama visoms įsiregis- 
travusioms tautinių šokių grupėms. 
Vadovo neturinčios grupės kreipiasi 
į komitetą šiuo adresu: Jonas Ja- 
saitis, 4430 So. Campbell Ave., Chi- 
cago, Illinois. 

9. Komitetas skelbia, jog nėra vė- 
lu tautinių šokių šventei užsiregis- 
truoti ir naujoms grupėms. Registra- 
ciją reikia atlikti galimai greičiau 
8-me punkte minėtu J. Jasaičio ad- 
resu. 

10. Tenelieka nei vienos lietuvių 
tautinių šokių grupės nedalyvaujan- 
čios šventėje. Tebūna Pirmoji Ame- 
rikos ir Kanados lietuvių tautinių 
šokių šventė visuotinė! 


JAV ir Kanados lietuvių tautinių 
šokių šventės Komitetas. 


ATITAISYMAS 


“Aidųu" 1956 m. Nr. 10 — 

1. 456 psl. po Jimenez poezija rei- 
kia pridėti. a — Juozas Kėkš- 
tas. ę 

„2. 467 p. Stasio Raštikio knygos 
pasirodymo. data turi būti 1956 m., 
o ne 1026. 

lingą bei tikslų šių sutarčių laiky- 
mąsi pilnu abipusiškumo pagrindu ir 
mes pareiškiame, kad visos absur- 
diškos šnekos apie Pabaltijo valsty- 
bių susovietinimą tarnauja tik mūsų 


bendrųjų priešų interesams ir Vi- 
siems  priešsovietiniams  provokato- 
riams'. Tačiau 1940 m. Estiją, Lat- 


vija ir Lietuva buvo smurtu įjung- 
tos į Sovietų Sąjungą. Sovietinė 
kontrolė Rytų Europos kraštuose yra 
palaikoma jėga, nežiūrint to, kad 
kaip tik priešingi siekimai buvo iš- 
kilmingai pažadėti II-jo pasaulinio 
karo metu". 


e Pulk. J. Lanskoronskiui pavesta 
sudaryti Vliko Vykdomąją Tarybą. 
Jis šiuo metu lankosi JAV. šiam 
darbui pulk. J. Lanskoronskį pasi- 
rinko pats Vlikas. 


e Inž. M. Ivanausko iniciatyva, 
Brazilijoje, Sao Paulo miesto biblio- 
teko patalpose, suruošta lietuviška 
paroda, padalyta į 3 skyrius; orna- 
mentikos, kryžių ir architektūros. 
šios trys sritys parodytos daugiau- 
sia nuotraukomis bei knygomis. Bu- 
vo ir originalių darbų. Pažymėtina 
juostos ornamentikos skyriuje, Paro- 
da tęsėsi 4 savaites ir ją aplankė 
daug lietuvių ir svetimtaučių, susi- 
pažindami su mūsų tautos kultūra. 
žiūrovams pirmąją savaitę buvo pa- 
rodyti lietuviškoji ornamentika (juos- 
tos ir kitoki papuošalai); antrąją sa- 
vaitę — kryžiai, rūpintojėliai; trečią- 
ją savaitę — architektūriniai pavyz- 
džiai. Buvo ir literatūros skyrius, su- 
darytas iš knygų. 

» Adomas Galdikas, grįžęs iš il- 
gos kelionės po Meksiką ir JAV pie- 
tinę dalį, užsidarė kūrybai. Daili- 
ninkas dabar naujoje dvasioje piešia 
didelio formato paveikslu“, kuriuos 
išstatys netrukus trečiojoje savo pa- 


rodoje ' Niujorke. Feigle Galerijoje 
sausio mėnesį buvo iškabinti 3 jo 
aliejiniai darbai Meksikos gamto- 


vaizdžio temomis su labai žymiais 
Europos ir Amerikos dailininkais. 
Naujausiuose A. Galdiko darbuose 
jaučiamas linkimas į abstrakciją, 
kur sprendžiamos sunkios „tapybinės 
problemos, 

„e Vytauto Kasiulio tapybos darbų 
paroda atidaryta Niujorke Hammer 


* Galerijoje sausio 15-26 d. Iškabinta 


33 aliejiniai paveikslai, vaizduoją 
daugiausia miesto gyvenimo detales. 


-Pats dailininkas gyvena Paryžiuje 


ir smarkiai kyla šių dienų meno 
sluogsniuose. .Jo paveikslai pasižymi 
giedrumu, žaismu, lyrika.  Kasiulio 
paroda Niujorke susilaukė palankaus 
dėmesio visuomenėje ir spaudoje. 


o Romas Viesulas Metinėje Ame- 
rikos Litografijos parodoje Philadel- 
phijoje gavo premiją už litografinį 
darbą “Senelis, kuris priimtas į to 
miesto muziejaus kolekciją. Taip pat 
ir Niujorke Tautinio Meno Akademi- 
jos parodoje dailininkas gavo premiją 
už darbą “Praėjusią vasarą". 


o LB Kultūros Fondas yra 1956 
metų Lietuvių Rašytojų Draugijos 
500 dol, premijos mecenatas. Premi- 
ja teikiama už literatūros veikalą, ku- 
rį slaptu balsavimu atrenka patys 
draugijos nariai. 


e Skulptorius J. Bakis, gyvenąs 
Toronte, šiuo metu studijuoja meną 
Paryžiuje. Pavasarį mano suruošti 
savo darbų paroda. Paryžiuje meną 
studijuoja ir dail. Račkus. 


e Jau antri metai Niujorke, Baltų 
namuose, rensiamos meno klausimais 
paskaitos. Paskutinę paskaitą, įvy- 
kusią gruodžio 14 d., tema “Visuo- 
menė jieško meno", paruošė prof. 
Juozas Brazaitis. Po paskaitos įvyko 
gyvos diskusijos, kuriose dalyvavo 
V. Jonynas, A. Galdikas ir kt. Dis- 
kusijoms vadovavo P. Jurkus. Atei- 
nantį kartą manoma svarstyti san- 
tykį tarp turinio ir formos. 


e Lietuvių Rašytojų Draugija, mi- 
nėdama 25 metus veiklos, leidžia 
knygą “Lietuviai Rašytojai". Leidi- 
nyje pirmiausia bus kūrybos ir bio- 
grafinių davinių tų rašytojų, kurie 
reiškėsi aa 25 metais. Į 
šytojai, o taip Šai bus stengiamasi 
įtraukti ir Lietuvoje likus'uosius. 
Knyga apims 180-190 rašytojų. Ją 
redaguoja Rašytojų Draugijos pirm. 
Ben. Babrauskas. Knygos kaina 5 
dol. Iš anksto užsisakiusiems ir už- 
simokantiems — 3 dol. 


e Lituanus, metuose 4 kartus Lie- 
tuvių Studentų Sąjungos anglų kal- 
ba leidžiamas žurnalas, užbaigė 1955 
metus labai gražiu ir turiningu nu- 
meriu. Dr. J. Budzeika rašo apie Ry- 
tų Europos jieškojimą naujos san- 
tvarkos, Z. Ivinskis — apie Vakorų 
Europos kultūros gelbėjimą, L. ši- 
mutis, Jr. — apie lietuvių muziką 
prieš 1918 m., St. Vykintas — apie 
Lietuvą ir Rytų Europos problemas, 
P. Jurkus — apie A. Galdiko kūry- 
ba. Yra ir trumpesnių rašinių apie 
Lietuvos papročius, poetą J. Ba'tru- 
šaitį ir suglausta mūsų kultūrinio bei 
politinio gyvenimo apžvalga. Taip 
pat yra žinių skyrius iš Lietuvos, 
Visas numeris iliustruotas A. Galdi- 
ko darbų nuotraukomis. Žurnalo 
tikslas supažindinti Amerikos visuo- 
menę, ypatingai studentiją ir „prfe- 
sūrą, su Lietuva ir jos kultūra Di- 
džiai naudingas ir visų ais ver- 
tas leidinys. MA: iai 


AIDAI SKIRIA PREMIJA UŽ MOKSLO VEIKALĄ 


1. Kultūros žurnalas “Aidai", leidžiamas Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 
spaudoje 1955 ir 1956 metais. 


2. Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 


kalbotyros, geografijos, archeologijos, folkloro, visuomeninių moks- 
lų ir k.). 


3. Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1957 metų 
vasario 1 dienos “Aidų" redakcijos adresu: A. Vaičiulaitis, 304 
Anacostia Rd., S. E., Washington 19, D. C. Pažymėti, kad tai siun- 
čiama premijos komisijai. 


5. Premijai galima siųsti ir suminėtų mokslų srities rankraščius. 


6. Premijos komisiją sudaro: dr. K. Pakštas, dr. J. Puzinas, A. Vaičiu- 
laitis, P. Jurkus, dr. L. Andriekus, O. F. M. 


“AIDŲ" GARBĖS PRENUMERATORIAI 


B. Starkienė, Santa Monica, Calif.; J. Tininis, Huntington Park, Calif.; kun. dr. 
V. Cukuras, Colchester, Conn.; kun. B. F. Gauronskas, Ansonia, Conn.; kun. Jur- 
šenas, P. Leonas, Chicago, Ill.; prel. Ig. Albavičius, Cicero, Ill; kun. J. Grigaitis, 
Kankakee, Ill.; kan. P. Juknevičius, Peoria, Ill.; dr. A. Lipskis, La Grange Park, Ill; 
dr. P. Meškauskas, Lake Bluff, Ill.; V. Ploplys, K. Pravilionis, Rockford, Ill.; dr. Ant. 
Razma, Wilmington, Ill.; Jonas Klimas, E.Chicago, Ind.; dr. Juozas Vydas, Presgue 
Isle, Me.; B. Vitkus, Brockton, Mass.; kun. J. Petrėnas, dr. T. Narbutas, Brooklyn, 
N. Y.; J. Kazickas, New Rochelle, N. Y.; Mrs. Demie Jonaitis, Woodhaven, N. Y.; 
Ant. Banėnas, K. škėma, Detroit, Mich.; J. Paovys, Grand Rapids, Mich.; P. Mikalaus- 
kas, Omaha, Nebr.; kun. V. Karalevičius, Elizabeth, N. J.; Zigmas Jankus, Ed. Kar- 
nėnas, Cleveland, Ohio; dr. A. Baltrukėnas, Akron, Ohio; kun. P. Laurinaitis, Colum- 
bus, Ohio; kun. E. Paukštis, Chester, Pa.; Br. Galinis, Pittsburgh, Pa.; kun. J. Ka- 
ralius, Shenandoah, Pa.; prel. F. Glenburne, Texas; E. Čeplinskas, Vyt. Montvilas, 
Toronto, Ont., Canada; dr. Agota šidlauskaitė, Ottawa, Ont., Canada. 


“AIDŲ" RĖMĖJAI 


Ged. Baltrušaitis, Los Angeles, Calif.; prel. K. Steponis, Burbank, Calif.; M. 
Kvedaras, kun. J. Lechavičius, J. Tričys, A. Orvidas, Chicago, Ill.; P. Mikalauskas, 
Cicero, Ill.; V. šilėnas, Berwyn, Ill.; kun. J. Znotinas, Washington, D. C.; A. Matau- 
tas, Brockton, Mass.; Pr. Machulis, kun. Vyt. Pikturna, Brooklyn, N. Y.; kun. J. 
Ruokis, Little Falls, N. Y.; Vl. Braziulis, Cleveland, Ohio; Birute Skrinska, Willough- 
by, Ohio; Irena Kacionis, M. D., Philadelphia, Pa.; kun. L. Lumas, Anthony, New 
Mexico; J. Kezinaitis, Hamilton, Ont., Canada; D. Jurkienė, Verdun, Gue., Canada; 
J. Bakšys, Toronto, Ont., Canada; J. Vailokaitienė, Chicago, Ill. 


d uoja: — Antanas Valčiulaitis Adminlstracijos adresas — Aidai 
ra : 680 Bushwick Ave., Brooklyn 21, N. Y. 
Redakcijos nariai — T. Leonardas Andriekus, 

irni Alfonsas Nyka-Niliūnas Dailininko adresas — Telesforas Valius, 

SAS Ps i 34 Pine Crest Rd., Toronto, Ont., Canada 
inė i iū — f Valius „Al 
Meninė priežiūra Telesforas as ia ndadas i valčluaitiė 


Leidžia — Tėvai Pranciškonai 304 Anacostia Rd. S. E., Washington 19, N. C. 


DRAUGAS 


EINAS JAU 41 M., VISO PASAULIO LIETUVIŲ YRA LAUKIAMAS 
IR MIELAI SKAITOMAS 


DAŽ-E NR Aš. T ES 


DRAUGAS, STOVĖDAMAS ANT TVIRTO KRISTAUS MOKSLO 
PAGRINDO, UGDO KRIKščIONIšKĄ PASAULEŽIU- 
RĄ LEMTINGOJE MŪSŲ KOVOJE SU KOMUNIZMU. 


DRAUGAS PLAčČIAI APŽVELGIA PASAULIO POLITINĮ GYVE- 
NIMĄ IR TIKSLIAI PASKELBIA VISUS ĮVYKIUS 
BEI JUNGTINIŲ TAUTŲ POSĖDŽIŲ NUTARIMUS. 


DRAUGAS GILINASI Į LIETUVIŲ VISUOMENINĮ - POLITINĮI 
VEIKIMA IR VISAIS KLAUSIMAIS TARIA AIšKU 
ŽODI. JAME SMULKIAI APRAšOMI IR KASDIENI- 
NES VEIKLOS REIšKINIAI LIETUVIŲ APGYVENTO- 
SE VIETOVĖSE. 


DRAUGAS DAUG NUOšIRDAUS DEMESIO SKIRIA LITERATU- 
RAI, MENUI IR KITOMS KULTŪRINĖS SRITIES šA- 
KOMS, KAS SAVAITE DUODAMAS SPECIALŲ 
PRIEDĄ IR KASMET UŽ LITERATŪROS VEIKALA 
TEIKDAMAS 1000 DOL. PREMIJĄ. 


UŽSISAKYKITE DRAUGA 1957 METAMS! 


METINĖ PRENUMERATOS KAINA: 


Čikagoje ir Cicere — 9 dol. 
Kitur JAV ir Kanadoje — 8 dol. 
Užsienyje — 11 dol. 


Adresas 


DRAUGAS 
2334 SO. OAKLEY AVENUE CHICAGO 8, ILL 


